
MATERIEI MEDICLE ALUMNIS 


noxinn. 


Haesitatio in qua fluctuabamus, utrum 
latino idiomate, iuxta sancitas Academiae 
leges, an potius Italico, ut plurium opinio 
fert, opera essent committenda quae do¬ 
ctrinas arcte comprehendunt, oralibus prae¬ 
lectionibus, vobis postea enucleandas atque 
evolvendas, in causa fuit cur Pharmacolo - 

' ✓ * ^ 1 —t 

giae generalis elementa , seu Materiei me¬ 
dicae prolegomena , dudum ( thesium sub 
forma) pervulgata, vobis adeo sero in unum 
coalita exhibentur. 


Dum interim res sub iudice adhuc per¬ 
stat , vestrum desiderio satisfacere studens, 
utile opus quod tum ma teriei medicae spe¬ 
cialis studio, cum therapeuticae pharmaco¬ 
rum applicationi faciliorem sternit viam , 
in lucem prodit. 

In vestram utiminor utilitatem, o optimi, 
atque valete. 

MATERIEI MEDICI PROLEGOMENA 



CAPUT. I. 

Materiei Medic/e Definitio, Origo, Progressos. 


I. Materies medica illa est medicinae pars/quae 
omnia naturae corpipra ad trutinam revocando 
characteres tradit naturales, proprietates physicas 
chemicasque revelat earum substantiarum, quibus 
Medicina utitur, ut morborum curationem absolvat, 
ac tandem investigata earumdem agendi ratione, 
praecepta tradit, quibus opportune in usum du¬ 
cantur. Prima pars Pharmacologia altera Thera¬ 
peutica appellatur. 

II. Si huius scientiae antiquitatem quaeramus, 
cum primis mortalibus coaevam illam fuisse, ra¬ 
tione facile assequi potest; primi enim mortales 

quum morbis laborare coeperint, instinctu aut con¬ 
silio ducti praesidia quaerere opportuna coacti fue¬ 
runt, quibus convalescerent; a rerum autem uti¬ 
lium aut perniciosarum effectibus eruta corollaria, 
quae prima Empiricae Medicinae fundamenta ie- 
cerunt. 

III. Huiuscemodi notiones parum accuratae, 
fortuito acquisitae, absque ulla morborum, quibus 
afficerentur notitia , per traditionem ex generatio¬ 
nibus ad generationes propagatae , aut votivis ta¬ 
bulis pictae, ut solebant, templorum parietibus 
affixae, ut in publicam utilitatem converterentur: 
erroribus potius et praeiudiciis viam aperuerunt, 
quam revera utilitatis fuerint. - 

IV. Brevitati consulentes praetermittimus eas ex¬ 
ponere phases, quas nostra haec scientia per sae¬ 
culorum lapsum est experta , usque ad hoc nostrum 
quod agitamus aevum ; etenim dolendum hanc Me¬ 
dicinae partem caeteris utiliorem, immo necessa¬ 
riam utpotequae materialia praebeat ad medendum 
opportuna, cum caeteris Medicinae partibus pari 
passu progressam non fuisse. 

V. Res autem aliter evenire non poterat; si 
quisque enim, pro modulo suo remedia suggerit, 
quae aegrotantibus proficua futura censet, id a me* 
dicastris ea maiori audacia praestitum , quo magis 
medicis in rebus ignari ipsi sunt: sapientes quippe 
viri de rei difficultate conscii, ne aliquid consti¬ 
tuant, cavent, ne temere pronunciando decipian¬ 
tur vel decipiant iure veriti. 

VI. Medicamentorum inierim accurata notitia 

reliquarum scientiarum physicarum et naturalium 
progressus presso pede secuta est, ut per gradus 
ad perfectionis fastigium properaverit. 

VII. Saeculo sane XVIII pharmacologia firmio¬ 
ribus principiis innixa et therapeutica experientiam 
clinicam secuta effecerunt ut materies medica ia 
scientiae corpus coalesceret. 

VIII. Eminuerunt hoc saeculo summa nomina 
Friderici Hoffmannii, Hermanni Boerrahavii alio¬ 
rumque ; ex Boerrahavii deinde schola egressi pro¬ 
diverunt materiei medicae scriptores, qui medica¬ 
mentorum vires ex mechanica et chemica eorum 
in corpus vivum efficacia derivarunt quidem, atta¬ 
men rem omnem hisce expeditam non esse libenter 
concedentes, in ordinando medicamentorum appa¬ 
ratu et therapeutica eorum dispositione, experien¬ 
tiam ducem potissimum habuere; cum autem in 
humores effectum primum et principem crederent, 
hinc Humor alistarum orta sic dicta secla. 

IX. Haec porro doctrina strenue a Solidistis et 
Djnamistis impugnata fuit, et dum hae Humora- 
listas inter et Soli distas vigebant lites, multi pro¬ 
dibant pharmacologiae auctores ecclectici , quorum 
labores in eo versabantur, ut medicamina inania et 
superflua a materie medica eiicerent, alia oblivioni 
tradita , utpote efficacia revocarent, et novis multis 
materiei medicae promptuarium locupletarent. 

X. Hanc rerum ubertatem ad summam postea , 
et nimiam simplicitatem revocare conatus est Bruno, 
qui omnes morbos in duas amplas classes partitus 

fc est, quorum altera sthenicos , altera asthenicos com- 

prehenderet, medicamenta autem omnia habuit 
veluti totidem stimulos solo admisso discrimine in 
agendi gradu. 

XI. Viam interim, quam aperuere Solidistae et 
Dynamistae secuti scientiae cultores, qui ad no¬ 
stram accedunt aetatem, experientia et observatio¬ 
nibus innixi non modo , verum etiam luminibus 
depromptis ab anatome humana, et comparativa, a 
physiologia, pathologia, et organicis praesertim 
solidi vivh alterationibus per anatomem pathologi¬ 
cam detegendis , eo pervenerunt ut materiem me¬ 
dicam ad perfectiorem illum gradum evehere po¬ 
tuerint , ad quem nunc non amplius claudicantem, 
et vacillantem perventam fuisse gloriamur. 

XII. Magis accurata omnium corporum quae ad 
triplex naturae regnum attinent descriptio , seve- 
riorque eorum ordinatio , quam nunc temporis exe- 
runt indefessi scientiarum naturalium cultores, non 

parvam etiam 
medicae complementum. 

XIII. Chemicorum insuper sollertia omnia na¬ 
turae corpora ad severam trutinam revocando, sub¬ 
tili ingenii acie, et varia arte , variaque industria, 
novis quotidie inventis materiem medicam non 
modo auxit, sed amicam etiam ipsi porrexit tna 
nura, ut notis corporum elementis , eorumque in¬ 
dole perspecta , proportionibus determinatis et 
compertis etiam mutationibus, quae continguntquoad 
elementorum componentium proportiones in cor¬ 
poribus organicis, pro vario caelo aut solo, prout 
plantarum productiones , ad exemplum, depromun- 


symbolarn contulerunt ad materiei 

tur ante aut post efflorescentiam, fructificationem, 
et ita porro , sic planior et tutior pateat via tum 
aci determinandam remediorum agendi rationem, 
cum ad eorum utiles effectus acuendos, mitigandos 
aut varia ratione moderandos, nocuos vero aver¬ 
tendos. 

f 

XIV. Experimentorum demum via non ultimum 
tenet locum, inter ea praesidia quibus materies me- 
dica ad supremum acmen perducta fuit: sive enim 
experimenta instituantur super viventia brutorum 
corpora, sive in homine sano, sive demum in ho¬ 
mine variis aegritudinibus laborante, possunt equi¬ 
dem ab experimentorum eventu deduci corollaria, 
quae ad statuendam potentiarum agendi rationem 
quadantenus manuducant; monere interim praestat 
cavendum esse ne nimium experimentis tribuamus, 
falla x quippe heu nimis frequenter hoc criterii 
genus! 

XV. Hisce fundamentis innixa materies medica 
adeo insignes iam tulit progressus, sed maiores 
adhuc est in posterum latura ad humani generis 
bonum totiusque medicae scientiae incrementum, 
quid enim non potest humani ingenii acies? Quid 
non pollicentur exantlati tot Summorum labores? 
Quid demum non praestant Clinicorum observata 
maxima sollicitudine collecta aptoque ordine in ta¬ 
bulis statisticis exarata , quae schola quum schola 
sit factorum, caeleris anteponendam esse unanimi 
consensu omnes affirmant? 

• * • 9 • 

CAPUT II. 

Materiei Medic* obiectum: 
Pharmacologue generalis partitio. 


I. Quum fibrae organico-viventis proprietates a 
quibuslibet agentibus et internis et externis, et phy¬ 
sicis et psychicis, et hygienicis et nosogenicis affici 
patiantur : non solum cuncta naturae corpora a tri¬ 
plici naturae regno eruta, eoru.mque educta et pro¬ 
ducta, materiei medicae obiectum constituunt, verum 
etiam et imponderabilia, et morales potentiae, et 
quidquid humanum ingenium excogitari potuit, aut 
poterit quod aliquam exerat in corpus vivum sive 
sanum, sive morbis affectum impressionem (rie 
ipsis quidem exceptis quibusdam nocentibus, sic 
dictis, potentiis, uti contagia sunt, vaccinum virus, 
vipereum venenum ) , quum valeant opportune in 
usum ducta, vel auxilium aegrotantibus afferre, 
vel sanos homines a morbis quibus patent prae¬ 
cavere , obiectum praebent circa quod materies 
medica versari debet. 

II. Amplissimum hoc ooeahum , in quo ubique 
scopula, ubique syrles occurrunt, levi cymba ex- 
patiaturi, certa indigemus magnete duce, quam 
in ordine praecipue collocandum esse censemus. 

III. Antequam itaque ad specialem singulorum, 
aut pi'aecipuorum saltem agentium therapeuticorum 
considerationem transeamus , non inconsultum du¬ 
cimus quaedam generalia praemittere , quae ad 
peculiaria faciliorem viam quadantenus sternant. 

IV. Totam proinde pharmacologiam generalem 
ad septem suprema capita revocamus; sunt autem: 
Pharntacomathia : Pharmacotechnia : Pharmaco- 
djnamia : Pharmacognosis : Pkarmacocresia: Phar- 
macotaxia : et demum Pharmacoposologia. 

V. Pharinacomathia operationes expendit phar¬ 
maceuticas , quarum accurata notitia Medicis om¬ 
nino necessaria: versatur nimirum circa remedia 
praeparanda ac servanda. 

VI. Pharmacotechnia medicamentorum formas 
memorat, eisque nomina assignat iuxta eorum com¬ 
positionem et proprietates, quas adepta sunt per 
praeparationem cui subiecta fuerunt. 

VII. Pharmacodynamia remediorum vires, seu 
agendi rationem , experimentis, observationibus, et 
auctoritatibus innixa, investigat. 

VIII. Ad Pharmacodynamiam vero quadantenus 
ducit Pharmacognosis, quae etsi nihil aliud nomine 
significet nisi remediorum notionem, aptius tamen 
de fi nienda, et latiori sensu accipienda pro ea ma¬ 
teriei medicae generalis parte quae ducit ad reme¬ 
dia cognoscenda , ad distinguendas videlicet sub- 


stantias quas natura praebet aliqua efficacitate 
pollentes a prorsus inertibus, ad detegendas prio¬ 
rum intrinsecas proprietates ac dotes; quod ut as¬ 
sequi valeamus, characteres naturales, nec non pro¬ 
prietates physicas chemicasque substantiarum offi- 
cinalium , quibus a se invicem distingui patiantur, 
considerare debemus. 

IX. Etsi porro in materie medica speciali cu¬ 
iuscumque pharmaci effectus in animali oeconomia 
expendi nequeant, nisi prius illius dotes innote¬ 
scant, et proinde pharmacognosis pharmaeodyna- 
miam praecedere debeat; sicuti tamen in rerum 
origine primitus remediorum effectus fuerunt ob¬ 
servati, mox eorum proprietates investigatae, ita 
pariter censemus in materie medica generali phar- 
macodjnamiam primitus esse expendendam, postea 
vero ad pharmacognosim transeundum : quomodo 
sane, ut exemplis utamur, a sapore amaro-sliplico 
alicuius substantiae arguendum erit de eius vi ro¬ 
borante, vel a praesentia olei volatilis in altera de 
vi eiusdem stimulante diffusiva pronunciari poterit, 
nisi prius compertum fuerit quid roborantis , vel 
stimulantis diffusivae vis a therapeutis intelligatur? 

X. Pharmacocresia est illa pars materiei me¬ 
dicae, quae versatur circa remediorum usum, quae 
videlicet varias methodos expendit, quibus remedia 
adhiberi, variasque vias per quas intrudi in corpore 
queunt, vel debent. 

XI. Cave itaque ne pharmacocvesiam cum thera¬ 
peutica confundas; haec enim est scientia indica¬ 
tionum desumendarum et satisfaciendarum, haec 

pharmacoepilegiam, remediorum nimirum selectum, 
complectitur : haec in profundo illo consistit cri- 
terio , quod expertus, perspicax, sapiens, sagax ac 
prudens clinicus ad aegrotantis lectum instituit, 
ut noto morbo , et perspectum cum habeat quid¬ 
quid praeter naturam ih aegro est, illud vel illa 
seligit agentia therapeutica, quae iuxla compertam 
agendi rationem , optabam in aegrotantis corpore 
mutationem inducere valent, eaque apta dosi ad¬ 
ministrat, et ea componit ratione qua opportune 
accommodentur non tantum morborum adiunctis , 
verum etiam uniuscuiusque aegrotantis idiosyncra- 
siae, temperamento, aetati, sexui, et ita porro: 
therapeutica est medicina rationalis, et scientifica 
in actum deducta, et nexum costituit, cuius ope 
theoria cum praxi, scientia cum arte intimo copu¬ 
lantur foedere, ut haec sine illa claudicans necesse 
evadat et nutans, immo vel nulla vel perniciosa. 

XII. Phcirmacotaxia nihil aliud est nisi ordinata 
agentium therapeuticorum classificatio , quae viam 
aperit ad singularem uniuscuiusque remedii aliquo 
cum ordine considerationem. Haec autem ut ut nu¬ 
meris omnibus absoluta haberi nequeat, necessaria 
tamen omnino evadit, ut sic in ordinato elencho 
substantiae medica vi pollentes habeantur, circa 
quas singillatim versari nostrae debent «lucubra¬ 
tiones. 

XIII. Quum demum pharmaca non tantum qua¬ 
litative sed quantitative etiam agant", consequitur 
inde librandas esse doses, a quarum excessu vel 
defectu aut damna, aut nullitas effectuum emergunt.' 

Notitia itaque quantitatis seu dosium, quibus me¬ 
dicamenta administrari queunt aut debent, phar- 
macoposologiam constituit. 

XIV. Quamquam vero doses sint aliter vel aliter 
librandae iuxta maiorem vel minorem uniuscuius¬ 
que pharmaci energiam comparatam cum aegri su- 
sceptibilitate ad experiundam illius efficaciam, nec 
non iuxta variam corporis viam per quam intru¬ 
duntur, variamque remedii formam, et proinde 
pharmacoposologia esse debeat potius specialis 
quam generalis; quaedam tamen adsunt regulae 
generales servandae , ex quibus fit ut non iniure 
pharmacoposologia in generalem atque specialem 
hercisci mereatur. 

XV. Ad pharmacoposologiam insuper generalem 
attinent ( quae nunc speciatim temporis tyronibus 
maxime interesse debent) tabulae comparativae 
mensurarum et ponderum medicinalium hactenus 
penes nos vigentium, cum mensuris et ponderibus 
aliarum regionum, cum quibus relationes inimus, 
nec non cum illis novi systematis decimalis in usum 
postea ducendi- 




CAPUT. I. 

PH ARMA COMAT HIA. 


I. Tum ad publicam salutem, tum ad optatos ob¬ 
tinendos remediorum effectus, maxime profecto in- 
terest, ut quae in pharmacopolarum officinis pro- 
stant, genuina sint, non corrupta et ad normam 
praeparata atque composita. Quare medicus scien¬ 
tiam, et artem pharmaceuticam probe callere debet, 
tum si vi proprii officii officinas pharmaceuticas 
explorare debeat, cum in eius privata clinica ut 
praescriptorum pharmacorum bonam vel malam 
indolem cognoscere valeat, et ea reiicere quae vel 
non rite parata, vel temporis tractu evanida aut 
alterata, vel demum temere inscieve in alterius Io- 
fuefint supposita. 


cum 

2 


I 

II. Hae vero notiones vel ad pharmacomathiam, 
vel ad pharmacogno sim attinent: nunc de pharma- 
comathia quae operationes pharmaceuticas recenset, 
atque expendit : praecepta nimirum tradit parandi 
medicamenta composita : extrahendi actuosa prin¬ 
cipia ab iis naturae productionibus, in quibus 
recondita reperiuntur, ea arte ne alterentur, et diu 
integris eorum proprietatibus asservari queant. 

III. Pharmacomathia itaque seu ars pharmaceu¬ 
tica quum plerisque indigeat praesidiis a reliquis 
scientiis naturalibus petitis, et rationali fundamento, 
et scientifico criterio innitatur et ipsa, ad scientiae 
quoque dignitatem evehi iure meretur. 

IV. Per ipsam substantiae quae a triplici na¬ 
turae regno suppeditantur varia tentantur ratione: 
ab aetherogeneis probe mundantur; per analysim, 
per synthesim, chemicam quadantenus metamor- 
phosim patiuntur, ex qua fit, ut novas vires, ac 
dotes, quas non antea possidebant, acquirant: 
earum modo intendatur, acuaturque : modo vero 
infringatur, vel moderetur pro varia opportunitate 

efficacitas. 

* 

Id autem assequitur per pharmaceuticas opera¬ 
tiones, quas expendere nivat. 

V. Agitatio est succutio liquidi continentis ali¬ 
quam immissam substantiam solidam, sive simpli¬ 
citer contusam, sive in pulverem reductam: vel 
liquidi densioris cum subtiliori , ut probe commi¬ 
sceantur : fit etiam ope spatulae, cochlearis, aut 
bacili, fortiter iactando donec omogeneum obti¬ 
neamus liquamen. 

VI. Calcinatio est illa operatio, per quam sub¬ 
stantiae minerales subiicruntur vehementissimae ignis 
actioni in crucibulo utplurimnm ferreo, ut sic or¬ 
bentur volatilibus quibuslibet principiis, et mutent 
prorsus earum formam atque naturam : ita carbo- 
nas calcis per calcinationem , dimisso acido carbo- 
nico in calcium causticum convertitur. 

VII. Carbonisatio est operatio per quam tra¬ 
ctantur ope ignis in crucibulis aut recipientibus 
utplurimum ferreis absque aeris contactu corpora 
organica, eo consilio, ut dimissis oxygenio, hydro- 
genio, atque azoto, extrahatur ab ipsis carbonium 
sub forma carbonis. 

VIII. Clarificatio lunc instituitur quum liquida 
suspensa tenent materialia, e quorum praesentia 
eorum turbatur transparentia: fit autem vel per 
solam quietem, vel per colaturam, vel demum 
coagulationis ope. 

IX. Colaturae nomine venit in pharmacia, tra- 
iectio alicuius liquidi trans telam, pannum aut 
chartam permeabilem. Fit etiam colatura aquae 
impurae ut potabilis evadat, trans carbonem pul- 
veratum et arenam, quae in strata alternatim in 
amplis imbutis disponi consuescunt. 

X. Coagulatio autem nitiil aliud est nisi concre¬ 
tio materialium in aliquo liquido solutorum, aut 
suspensorum, quae fit vel lent-e et gradatim, vel 
festinanter etiam accedentibus ad mutuum conta- 

/ ^ # t f ‘ i * f t 4 ^ ^ 

ctum moleculis quibas constant, et peculiare re¬ 
ticulum efficientibus, quod obtinetur aliquo inter¬ 
medio corpore, ut albumina ex ovi albumine de- 

prompta, quae adhiberi solet ad clarificandos s y- 
rupos per coagulationem, aliisque usibus pharma¬ 
ceuticis speciatim inservit, sanguis enim bovillus 
propter albuminam, q ua scatet potius adhibetur 

ad sacchari defaecationem oblinendam, addito car¬ 
bone in pulverem redacto. Lac demum in usum 
ducitur ad clarificandos liquores spirituosos, coa¬ 
gulatur siquidem pars caseosa, quae sic segregata, 
dum praecipitat, secum vehit substantias impuras 

in liquido suspensas. 

XI. Coctio vel decoctio consistit in ebullitione 
plus, vel minus protracta unius vel plurium sub¬ 
stantiarum organicae texturae in aliquo vehiculo, 
utplurimum aqueo , ut inde extrahantur principia 
solubilia, et non volatilia, imo magis fixa, quae 
in ipsis continentur. Productum inde obtentum 
decocti nomine venit: iusculum appellatur, quum 
a coctis carnibus habetur : substantia interim de¬ 
coctioni subiecta mutat saporem, et acquirit- pro¬ 
prietates dulciores, interdum et mucilaginosas, 
quibus antea carebat. 

XII. Quum adsint substantiae coquendae quae ex 
directa aut vehemeutiori ignis vi alterari possint, 
hinc hisce in adiunctis decoctio fieri solet mariae 
balneo : appellant poiTO mariae balneum illum ap¬ 
paratum pharmaceuticum, in quo vas continens 
liquidum excalefaciendum immergitur in aqua, quae 
continetur in ampliori recipiente, ita ut caloricum 

in illud nisi indirecte agat, excalefacto prius in¬ 
termedio aqueo. 

XIII. Injusio a coctione discrepat, quatenus fiat 

superaffundendo liquidum ad ebullitionis temperiem 
evectum super substantiam aliquam officinalem, ut 
sic potiatur liquidum principiis solubilibus medica 
vi pollentibus, quin disperdantur quae volatilia 
sunt. Per infusionem quocirca praesertim tractari 
debent illa vegetabilia, quae ex eo quod contineant 
principia actuosa, quae volatilia sunt, nequirent 
decoctioni submitti quin valdopere propriae aucto¬ 
ritatis amitterent. Infusio fit etiam in liquido frigido, 
dummodo,si liquidum fuerit aqua substantia immersa 
non adeo relinquatur ut macerationem experiatur. 

XIV. Concentratio est illa pharmaceutica opera¬ 
tio per quam liquida quae soluta, aut suspensa te¬ 
nent efficacia principia, in magis coercitum volumen 
reducuntur, ut sic minori dosi validiores obtineatur 
effectus. Concentratio fieri solet evaporationis ope 

tunc quum dissolvens maiorem habet volatilitatem 
quam soluta. 

XV. Congelatio tunc dicitur quum corpora, in 
temperie naturali liquida, in formam solidam, ex 
frigoris vi convertuntur : quod si per artem, sub¬ 
tracto nimirum calorico, quemadmodum de aqua 
et mercurio fieri posse constat id contingat, phar - 
maceutica operatio tunc est. Corpora vero prius 
liquefacta uti adeps, et plumbum, ad exemplum, 
si sibi relicta propriam temperiem ad aequilibrium 
componant cum corporibus circumambientibus hu- 
iusmodi phoenomenon solidificatio appellatur, quae 
cum congelatione non est confundenda , in hac 
enim operator est activus, in illa passivus (loqui¬ 
mur enim de congelatione artificiali ). 

XVI. Quum natura iuxta vetustam Archimedis' 
sententiam, geometria delectetur in terrae visceri¬ 
bus: elegantissimas enim perhibet crystallos adeo 
regulari figura praeditas, quae in admirationem sol¬ 
lertes* scrutatores rapiunt iure : ita pariter crystal- 
lisationem per artem obtineri datum est: tunc au¬ 
tem dicitur cum corpora prius soluta, dum ad 
solidum statum per evaporationem aut sublimatio- 
nem iterum reducuntur, regularem figuram assu¬ 
munt tetraedram, hexaedram, polyaedram, et cry¬ 
stallorum nomine designantur. 

XVII. Haec vero regularis crystallorum forma 
repetenda a symetrica dispositione quam assumunt 
rnoleculae integrantes dum ad mutuum contactum 
accedunt, iuxta aggregationis leges. Moleculae ut 
hisce legibus obedire valeant, indigent absoluta 
quiete, quilibet enim motus ut ut minimus, quo¬ 
minus perfecte adhaereant praepedit, et sic cry- 
stallisalioni obiicitur. Crystallisationi subiici queunt 
metalla ferrne cuncta, salia omnia solubilia, iodinm, 
phosphorus, sulphur, camphora, pluresque aliae 
substantiae. 

XVIII. Facta praecipitatione substantiae solidae, 
sive prius solutae, sive tantum suspensae, vel sola 
depositione liquidi densioris ad vasis fundum, quum 
lente vas inclinatur ut transfundatur liquidum su¬ 
pernatans in alio vase, et sic segregetur a suppo¬ 
sita materie, haec simplicissima operatio pharma¬ 
ceutica decantatio appellatur : transfusio ab aliis 
dicitur. 

XIX. Decoloratio est illa operatio pharmaceu- 

lica per quam corpora propriis principiis coloran¬ 
tibus orbantur: ad hoc opus adhibebatur olim carbo 
vegetalis propositus a Lowitz, nunc vero post ex¬ 
perimenta Fiquier et Derosne, omnes anteponunt 
carbonem animalem : speciatim vero ossa combu¬ 
sta illa sunt quae eminenter hac proprietate scatent. 

XX.. Substantiae officinales , praesertim illae quae 
per commercium a remotis regionibus ad nos per¬ 
veniunt, sive a fortuitis adiuncti, sive et mercato¬ 
rum aut negligentia, aut malitia, saepe impurae 
ex- additamento aetherogenearum substantiarum re- 
periuntur .-operatio pharmaceutica , quae eo tendit, 
ut ab aelherogeneis liberentur, depuratio vel puri¬ 
ficatio dicitur. Quum porro differre debeat purifi- 
cationis processus prout agitur de adipe, cera, meile, 
opio, camphora, resinis, et ita porro: proinde 
operationem recensuisse sufficiat, suo loco de quo¬ 
libet speciali processu dicturi. 

XXL Si depuratio consistat tantum in subducen¬ 
dis ligulae ope foecibus supernatantibus, seu spuma 
ab aliquo liquido, simplicissima operatio despuma¬ 
tionis nomine recipitur. 

XXII. Digestio dicitur quum immerguntur cor¬ 
pora solida in aqua, alkoole aut aetheribus^ et ibi¬ 
dem relinquuntur aliquo tempore, ut extrahantur 
eorum principia solubilia : non differt a maceratione 
nisi quod in hac liquidum adhibeatur frigidum , 
vel ad temperiem naturalem, in digestione autem 
adhibeatur ad temperiem leniter elatam, a gradu 
nimirum vigesimosexto ad quadragesimum thermo- 
metri rheaumuriani si agatur de aqua, a vigesimo 

ad vigesimumquintum si de alkoole, ad gradum 
vero decimumquintum circiter si de aetheribus. 

XXIII. Maceratio ex eo quod diuturnior protrahi 
soleat, inservit etiam ad relaxandam texturam or¬ 
ganicam in corpore immerso, et instituitur frequen¬ 
tius eo consilio, ut solida immersa orbentur acet bis 
principiis quibus abundant. 

XXIV. Inter praecipuas operationes pharmaceu¬ 
ticas, recensenda distillatio. Quum primitus physici 
observarunt actione calorici liquida in vapores abire, 
qui passo refrigerio in guttas liquidas iterum con¬ 
vertuntur, hinc prima orta di stillationis idea, cuius 
idcirco si antiquitatem quaeramus ad tempora ascen¬ 
dimus Kerkringii, Aristotelis, et Galeni teste Vi- 
reyo : iuxta Bouchardat autem Arabibus iam nota. 

XXV. Praetermittentes varias distillationis me¬ 
thodos et moderationes quoad apparatum vix finitas a 
neotericis opportune inductas, tum pro vario genere 
substantiarum distillandarum, cum ut consulant una 
simul temporis nec non combustibilis insumptui , 
vel maiorem producti aut educti quantitatem obti¬ 
neant (haec enim nostri muneris non esse putamus); 
distillationem nos dicimus eam pharmaceuticam 
operationem, per quam ope calorici contendimus 
segregare principia corporum volatilia a principiis 
fixis in vapores elevando priora, quae per oppor¬ 
tunos ductores , vel passo refrigerio spontaneo, vel 
artificiali , pluviae ad instar et guttatim colliguntur 
in peculiare recipiens, quod refrigeratorium , con - 
densatorium vel etiam serpentinum ex configuratione 
passim appellant. 

XXVI. Distillatio instituitur vel ut corpora di- 
stillanda ab aelherogeneis liberentur, ut sic puris¬ 
sima habeantur, ut in aquae simplicis distillatione 
contingit: vel ut eliciantur principia seu materialia 
in corpore distillando iam existentia, quod obten¬ 
tum utroque in casu eductum appellatur : vel de¬ 
mum ut accedente calorici vel et alicuius reagentis 

V / V 

ehemici vi, principia in corpore distillando quidem 
existentia, sed segregata inter se chemicum connu- 
binm ineuntia tertium quid efforment non antea 
praeexistens, ut in distillatione plerarumque sub¬ 
stantiarum organicarum contingit : obtentum tunc 
producti nomine venit. 

XXVII. Licet ex distillatione aestimetur gene¬ 
ra tim eductum vel productum reiiciatur autem re¬ 
siduum, quod caput mortuum proinde veteres 
appellare consueverant: adsunt tamen casus in qui¬ 
bus residuum alicuius evadit utilitatis, ut in ex¬ 
tracto theriacali ad exemplum contingit, quod a 
residuo emergit distillationis, quae aquam dat the- 
riacalem frigidam officinarum : non aliter ac a di- 
stillata therebentina ad oleum eiusdem essentiale 
obtinendum, residuum habemus quod ulteriori co¬ 
ctione paratum Colophonium est pluribus medicis 
usibus praestans. 

XXVIII. Cohobatio tunc dicitur quum bis vel 
ter reiteratur distillatio, novam superaddendo quan¬ 
titatem substantiae distillandae, ut sic efficacior red- 

datur obtenti agendi ratio: quod si renovetur quidem 
distillationis operatio bis vel pluries sine novae ma¬ 
teriei additamento, tunc rectificationem appellant. 

XXIX. Ad distillationem maxime accedit subli- 
matio : a priori enim non differt nisi ex eo quod 
liquida distillationi, solida subiimationi subiician- 
tur : sublimatio itaque est operatio per quam ope 
calorici principia solidorum volatilia in vapores ele¬ 
vantur, qui postea condensantur, et colliguntur, in 
alio recipiente capite verso ad rem apposito, cuius 
parietibus cristallina sub forma adhaerent. 

XXX. In sublimatione id advertendum, gradum 
calorici accomodandum esse naturae corporis su¬ 
per quod agitur, quemadmodum etiam aliter mode¬ 
randus est pro varia forma quam educto impertiri 
contendimus. 

XXXI. Evaporatio , quae in pharmacia praesertim 
instituitur ad paranda extracta, sive hydrica, sive al- 
koolica, sive aetherea, vel in aere libero peragitur, 
et ad temperiem attnosphaerieam, tuncque sponta¬ 
nea dicitur: vel vehementioris ignis, miliorisve ca¬ 
loris ope, et quidem mariae vel arenae balneo obti¬ 
netur vel in vacuo fit: vel demum, iuxta methodum 
propositam a cl mo Guillard, ope currentis aeris fri¬ 
gidi: hac methodo Galt.ais et Grimaud eo pervene¬ 
runt, ut extractum lactis obtinuerint, quod lacteinam 

% 

appellarunt. 

XXXII. Lacteinam sat diu servari integram posse 
memorati conteifdunt Auctores, et commodum prae- 
seferre, ut si ipsi eadem praeterpropter addatur 
aquae copia, quae subducta fuerat, iterum reprodu- 
catur, et in promptu habeatur lac, lacti recenter emun¬ 
cto comparandum. 

XXXIII. Evaporationis ope peragitur exsiccatio, 

seu operatio, per quam a substantiis animalibus, 
aut vegetalibus recentibus dissipatur humidum, cuius 
praesentia eorumdem praepediret conservationem , 
et proprietatum integritati officeret. Haec autem ali¬ 
ter vel aliter obtinetur: modo enim fieri debet in 
loco sicco et umbroso : alias solis radiis substantias 
exponendo, easque frequenter agitando, ut renove¬ 
tur superficies, quae aeri libero pateat, vel eas de¬ 
mum clibano magis aut minus excalefacto subii- 
cendo, prout agitur de foliis, petalis, stipitibus her¬ 
baceis aut ligneis, radicibus fibrosis aut bulbosis, de 
corticibus, de seminibus, fructibus, aut baccis: et 
iterum prout agitur de substantiis, quae continent 
principia volatilia vel non: ita ut iuxta multiplices 
variarum naturae productionum proprietates, iuxta 
artis regulas, plures admittendae sint moderationes 
in exsiccandi methodo, quae etiam admittendae pro 
vario anni tempore, et pro variis atmosphaerae ther- 
mometricis, hygrometricis, electricis conditionibus. 
Substantiae autem exsiccatae, ne humidum aeris 
iterum absorbeant, in loco sicco , et recipientibus 
probe clausis aut in pera suspensae , asservandae 
sunt. 

XXXIV. Expressio est operatio per quam ope preli 
vel torcularis aut graduariae pressionis qualicumque 
mechanica ratione exercitae, liquida extrahuntur a 
substantiis solidis in quibus continentur: ita educun¬ 
tur plura olea pinguia, vegetabilium succi, etc. 

XXXV. Expressionis et successivae evaporationis 
ope, praemissis, prout opus, decoctione, infusione, 
digestione, vel maceratione peragitur extractio-, per 

hanc a vegetabilium foliis, floribus, fructibus, ra¬ 
dicibus, stipite, aut cortice eorumve succis, quas¬ 
dam immediatas eruimus substantias, ut concen- 
tratis actuosioribus, inanibus vero dissipatis princi¬ 
piis, et efficaciores obtineamus effectus, et quovis 
anni tempore in promptu habeantur pharmaca, 
quae a natura una tantum anni tempestate lar¬ 
giuntur. 

XXXVI. Liquefactio seu fusio illa est operatio, 
in qua ope calorici liquidam corporibus solidis fu- 
sibilibus fo rmam tribuimus: exercetur praesertim 
super salia crystallisata, super metalla nec non su¬ 
per pinguedinem et butyrum. 

XXXVII. Solutio tunc fit, quum ob mutuam vi¬ 
gentem affinitatem, inter solida, gazosa et liquida, 
solidum aliquod vel gazosum a liquido excipitur, 
inter se assirnilantur , ut tertium quid omogeneum 
emergat, servatis soluti, et solventis proprietatibus, 
ne quidem huius mutata trasparentia, licet mute¬ 
tur internum color. Quod si inter ea contingat che- 
mica mutatio, ut tertium quid emergat alienis pro¬ 
prietatibus praeditum, tunc dissolutio dicitur. 

XXXVIII. Corpora, quae in aliquo liquido solvi 
patiuntur solubilia dicuntur, non autem solubilia 
sunt in quolibet menstruo (sic appellant liquidum 
solvens): ita resinae solvuntur in alkoole, non in 
aqua: gummi e converso in menstruo aqueo qui¬ 
dem, non vero in alkoolico. 

XXXIX. Quum menstrua solutam tenent totam 
illam solubilis quantitatem, ultra quam absolute ne¬ 
quirent, tunc solutio saturatio appellatur: e con- 

verso quum solutio diluitur in copiosiori eiusdem, 
aut alterius liquidi quantitate, tunc dilutionem di¬ 
cunt aut dilutum, quo postremo nomine solent etiam 
designare suspensum, quum nimirum substantiae in¬ 
solubiles in aliquo liquido suspenduntur tantum: 
hoc in casu liquidum vehiculi nomine designari 

solet. 

XL. Mixtio est consociatio duarum vel plurium 
substantiarum simplicium, aut compositarum, quam 
pharmacistae instituunt iuxta medendum praescri¬ 
ptiones. In mixtione locum non habet chemica com- 
binatio (sit venia verbo), vel si locum aliquando 
habet ad ipsam vix attendunt medentes , quatenus 
talis esse debeat, quae non alteret remedii agendi 
rationem. Medici idcirco in formulis concinnandis 
cauti incedant, ne inter se consocient substantias 
aliter agentes, vel quarum proprietates mutuo eli¬ 
dantur, nisi saeculorum experientia alicuius re¬ 
medii sic emergentis comperta fuerit agendi ratio, 
ut in pulvere Dowerii ad exemplum. 

XLI. Substantiarum solidarum et quidem durio¬ 
rum divisio in parvula fragmenta, vel in scobem, 
in pulverem rudiorem, tenuiorem et etiam impal¬ 
pabilem, varia sortitur nomina; pro variis quibus 
utimur instrumentis ad variam obtinendam divisio¬ 
nis formam , ut supervacaneum prorsus sit harum 
operationum definitionem in medium afferre, facile 
enim patet, quid rasurae, concisionis, contusionis , 
pulverisationis, cribrationis, triturationis, prophj- 
risationis demum nomine veniat. 

XLII. Animadvertere tamen praestat substantias 

adesse dividendas, aut in pulverem reducendas, quae 
propter membranaceam texturam, aut propter ela- 
sticitatem qua praeditae sunt, aut propter pasta- 
ceam mollitiem non cedunt supracensitis mediis 
mechanicis; ars tunc didicit in subsidium revocare 
chemica intermedia: ita camphora, ad exemplum, 
deradi quidem po test; ast si cupias eius pulverem obti¬ 
nere, eam solve in parva alkoolis quantitate, alkoo- 
lem camphoratum evaporationi mox expone , prae¬ 
cipitatum residuum habebis, quod camphora erit 
subtiliter pulverata. 

XLIII. Torrefactio est operatio, in qua subiiciun- 
tur moderatae ignis actioni crucibulo exceptae, 
aut intra sartaginem ferream clausae, quaedam ve¬ 
getabiles substantiae, sive ut orbentur aqua, quam 
adhuc continent, sive ut experiantur chemicam mu¬ 
tationem, et novas inde acquirant proprietates: et 
sane boc praestare posse torrefactionem ut demon¬ 
stremus, sufficiat animadvertere semina coffeae ara- 
bicae ante torrefactionem quoad saporem, odorem, 
et effectus, adeo ab iisdem post torrefactionem di¬ 
stare, ut nisi notissima vulgo res esset, aegre dixe¬ 
ris eamdem sistere substantiam: prout enim torre¬ 
factio peragitur, evolvitur aroma, sapor explicatur, 
oleum essentiale quod adeo grate olet, novis che- 
micis peractis combinationibus, efformatur, atque 
sub parvularum guttularum forma in granorum su¬ 
perficie insudans manifestatur: per torrefactionem 
verbo gratiae adeo consulitur, ut nulla fortasse sit 
potio, quae palato accepta, et stomacho amica, in 
deliciis magis generaliter habeatur, quam infusum 

theiforme pulveris seminum coffeae arabicae tosto¬ 
rum , si calens et saccharo edulcatum sorbilletur, 

XLIV. Torrefactio ulterius protracta, quin tamen 
completa contingat combustio dicitur ustio: quod 
si combustio penitus absolvatur, ut in cinerem re¬ 
ducantur substantiae sive animales/ sive vegetales, 
incinerationem habemus: aliquando contingit ut tum 
in simplici torrefactione, cum in ustione aut inci- 
neratione , quaedam salia ignis actioni subiecta, 
vehementer crepitent, non sine ingenti strepitu: 
hoc phaenomenon decrepitatio est. 

XLV. Decrepitalionis phaenomenon sic explican¬ 
dum : salia quaedam neque deliquescentia, neque 
efflorescentia , aqueum principium tamen ab aeris 
humido absorptum, in molecularum quibus constat 
interstitiis reconditum tenent: aquearum huiusmodi 
molecularum subitanea evaporatio imo gazificatio 
a prompta ignis actione producta crystallos disrum* 
pere debet, et inde strepitus. 

XLVI. Fermentationem appellamus chemicum illud 
phaenomenon quod contingit dum principia substan¬ 
tiarum organicarum vita functarum inter se mutuo 
reagunt, ut originem perhibeant aliis productis non 
antea existenlibus, quod phaenomenon contingit cum 
effervescentia, cum calorici ex latente in manifestum 
evolutione, cui et accedit gaz acidi carbonici evo¬ 
lutio, si de alkoolica seu vinosa fermentatione ser¬ 
mo sit. 

XLVII. Hypothetica analogia inixi veteres ad fer¬ 
mentationem plura physiologica et pathologica phae¬ 
nomena quae in vivente oeconomia contingunt, per- 

peram retulerant: vitae quippe phaenomena a phy- 
sico-chemicis plane differunt, legesque physicae at¬ 
que chemicae a dynamismi influxu atque imperio 
penitus superantur in viventibus. 

XLVIII. Ad fermentationem pariter referri nullo 
modo queunt phaenomena vulcanica, mineralogica, 
et lithologica plura quae excogitatae fermentalioni 
minerali tributa fuerunt a Sthal, praesertim vero 
a Beccher in eius physica subterranea. 

XLIX. Fermentatio phaenomenon mere chemi- 
cum est, cuius ope substantiarum organicarum de- 
compositio contingit, ut inde ex nova elementorum 
consociatione, nova producta emergant: metamor- 
phosim quapropter chemicam fermentatae substan¬ 
tiae subeunt. 

L. Ipsam putrefactionem ad fermentationem non 
iniure retulerunt veteres,'neque inepte tres in fer- 
mentatione gradus spectarunt, quorum primus con¬ 
stituitur a fermentatione alkoolica seu vinosa; alter 
ab acida: tertius demum a putrida. 

LI. Vegetabilium quoque vita functorum, specia- 
tim vero substantiae ligneae decompositionem, quae 
lenta et graduaria fit, donec ex integro quodlibet 
organicae texturae vestigium amiserit, quod phae¬ 
nomenon non sine calorici et fluidorum aerifor- 
mium evolutione, modo alkooli analogum et nares 
acriter ferientem odorem, modo foetentissimum ma¬ 
nantium, contingit, quodque detritum vel detritio- 
nem appellant, ad fermentationem et ipsum refe¬ 
rendum esse censemus. 

LII. Quare placet clarissimi Lavoisier hac de 

re sententiam referre , qui omnes fermentationes 
habuit veluti totidem analyses et syntheses natura¬ 
les, quarum ope substantiarum organicarum prin¬ 
cipia inter se aliter consociantur, ac consociata erant 
in statu vitae. 

Lif II. Praeter fermentum ad fermentationem bi¬ 
nae requiruntur conditiones quae omnino necessa- 

riae censentur : suui autem i° liquiditas aut saltem 
humiditas : 2 ° temperies ultra congelationem. Ter¬ 
tia hisce accedit, pro iis fermentationibus in qui¬ 
bus fermentum non adhuc est efformatum : est vero 
liber aeris atmospherici accessus: illae autem fer¬ 
mentationes in quibus fermentum est iam effor¬ 
matum, absolvi queunt absque huius agentis con¬ 
tactu , ut directis experimentis demonstravit Gay- 
Lussac. 

LIV. Fermentum porro est corpus quod deter¬ 
minat fermentationem ; et omnes azolatae substan¬ 
tiae, quae organicis corporibus queunt materialia 
praebere, utpotequae contineant gluten, albuminam 
albuminoidea similiave principia, in temperie supra 
congelationem alterari patiuntur, et sic fermenta 
praebere ad fermentationem determinandam idonea. 

LV. Temperies supra congelationem necessaria 
ad fermentationem: aucta temperies mutat saepe 
metamorphosim: lac ad exemplum in temperie in¬ 
fra gradum 35 um thermometri Rheaumuriani subit fer¬ 
mentationem laeticam: a gradu 35° ad 4<> um alkoo- 
licam. Infra congelationem , nec non in temperie 

feupra centum, quodlibel putrefactionis silet phae¬ 
nomenon. 

LV[. Huic principio inixus Liebig, tradit, ut ser¬ 
ventur carnes aestivo tempore, in longis itineribus 
maritimis, vel in castris, ipsas collocandas esse in 
capsis ferreis, quae identidem clibano immitantur 
ut excalefiant: hac enim ratione a fermentatione 
putrida ineunda ipsas arceri posse contendit. 

LVII. Quin aliquid huius phaenomeni veritati 
detrahere audeamus, ad rem quatenus confirman¬ 
dam sat Liebigii sit auctoritas: chlorum tamen, car¬ 
bonem, acetum, acida mineralia, iherebintinas, kreo- 
sotum, alkoolem, tanninum, chlorureta potassii vel 
calcii, aromaticas substantias passim pro rerum va¬ 
rietate, melius accommodari censemus, ut a putre¬ 
dine arceantur materies organicae quae azoto, al¬ 
bumina et fibrina praedivites ad corruptionem pro¬ 
clives observantur. 

LVIII. Fermentatio demum vel est spontanea vel 
artificialis: prima omni nisu in pharmaciis ar¬ 
cenda: per hanc quippe non pauca praeparata , 
speciatim syrupi et emulsiones alterationem pa¬ 
tiuntur. 

LIX. Altera vero est operatio quae eo institui¬ 
tur consilio , ut producta obtineantur varii gene¬ 
ris, inter quae eminent alkoolica seu vinosa, quae 
liquorum fermentatorum nomine in officinis ve¬ 
niunt, et a fermentatione alkoolica producuntur: - 
fermentatio alkoolica si ad alterum progrediatur gra¬ 
dum, acetificatio est, quae dat acetum . Acetificalio 
est potius alkoolis oxydatio, quam vera fermenta¬ 
tio : ast sicuti procedit sub actione fermenti ad ae- 

iis contactum, hinc ut vera fermenlatio haberi et 
upsa solet. 

LX. Laeticam , benzoicam , sinapicam, gallicam 
caeterasque praetermittimus fermentationes : hae 
quippe specialem potius quam generalem pharma- 
cologiam respiciunt. 




CAPUT II 


. Pbarmacoteciinia. 


I. lharmacoteclinia, alite .momenelatura phar¬ 
maceutica remediis nomina assignat iuxta eorum 
compositionem, et moderationes, quas adepta sunt, 
per praeparationem, cui subiecta fuerunt. 

II. Omnia autem praeparata pharmaceutica du- 
dum hercisci consueverunt in Chemica , et Galenica, 
quam divisionem utut improbemus, in actuali ta¬ 
men scientiae artisque pharmaceuticae conditione, 
eam retinere coacti sumus; chemica enim certis, 
et determinatis constat principiis, quorum constan¬ 
tes et compertae sunt proportiones: nova itaque 
nomina cudit nuperior Chemia, quae a Graeco 
fonte deprompta, ad illorum indolem, et composi¬ 
tionem determinandam accuratissima habentur. 

III. In Galenicorum vero praeparatione (licet 
maximum luminis Chemiae progressus iam porten¬ 
derit ) incertae tamen contingunt substantiarum 
mixtiones, non sat compertae sunt reactiones, quae 
ab earum connubio emergunt, ut arduum omnino 
evadat accurata eis assignare nomina, quae eorum 
constitutionem revelent, aut patefaciant. 

IV. Ad rei proinde simplicitatem, nuperiores 
pharmacologi Chereau, Souberain, Cottereau, alii¬ 
que , quos secuti sunt Giordano et Galeo inter 
nos , remedia cuncta Galenica seiunxerunt iuxta 
excipientis diversitatem, quumque praecipua exci¬ 
pientia ad aquam, vinum, acetum, alkoolem, aethe¬ 
res, olea essentialia, saccharum, vel mei, atque de¬ 
mum ad substantias pingues reduci queant: hinc ' 
cuncta praeparata Galenica ad totidem responden¬ 
tes sectiones, hydroliam nimirum, oenoliam , oxeo- 
liam , alkooliam, aetheroliam , myroliam, saccharo- 
liam atque liparoliani commode referri posse autu¬ 
mamus. 

✓ / . / 

SECTIO PRIMA. 

a .4 • 

Hydrolia. 

V. Hydrolia praeparata Galenica complectitur, 
quorum excipiens aqua est, et hydrica idcirco di¬ 
cuntur : dividuntur in hydro olat a , hydro olit a , et 
extracta hydrica, seu aquosa. 

VI. Hydroolata obtinentur a distillatione vege¬ 
tabilium, eoruinque partium in aqua ; ut haec foeta 

evadat principiis vi medica pollentibus, quibus illa 
praedita erant: respondent itaque aquis stillatitiis 
officinarum, quarum aliae olea volatilia sub forma 
hydralis, aliae aromaticum, aliae mucosum, acidum, 
alteriusque naturae principium continent, a quo¬ 
rum praesentia eorum repetenda varietas est. 

VII. A vi solvente , quam aqua exercet supra 
corpora organica utriusque regni per digestionem, 
macerationem, infusionem, vel decoctionem, haben¬ 
tur hydroolita , quae iuscula appellantur si ab eli¬ 
xis carnibus, decocta, infusa, ptysanae, si a tracta¬ 
tis vegetabilibus obtineantur. 

VIII. Succorum nomine designantur in officinis 
illa hydroolita , quae a plantis recentibus, earum 
herbaceis stipitibus, fructibus, aliisve partibus per 
expressionem habentur: a varietate principiorum 
eminentium distinguuntur succi in dulces, amaros, 
acidulos, aromaticos, et ita porro ; quum autem in 
succis praeter soluta principia, saepe suspensae re- 
periantur materies, hinc eorum plerique, sive ut 
servari patiantur, sive ut medicis inserviant usibus, 
clarificatione indigent. 

IX. Ad hydroolita demum referri merentur mu- 
cilagines , emulsiones , et linctus , seu look idest , 
hydrolea . 

X. Extracta aquosa seu hydrie a , ab aliis epi- 
droolita dicta, praeparata Galenica sistunt, quae 
obtinentur evaporationi exponendo hydroolita , donec 
siccum statum, vel solidam aut semisolidam consi¬ 
stendam nacta fuerint, ut in minus coercitum vo¬ 
lumen reducantur materialia actuosa, quae in iis 

continentur, sive ut diutius conservari, sive ut in¬ 
tensius agere queant: patet itaque evaporationi non 
esse committenda illa hjdroolita , quorum efficacia 
a principiis volatilibus est, hoc enim in casu, iners 
obtentum erit epidroolicum: cavendum insuper, 
ne ex calorici vi actuosa principia vel coagulentur, 
vel resolvantur, vel alterationem patiantur, sic ut 
aut medicam vim ammittant, aut alienam acqui¬ 
rant extracta hydrica ab hydroolitis , quorum eva¬ 
porationis productum sistunt. 

XI. Pro substantiarum proinde varietate , varia 
methodus in usum ducenda, inter quas non sper¬ 
nenda, imo maxime utilis aestimanda hydro-alkoolia 
a nostro Giordano iam antea quaesita, anno 1818 
reperta, anno demum 1821 publici iuris facta. 

SECTIO SECUNDA. 

♦ 

Oenolia. 

4 / *• '* ' • 0 t V vT , '•*. 

XII. Oenolia Galenica illa praeparata compre¬ 
hendit, quorum excipiens, aut solvens vinum est: 
sicuti vero praecipua solutionis agentia in vino, 
sunt aqua, et alkool, consequitur inde oenoliam ad 
hydro-alkooliam maximopere accedere. 

XIII. Tincturae vinosae, vina medicata, oenolita 
solent a Neotericis appellari: ut ut autem quaeli¬ 
bet vina generosa, et legitima sive exotica sive no¬ 
stratia ad oenolita paranda idonea habeantur, pro 
varietate tamen substantiarum tractandarum modo 
album rubro, vel vicissim anteponendum: frauda- 

retur sane effectu oenolitum corticis peruviani ad 
exemplum, si in praeparatione vinum rubrum adhi¬ 
beretur, quod tanninum abunde contineret: connu- 
bium enim tannini cum alkaloidibus corticis peru¬ 
viani, indissolubile, 

XIV. Oenolila ni in phialis probe clausis, atque 
in loco subfrigido teneantur, facile alterationem 
patiuntur et acetificationem subeunt: hinc frequen¬ 
ter renovanda in officinis eorum praeparatio. 

XV. Si vino substituatur cerevisia, tunc haben¬ 
tur brjtolita, quorum vix usus medicus. 


SECTIO TERTIA. 


Oxeo lia. 

I • » * fwr * 0 

XVI. Praeparata galenica quae a solvente aceti 

vi obtinentur oxeoliam constituunt : acetum autem 

\ 

praeter vim solventem acido acetico et aquae prae¬ 
sertim tribuendam, quam super solubilia organi¬ 
carum substantiarum principia exercet, agit etiam 
salificando alkaloidea principia, quae fortasse in 
ipsis contineantur, unde acres earumdem tempe¬ 
rantur proprietates. 

XVII. Oxeolea dici consuescunt haec praeparata, 
et dividuntur in oxeolita , oxeolata , et extracta 
acetosa , seu oxeolida aliorum. 

XVIII. Oxeolita vel a simplici emergunt solu¬ 
tione, ut in aceto scillitico, colchico, camphorato: 
vel ab oxidorum salificatione, ut exemplum habe¬ 
mus in aceto chalibeato, in quo acetas, malas, 

tannas feni, tarlras eiusdem et potassae soluta re- 
periuntur. 

XIX. Oxeolea quae distillationis productum si¬ 
stunt, oxeolata dicuntur: ab actione autem aceti 
distillati super organicas substantias, et evapora¬ 
tione ad extracti consistentiam peracta, habemus 
opoxeolida seu extracta acetosa hac ratione parari 
solet extractum colchici. 

1 * 

SECTIO QUARTA. 

Alkoolia. 

XX. Alkoolica vel alkoolea illa videlicet praepa¬ 
rata quorum solvens est alkool reducuntur ad al¬ 
koolita, alkool at a , et extracta alkoolica: alkoolita 
idem sonant ac tincturae alkoolicae , spirituasae , 
et tunc habentur quum alkool potitur principiis in 
ipso solubilibus substantiarum organicarum, absque 
distillatione : dividi consuescunt alkoolita in simpli¬ 
cia et composita, prout alkool agit supra unicam , 
vel plures substantias, sed quum in unica substan¬ 
tia adsint plura materialia quae in alkoole solvi 
patiuntur, non aliter ac in pluribus substantiis re- 
periantur, hinc ab alkoolis actione super organicas 
substantias alkoolita composita semper emergere 
dicendum, et alkoolita simplicia tunc haberi quum 
in alkoole solvitur aliqua substantia inorganica, sic 
alkooliti simplicis exemplum habemus in tinctura 
alkoolica iodii. 

XXI. Alkoolata, aquae ardentes , spiritus, ab 
alkoolis distillalione habentur super unam pluresce 
substantias a vegetabili regno depromptas, quae 
principia continent alkooli dimittenda, hincque in 
simplicia et composita hercisci merentur. 

XXII. Quum alkool menstruum sit quod plura 
tum mediata, cum immediata vegetabilium prin¬ 
cipia dissolvere valeat, quae magis actuosa censen¬ 
tur- illa autem quibus vix aliquam medicam effica¬ 
citatem tribuunt, in ipso sint insolubilia: hinc ope 
alkoolis, lege artis extracta alkoolica substantia¬ 
rum virosarum, aromaticarum, resinoid-earum, fieri 
consuescunt: neque censeas ex eo quod adhibeatur 
alkool in eorum praeparatione, stimulantem vim 
acquirere; alkool quippe ex integro per evapora¬ 
tionem dissipatur, integra superstite, neque allerata 
extractorum vi. Extracta alkoolica sane hyosciami, 
aconiti, belladonnae, similiumve, sive ob actionis 

f . f 

constantiam, sive ex eo quod diutius asrervari 
queant, extractis hydricis anteponuntur. 


\ 

SECTIO QUINTA. 


'JEtherolia. 


XXIII. Ad aetherolea attinent aethereolita, seu 
tincturae aethereae, et extracta aetherea: ea quae 

diximus de alkoolitis, et extractis alkoolicis huc 

'• * v - ' 

paritfer referenda. 

SECTIO SEXTA. 


Mjrolia. 



XXIV. Myroiea illa sunt galenica praeparata, 
quae excipiuntur ab oleo quopiam volatili; eorum 
vix usus. 


SECTIO SEPTIMA. 

* ^ - * * 1* \ 

Saccharolia. 

XXV. Praeparata, quae in eorum confectione 
notabilem excipiunt sacchari copiam, cuiusque ope 
minus ingratus eorum fit sapor, saccharolea in ge¬ 
nere appellantur : dividi autem consuescunt in sac¬ 
charolita , sacchar olida , et saccharo lura. 

XXVI. Omnia efformantur a sacchari vel mellis 
consociatione, cum una pluribusve substantiis, va¬ 
riis proportionibus, ac varia arte; totum vero di¬ 
scrimen in eo consistit quod saccharolita liquidam 
aut viscosam: saccharolida mollem, pastaceam aut 
tremulam: saccharolura demum solidam, friabi¬ 
lem, aut elasticam consistenliam praeseferant: hinc 
ad saccharolita spectant syrupi et mellita: ad sac¬ 
charolida conservae , electuaria plura , gelatinae 
ojjicinales : ad saccharolura pastae , tabellae , pa- 
stillae , aeleosacchara: postrema ad myroiea potius 
essent referenda. 

XXVII. Ad saccharolura referri, et meretur 
choccolata, peculiare praeparatum quod lege artis 

conficitur simul commiscendo , et triturando, ut in 
omogeneam pastam reducantur sine mucilagine, 
aequales portiones pulveris seminum theobromae 
cacaos torrefactorum, et saccharum candidum: 
confectio quae inde emergit abunde nutrit , et 
clioccolata saluLis appellatur ( chocolut de satite). 

XXVIII. Non minus enutrit, gratius sapit, sto- 
macliumque roborat si aromaticis fuerit condita, 
addito nimirum pulvere cinnamomi aut vanillae , 
ea proportione, ut singula libra aromatis dracbmam 
dimidiam recipiat : sed haec hygienieo scopo po¬ 
tius adbibetur , atque a Mexicanis ad Europaeos 
translata in Italorum deliciis praesertim est. 

XXIX. Licet analeptica iam sit per se, maiorem 
tamen artalepticam potestatem ei impertiri student, 
superaddendo foeculas, saccliarolurum lichenis islan- 
dici iuxta methodum Robinet, aut osmazomum, ita 
ut stomachis infirmis aequius accommodetur. 

XXX. Medicatam vim et acquirit vel purgantem, 
vel anthelminticam, vel antifebrilem , ex incorpo¬ 
ratione , uti aiunt, rhabarbari, lielminthocortonis 
protoclorureti mercurii, saliumve chininae, quibus 
licet interdum infantes, honesto decipere dolo: ast 
improbamus valdopere choccolatam antisjphiliticain 
propositam a Lefebure , quae ita est parata ut in 
singulo cratere contineatur granum unum deuto- 
clorureti hydrargirici, quae dosis quotidie est as¬ 
sumenda ab iis qui syphilidis curationem clangulo 
absolvere contendunt: methodus quippe empyrica 
et vix non semper damnosa. 

SECTIO OCTAVA. 

• % . » — 

Liparolia. 

• " | * • ’ / 

XXXI. Praeparata quae emergunt a counubio 
alicuius substantiae crassae cum aliis substantiis 
vel organicis, vel mineralibus sive simplex miscela 
locum habeat: sive vis dissolvens prioris super 
alteras exerceatur: sive demum inter se reagendo 
chemica contingat mutatio, generico lipai^oleorum 
nomine designantur, et quidem a Cotterau et 
Crereau elaeolea proprius dicuntur, quorum ex¬ 
cipiens oleum est, praesertim olivarum: lipavolea 
dicuntur si adeps: elaeocerolea si oleum cum cera: 
stearata si sapo : liporeiinolea demum si adeps aut 
oleum cum resina excipiens suppeditaverint. 

XXXII. Liparolia innititur lipoideis : sunt autem 
lipoidea materialia quae maiori minorive copia re- 
periuntur in fere omnibus corporibus organicis: 
quae unctuosa, modo solida, modo liquida, iri 
aqua insolubilia, solubilia vero in alkoole et aethe¬ 
ribus : quae consociantur saepe cum sulphure, iodio, 
chloro vel bromo, si eque' variis compositis origi¬ 
nem praebent: si vero cum alkalibus, aut oxydis 
metallicis consocientur dant sapones cum alkalinis, 
emplastra cum metallorum oxydis emergunt: hinc 
tota liparolia lipoideorum innititur notioni. 

XXXIII. Plura sunt lipoidea: ast liparolia phar¬ 
maceutica innititur speciatim eleinae , stearinae , ac 
margarinae. 

XXXIV. Lipoidea in statu puritatis diu servan¬ 
tur, quin alterentur: si vero contaminata fuerint 
ab aliquot substantiae parenchimatosae aut albu- 
minoideae vestigiis ab animali aut vegetabili corpore, 
ad quod lipoideum pertinet, suppeditatae, accedente 
aeris atmospherici contactu, tunc lipoidea in vera 
fermenta convertuntur, et locum habet illa fermen¬ 
tabo quam Dumas adiposam appellavit, propter 
quam corpora pinguia raucedinem acquirunt. 

XXXV. Hisce praemissis nos dividimus omnia li- 
parolea in elaeola proprie dicta, sive olea ojficinalia 
quorum alia parantur per macerationem ut oleum li¬ 
lii *alia per digestionem, ut illa chamaemeli, ruthae, 
melliloti : alia per solutionem, ut in oleo campho- 
ralo ad exemplum : alia demum per decoctionem, 
ut exemplum habemus in oleo hyosciami, belladon- 
nae, stramonii, solani nigri, similium. 

XXXVI. Elaeocerata , elaeocerolea vel cerata 
simpliciter dicta , quorum excipiens oleum est cum 
cera nuptum: unguentum refrigerans Galeni elaeo- 
cerati simplicis exemplum refert: compositi autem 
exemplum habemus in emplastris de altaea et de 
cerussa pharmacopaeae Taurinensis. 

XXXVII. Liparolita proprie dicta, quae emer¬ 
gunt ab adipis aut butyri consociatione cum sub¬ 
stantiis medicamentosis, obtinentur aut per sim¬ 
plicem miscelam, aut per solutionem, aut per che- 
micum productum. 

XXXVIII. Ex eo autem quod poma eorumve 
succos addere consueverint quondam, hinc pomatae 
ct etiam solent liparolita appellari. 


XXXIX. Per simplicem miscelam et accuratam 
triturationem habemus pomatam mercurialem, seu 
unguentum Neapolitanum: habemus pariter per sim¬ 
plicem miscelam pomatam emeticam : per solutio¬ 
nem unguentum populeum : chemicum productum 
sistit pomata citrina. 

XL. Lipo-retinolea illa appellamus liparolea quae 
composita exurgunt ex substantia crassa cum resina; 
balsamum arcaei, seu unguentum elemi pharmaco- 
paeae Taurinensis huc attinet: huc pariter empla¬ 
strum de cicuta cum. ammoniaco, emplastrum epis- 
pasticum, oxycroceum, pro renibus, etc. 

XLI. Liparolura tandem bina exhibent praepa¬ 
rata quae a mutatione chemica emergunt quam 
producit substantia crassa quae agit super alkali- 
nam, vel super plumbi oxyda : in primo casu ha¬ 
bemus sapones, in altero emplastra. 

XLII. Sapones nihil aliud sunt quam salia quae 
efformantur a connubio acidorum pinguium quae 
continentur in oleis olivarum, amygdalarum dul¬ 
cium, in butyro, pinguedine, ossium medulla, uti 
sunt acidum elaicum , stearicum , hutjricum , mar~ 
garicum, etc., cum basi alkalina soda ad exem¬ 
plum, vel potassa, unde emergant elaata , st e arata, 
margarata earumdem, seu sapones : ad sapones 
quapropter referendum linimentum volatile utpote 
quod emergat ab olei connubio cum ammoniaca. 

XLIII. Ob saponis in alkoole solubilitatem, illius 
spiritus in officinis effbrmatur, quod praeparatum 
idcirco ad liparoliam aeque ac ad^lhooliam referri 
pro lubitu potest. 

XLIV. Liparulorum plumbeorum exemplum ha¬ 
bemus ia emplastro diachilo simplici, in unguento 
fusco matris Teclae, ut alia omittamus. 

XLV. Supervacaneum ducimus reliqua remedio¬ 
rum nomina recensere quae vel a forma, vel ab 
usu, seu applicationis vel introductionis via dima¬ 
nant : a voce enim ipsa palet quid pilularum, boli, 
gargarismi, gingivarii, fotus, linimenti, clysteris, 
suppositorii, etc., nomine veniat. 

CAPUT 111 

Phabmacodynamu, 




I. rharmacodynamia remediorum vires ac a- 
gendi rationem expendit. Medicamentum autem re¬ 
medium , pharmacum id omne dicitur quod extus 
admotum, vel intus ingestum aut quacumque ratione 
super corpus vivum agens, aliquam mutationem in 
proprietatibus aut physicis, aut organicis, aut dy- 
namicis, aut organico-dynamicis eiusdem inducere 
valet. 

A ' 

II. Omnes autem potentiae, quae corpori admo¬ 
ventur, debent necesse primum aliquam impressio¬ 
nem corporis parti impertili, ad cuius contactum 
perveniunt, propter proprium pondus, volumen , 
molecularum configurationem, temperiem, et insu¬ 
per pro varia affinitate chemica elementorum quibus 

4 

constant, et proinde haec est prima actio, quam 
exerunt omnes potentiae, quae physica aut mecha¬ 
nica aut chemica dicitur. 

III. Effectus physico-chemici locum habent in 
vivente, ita tamen ut a vitalitatis influxu non pa¬ 
rum temperentur: ita aqua organicos textus vita 
functos macerare valet, maceratio autem in vivente 
locum habere nequit: plura chemica solventia dis¬ 
solvere, aut decomponere valent sive textus orga¬ 
nicos , sive nostri corporis humores extra vitam , 
non autem si vita praesit. 

IV. Omnes substantiae, quae pro medicamento 
adhibentur, sive sanguinis vias subeant, vel assimi- 
lationis processui subiiciantur, sive extemplo agant 
in nervorum proprietates, et librae conditiones mu¬ 
tent, necesse debent iuxta viventis oeconomiae leges 
incitamenti conditiones mutare, unde vel intendan¬ 
tur vel infirmentur motus organico-vitales, ex quo 
consequitur in omnibus potentiis spectandam esse 
vim dynamicam , quae herciscitur in stimulantem , 
excitantem , hypersthenisantem: vel deprimentem 
conti 'a stimula ntem , hyposth enisa ntem. 

V. Praeter vim physico chemicam , atque dyna¬ 
micam , in plerisque remediis spectanda est vis 
quam electivam appellant, per quam effectus spe¬ 
cialiter determinari videntur super quamdam cor- 

_ * 

paris partem, aut apparatum, aut systema: ita ni- 
Iras potassae, cantharides agunt super apparatum 
uropoieticum , licet nitrum inter deprimentia, can¬ 
tharides intra incitantia suum habeant locum: atropa 
belladonna agit super retinam iridisque nervos : 



digitalis purpureae folia 'super cor et arterias suam 

electivam exercent vim. 

* ‘ " * 

VI. Vis electiva non est confundenda cum vi 
specifica: haec enim spectat ad perpaucas substan¬ 
tias, et illa dicitur vis per quam remedia valent 
debellare quosdam morbos sui generis sic dictos, 
vel a speciali causa fotos. Specifica tamen et dy- 
namicos effectus edunt, quocirca dum luta com¬ 
mendantur adversus speciales morbos auxilia, si 
empirice in usum ducta fuerint, magis nocent quam 
prosint, quod constat de praepostera mereurialium 
administratione adversus syphilidem, de intempe¬ 
stivo corticis peruviani usu ad febres debellandas 
intermittentes. , 

VII. Omnia autem medicamenta , revocari pos¬ 
sunt ad therapeutica, sive officinalia : diaetetica; 
chirurgica; moralia: quibus addunt physica , sic 
dicta , seu mechanica . 

VIII. Therapeutica dividuntur in universalia et 
topica , prout incitamentum afficiunt, vel locales 
dumtaxat effectus producunt : in interna et externa, 
prout intus administrantur, vel extus .admoventur ; 
animadvertere autem praestat , non omnia interna 
esse universalia, vel externa localia; sunt enim 
quae usui externo cedunt, et universales effectus 
producunt, ut unctiones mercuriales, ex iodii, vel 
sulphuris praeparatis, ut balnea: et e converso sunt 
interna, quae nisi topicam actionem producunt ut 
disteres emollientes, ad exemplum. 

IX. Ad remedia universalia referuntur: 
t° Netvina illa nimirum pharnjaca, quae suos 

praecipuos effectus prompte edunt super nervorum 
proprietates, eorum sensibilitalem aut excitando, 
aut torpefaciendo; vel motus etiam alienos indu¬ 
cendo in fibra contraetili, nervorum influxu et po¬ 
tentia mutatis : huc spectant assa foetida, camphora, 
ammoniaca, aetheres, moschus, similia inter inci¬ 
tantia, quae stimulantia diffusiva etiam appellantur: 
atropa belladonna, hyosciami herba et semina, stra- 
monium, alia inter deprimentia. 

X. 2 ° Roborantia, cardiaca vel tonica, stimulan¬ 
tia permanentia etiam appellata, quae tonum seu 
robur fibrae impertiri valent, atque atoniae succur¬ 
runt: corticem peruvianum tonicorum principem 
habemus. 

XI. 3 ° Calefacentia, quae vel temperiem augere 
valent, aut ob vim stimulantem cuius efiectus in 
ventriculo sint manifesti, caloris sensum impertiun¬ 
tur: aromata huc attinent. 

XII. 4° Analeptica seu nutrientia, illa videlicet 
quae assimilationis processum subeunt, et corporis 
iacturas reparare valent, ut lac, gelatina, iusculum, 
osmazoma inter animales substantias, gluten, foe- 
cula amylacea inter vegetalium educta. 

XIII. 5 ° Incrassantia a veteribus dicta illa phar- 
maca, quae iuxta acceptas doctrinas, crasim san¬ 
guinis emendare valent, et sic occurrere dyscrasiae 
scorbuticae, vel pituitosae : haec plastisantia a nu¬ 
perioribus appellari solent. 

XIV. 6° Alterantia, quae nimirum promptam mu¬ 
tationem, tumultuariam dixerim, producunt neque 
incitando, neque deprimendo; uti esset aqua fri— 



gida in faciem inspersa, cuius ope deliquiis occur¬ 
rere solemus. 

XV. n° Praeter recensita, ad universalia pariter 
remedia referenda amplissima classis remediorum 
deprimentium seu contrastimulantium, quae divi¬ 
duntur in contra stimulantia directa , et indirecta .; 

XVI. Directa illa habentur contrastimulantia , 
quae per propriam viin incitamentum infirmare va? 
leut, et effectus effectibus plane oppositos produ¬ 
cere, quos stimulantia gignunt: hoc sensu a ple- 
risque inficiantur. 

XVII. Revera cum omnes potentiae quae super 
fibram organicam, vitalitate praeditam , aliquam 
exerunt actionem, necesse debeant aliquem motum 
in ipsa inducere, motus quidem inducti validiores 
esse poterunt, aut infirmiores, promptius aut tar¬ 
dius excitari, celeriores absolvi, aut lentiores exe- 
qui , sed motus in se semper iidem erunt: fibra 
quippe iuxta propriam organicam compagem, inti- 
mioremque structurae molitionem nerveo influxui 
pro variae originis quos recipit nervos aliter vel 
aliter subiecla, et contractililate, aut organica aut 
animali proinde praedita, aut simplici motilitate, ut 
aiunt, instructa, capax non est edere motus alienos 
ab iis ad quos edendos est a natura comparata ; 
ita fibra muscularis contractilitate gaudet et motus 
quos edere valet erunt semper contractiones; rela¬ 
xatio enim nihil aliud est nisi contractionis cessa- 

tio, vel aequius altera est motus contractilis abso¬ 
luti pars, per quam resilit fibra prius contracta, 
ut ad pristinum restituatur ( fibra quippe non est 

in relaxatione passi va): anticon tractio autem lo¬ 
cum habere nequii, et mens nequidem anticontra - 
ctilitatis vel anticontractionis ideam eflormare sibi 
potest. Quod de fibra musculari , de qualibet or¬ 
ganica fibra dicendum: ergo contrastimulantia, hoc 
sensu haudquaquam admittenda. 

XVIII. Quare si rem attente pensitemus, a vero 
alienam prorsus non esse^ vel saltem neque severo 
cilio absolute damnandam, neque derisui et ludibrio 
committendam, ut a nuperis solet, Brunonis doctri¬ 
nam videri arbitramur circa potentiarum agendi ra¬ 
tionem, qui omnes potentias veluti totidem stimulos 
considerat, et totum discrimen in gradu tantum 
constituit, ut stimuli alii sint naturales , alii exces- 
sivi , alii demum defectivi. 

XIX. Quum tamen idea stimulorum defectivorum 
contradictionem manifestam exhibeat, quatenus quid 
additionis et subtractionis ia se implicet atque in¬ 
cludat et proinde absurda appareat: non potuerunt 
huic Brunonianae doctrinae se se adseribi summi 
Itali viri Ioannes Rasorius, Borda, Bondioli, Guani, 
Rubini, Fanzago, atque Tommasini, qui cum obser¬ 
vaverint adesse potentias quae directe debilitatis 
statum inferunt, et effectus edunt plane opposi¬ 
tos effectibus productis a stimulorum actione, quae¬ 
que, ut ait Mantovani, destruere valent stimulorum 
effectus , dum a stimulis ipsarum et effectus de¬ 
strui mutuo patiuntur: hinc fundamenta ieceruut 
novae doctrinae contrastimulisticae , et contrasli- 
mulantia huiusmodi agentia appellarunt: quum au¬ 
tem doctrina in Italia hac nostra sua habuerit na- 

lal ia, nova doctrina Italica iiire mentoque (licta 
est, pluresque habuit, et habet fautores. 

XX. Rasorio, quem doctrinae auctorem saluta¬ 
mus, viam quadrantenus iam aperuerat summum 
illud Erasmi Darwjnii incenium, qui in eius zoo 
nomia, quo in opere omnes viventis aeconomiae le¬ 
ges dum expendit, ratus omnium inedicamenlarum 
actionem non posse cum Brunone ad unicam actio¬ 
nem stimulantem referri , medicamenta in septem 
classes partitus est, quorum postrema a remediis 
torpentibus constituitur, quibus facultatem tribuit 
imminuere exercitium motuum irritativorum, et do¬ 
lorem auferre ab eorumdem excessu productum. 

XXI. Nos vero, ab absoluto dualismo pathologico 
utut recedentes, tamen in morbis universalibus sive 
simpliciter dynamicis; sive diathesicodynamicis, idest 
quorum diathesis a localis processus irradiatione 
producitur et fovetur, incitamentum perpetuo exces¬ 
su, aut defectu peccare, nequimus non admittere re¬ 
media quae directe deprimentem exerant vim. 

XXII. De vocabulo itaque minus solliciti, appel¬ 
lamus deprimentia, hjposthenisantia, vel contrasti- 
mulantia directa illa pharmaca, quae sive electivo 
modo super cerebrum, spinalem medullam, aut ceu- 
tra ganglionaria suam exerant vim , talem in prae- 
stantissimis organis inducere valent mutationem, ut 
innervationis inde imminuantur, infringantur, aut 

ferentur effectus : vel etiam quae sanguinis viam 
ineunt, assimilationis processui subjiciuntur, et sic 
eam in chaemico-organico-dyuamica fibrae intima 
mixtione mutationem inferant, ut vitales inde vires 

manifeste deprimantur infra illum gradum ad quem 
evectae erant ante adhibiti remedii perhibitionem. 

XXIII. Indirecta illa dicuntur, quae deprimen¬ 
tes effectus producunt, quatenus stimulos subtrahant 
sive naturales , sive excessi vos, sive demum pere¬ 
grinos: sanguinis detractiones, tenebrae, frigus, 
diaeta severior huc attinent. 

XXIV. Ad deprimentia proinde referri commode 
queunt refrigerantia, illa, videlicet , quae calorem 
subducunt: uti essent salia neutra solubilia ventri¬ 
culo admissa, quae cum ut solvantur calorici co¬ 
piam exposcant, caloricum idcirco a ventriculi pa¬ 
rietibus arripiunt. 

XXV. Refrigerantes quoque effectus, saltem to¬ 
pice : quaedam stimulantia directa exlus adhibita 
producunt, propter volatilitatem qua pollent, ita 

- ut dum avolant ad auras, caloricum detrahant a 
parte cui admota fuere: alkool, aetheres, ammo- 
niaca, camphora huius sunt loci. 

XXVI. Attenuantia demum a pathologiae humo¬ 
ralis patronis illa dicebantur, quae crasin sanguinis 
attenuare valent sanguinemque ipsum diluere, et 
dyscrasiae proinde phlogislicae occurrere: haec de- 
plastizantia a Neotericis appellari consuescunt. 

XXVII. Quum porro sanguinis aliorumque hu¬ 
morum dyscrasiae, acrimoniae, vel diatheses sic di¬ 
ctae morbosae, nequeant in hodierno pathologiae 
organico-dynamicae lumine spectari nisi ut mor¬ 
borum effectus, vel eorumdem causae modo prae- 
disponentes, modo determinantes, numquam autem 

efficientes, cousequitur inde remedia super solida 

suos effectus primitus exerere , ut mutatis solido¬ 
rum conditionibus, valeant sic humorum vitiis quo¬ 
que mederi. 

XXVIII. Cave demum ne sedantia cum hypo- 
sthenisantibus confundas: sedantia enim illa dicun¬ 
tur quae nervei systematis tumultus turbasque pro- 
te.formes compescere, vel symptomatum acerbitatem 
lenire, vel demum dolorum vehementiam mitigare 
i n omnia itaque sedantia deprimentem 

vim dynamicam possident : opium sane sedat; tor- 
pefacit: opium tamen mehercle non deprimit. 

XXIX. Si cum sedante virtute copuletur etiam 
potestas somnum conciliandi tunc narcotica audiunt, 
somnifera , ipnotica , aut paregorica. 

XXX. Evacuantium nomine illa veniunt maxi¬ 
mae utilitatis medicamenta, quibus in omnium ge- 
neratirn morborum curatione ineunda , vix carere 
possumus, ut materiales eorumdem expellantur cau¬ 
sae. Sunt autem praecipute emetica , purgantia , et 
anthelmintica : quibus accedunt lithontriptica , car¬ 
minantia, et secretiva. 

XXXI. Emetica sunt illa quae motum antipery- 
stalticum ventriculi excitant, et sic per vomitum, 
quae ventriculo continentur evacuari patiuntur. 

XXXII. Purgantia illa dicuntur, quae sive ven¬ 
triculi et intestinorum perystalticum motum exci¬ 
tent, sive relaxando agant, sive demum glandulas 
mueiparas ad uberiorem secretionem sollicitent, co¬ 
piosas easque repetitas alvi deiecliones promovent. 
Dividuntur autem in drastica , eccoprotica , hydra- 
goga.e t colagoga. 

XXXIII. Drastica seu fortiora , que hyperca - 

tliartica etiam dicuntur, promptas copiosas, crebras, 
plures evacuationes producunt, non sine tormini¬ 
bus, et irritantem proinde vim in intestinis exer¬ 
cent: cum iis caule mercandum, cavendum vero, 
vigente plilogosi gastro enterica. 

XXXIV. Eccoprotica seu mitiora , illa appellari 
consuescunt, quae blandas alvi evacuationes sol¬ 
licitant sine torminibus, ct refrigerantem vim pos¬ 
sident , ut pulpa cassiae , pulpa tamarindorum , 
manna, salia neutra. 

XXXV. Hydragoga illa sunt, quae serosas, co- 
lagoga quae biliosas alvi deiecliones cient. 

XXXVI. Evacuantia, quae susdeque alvum mo¬ 
vent vomitum nimirum et catharsim excitando , 
emeto ratharticorum nomine designantur. 

XXXVII. Anthelminthica , sive vermifuga illa 
audiunt pharmaco , in quibus , experientia duce, 
vis inest vermes enecandi, atque ab intestinis expel¬ 
lendi. 

XXXVIII. Lithontriptica , quae calculos urina¬ 
rios valent dissolvere, ut sic terreosalinae materies 
quibus constant, cum lolio eliminentur: uti nam ef¬ 
fectus speciosae virtuti semper responderent! 

XXXIX. Carminantia , carminativa vel antiflata¬ 
lenta dia dicuntur medicamenta quibus vim tri¬ 
buunt aeriformium gaz in ventriculo aut intestinis 
evolutorum eliminationem provocare. Quicumque 
nutem considerat flatuum evolutionem aliquando 
pendere a prava ingestorum qualitate, vel a prae» 
postero oorum usu, a neglecta vel imperfecta ma- 

sticatione, alias vero a praeternaturali et quidem 
multiplici viscerum chylo-poielicorum conditione a 
deficientibus, exuberantibus aut vitiatis saliva, succo 
gastrico, pancreatico, bile, et alias demum ab animi 
pathematibus, a severis studiis, a celebrato coitu, a 
suscepto balneo quo tempore alimentorum absolvi¬ 
tur digestio, quae omnia digestionis opus pessum- 
dare valent, is facile concedet , carminativarn vim 
portendeie oportere agentia inter se dissita, dum¬ 
modo peculiaribus accommodentur adiunctis. 

XL. Nullo porro non tempore medicamenta se 
observasse opinati sunt veteres, quae peculiarem 
actuosilatem super singula organa secretoria, aut ap¬ 
paratus alicui secretioni dicatos exercerent, ut quot 
adsunt secretiones excrelionesve, tot admitterent re¬ 
media secretiva: et proinde errhina seu ptarmica 
illa appellarunt, quae sternutationem promovent, et 
sic muci nasalis seeretionem adaugent: scialagoga 
quae glandularum salivalium actionem excitant, et 
uberiorem salivae affluxum ad os alliciunt: bechica 
seu expectorantia quae catarrhi pectoris elabora¬ 
tioni et eliminationi favent: errhina porro, sciala¬ 
goga et bechica generico apophlematisantium no¬ 
mine etiam designantur. Quae lactis secretionem 
promovent, galactopkora: quae perspirabile cuta¬ 
neum et sudorem aut excitant, aut revocant sup-^- 
pressum , diaphoretica: quae demum urinae se^- 
eretionem, atque excretionem ciere valent, diure¬ 
tica dicta sunt. 

XLI. Ast in hisce admittendis medicamentorum 
viribus veteres non parum hallucinatos fuisse, fa- 

teri aequum est. Organa sane peculiaribus secre¬ 
tionibus dicata, iisdem constant organico-cliemicis 
elementis utut in intima eorumdem mixtione, pe¬ 
culiari et varia in singulis ratione dispositis, qui¬ 
bus reliquae efficiuntur corporis partes, iisdemque 
dynamismi legibus subiiciuntur; hinc iisdem patere 
debent morbosis alterationibus iisdemque potentiis 
therapeuticis pari affici ratione , et proinde nulla 
pharmaca absolute secretiva admittenda, et e con¬ 
verso omnia agentia therapeutica, iuxta adiuncto- 
rum varietatem, possunt equidem varias tum secre¬ 
tiones, cum excretiones promovere, licet diversos, 
immo-et oppositos effectus super dynamico-oi’gani- 
cas organorum secernentium proprietates exerant. 

XLII. Clariorem ne delucidationem exoptas? 

Non diffitemur nos maximam benemultis in mor¬ 
borum adiunctis utilitatem pharmaca secretiva pol¬ 
liceri: in morbis sane a suppresso cutaneo perspi- 
rabiti ortis, in difficili exanthematum eruptione, in 
eorum retrocessione, diaphoretica saepe conducunt : 
imminente crisi per sudorem , per exanthema ad 
cutem erupturum, per urinas, aut per expectora- 
tionem , diaphoreticis , diureticis , vel expectoran¬ 
tibus in usum ductis , naturae conatus coadiuvare 
satagimus, et morbi sic apprime resolvuntur. Id 
unum contendimus, inter diaphoretica, diuretica et- 
bechica adesse potentias quae incitantem, alias quae 
deprimentem actionem exerunt, alias demum quae 
per antagonismum memoratos portendunt effectus, 
ita ut iuxta diathesis varietatem, iuxta variam con¬ 
ditionis pathologicae intimam naturam, et iuxta cau- 





sat ura remotarum compertam agendi rationem, 
experti et sagacis sit Clinici, diversa seligere medi¬ 
camenta , quae uniuscuiusque casus opportunitati 
aptentur: nulla quippe secretiva absoluta. 

XLIII. Ex hisce facile elucescit quid de claris¬ 
simi Iacominxi circa diuretica sententia censendum 
sit, qui sola hyposthenisantia cardiaco-vascularia diu¬ 
reticam vim exercere posse constituit. Hoc vero ut 
probet , sic ratiocinatur: renum structura non est 
glaudulai'is , sed unice vascularis, tubulosa; ergo 
renes non sunt, organa secretoria, renes cribris 
potius aequiparandi, qui permittunt passiva ratione 
ut sanguis arteriosus deponat in eorum tubulis ma¬ 
terialia inassimilabilia quae in ipso continentur, quae¬ 
que in superfluo aqueo principio soluta e corpore 
eliminautur. Hac posita doctrina, quo magis, sub¬ 
dit, relaxati sunt tubuli sive arteriosi, sive excer¬ 
nentes, eo maior urinarum copia: aucta e converso 
eorum actuositate constringuntur tubuli , et "urina¬ 
rum copia imminui necesse debet, et sane sub motu 
violento, in aestivis maxime elatis ardoribus, a spi- 
rituosorum abusu, vigente orgasmo febrili, vigente, 
verbo, conditione hypei^sthenica, imminuitur lotium: 
cuius copia uberior evadit sub hyemali rigore, a 
pathematibus deprimentibus, sola quiete, potioni¬ 
bus aqueis exhibitis, adhibitis balneis tepentibus, 
nec non remediis refrigerantibus in usum ductis , 
quae omnia hyposlheuisantem vim angiocardiacam 
exercent. Quae sententia quantum a vera recedat. 


non est cur dicamus; renes enim organa sistunt 
secretoria ; uriiia in ipsis elaboratur per veram se- 





62 

cretionem, quo in opere renes mehercle activi, et 
proinde non aliter ac caeterorum , huius pariter 
humoris secretio aut excretio adaugeri aut immi¬ 
nui patitur modo ab orgasmo, modo a laxitate, 
quemadmodum etiam a qualibet organica partium 
operi dicatarum alteratione, aut a mechanico obice 
in excretoriis viis , ita ut pro varietate causarum, 
aliter vel aliter efiectibus occurrere expediat. 

XLIV. Licet porro menstrua ad secretiones non 
spectent quum tamen mensium fluxus ad excreta 
referri soleat, consueverunt inde inter secreliva 
medicamenta collocare emmenagoga , quo nomine 
veniunt quae catamaenioruui fluxum post puberta¬ 
tis epocam non apparentem provocare, silentem re¬ 
stituere, parciorem uberiorem reddere, laboriosum 
faciliorem facere valent: quum vero hoc naturae 
beneficium desit, parcius habeatur , aut laboriose 
contingat ab organico-dynamica uteri morbosa con¬ 
ditione, quae opposita esse potest, et benemultis in 
adiunctis amenorrhaea sit secundaria, vel aliorum 
morborum symptoma sit, consequitur inde emmena¬ 
goga absoluta pariter haud esse admittenda, et in¬ 
ter emmenagoga eminere martialia , secalem cor¬ 
nutum praeter balnea tepentia et sanguinis detra¬ 
ctiones, quae hyposthenisantem vim exercent, que¬ 
madmodum etiam effectu emmenagogo non carent 
calamus aromaticus , iuniperus sabina, crocus orien¬ 
talis, mjrrha, coccinilla, marrubium aliaque plura 

quibus iure vim 

XLV. Antidota illa vocantur medicamenta quae 

in animali oeconomia effectus edere valent opposi- 


dynamicam incitantem tribuunt. 

tos perniciosis effectibus induciis a venefica ingesta > 
vel absorpta substantia. 

XLVi. Alexiphannaca , quae agunt in ipsum ve¬ 
neni corpus, ipsum destruendo, decomponendo, aut 
cheinice mutando ut non amplius ad instar veneni 
agat. 

XLVII. Aetheres, ammoniaca, aliaque incilantia 
sumine diffusibilia sunt antidota in veneficio ab 
acido hydrocyanico , a datura slramonio, aliisque 
contraslimulanlibus vitae vi infensis. Magnesia au- 
tem , calx , ammoniaca ipsa ut alkali , alexiphur* 
maca sunt in veneficio ab ingestis acidis f ex eo 
quod salia neutra exurgant, quae venefica non sunt. 

XLVI II. Antilissa pharmaca appellantur , quae 
tum rabidorum animalium, cum morsui viperae, et 
serpenlum adversantur. Fictilia eorum existentia. 

XL1X. Febrifuga , vel etiam accessifuga, antipe - 
riodica illa, quae febres intermittentes, aliasque pe- 
riodicas regulares, vel etiam irregulares affectiones 
fugare valent. 

L.. Antisjphilitica, syphiliticam luem, omnesque 
eius sequelas, et morbos variae formae, variaeque 
sedis, qui a syphilitico viru foventur radicitus cu¬ 
rare valent. 

LI. Antiscorbutica curant scorbutum, et omnes 
morbos, qui a diathesi, sic dicta, scorbutica, susti¬ 
nentur. 

LIl. Antiscrophulosa specialem aliquam possi¬ 
dent vim, ut scrophulas non modo dissipare va¬ 
leant, sed maximam etiam polliceantur utilitatem 
iu omnibus allectionibus, quae a scruphuloso prin- 

cipio sustinentur, vel quae manifestantur in iis, qui 
sic dicta, dialhesi scrophulosa laborant, vel qui a 
nativitate haereditariam ad scrophulas praedisposi- 
tionem receperunt. 

LIII. Antispasmodicorum nomine illa designan¬ 
tur medicamenta, quae spasmos sedare valent: et 
quidem dicuntur anthy steric a , antiepileptica, et ita 
porro, prout prosunt in hysteriae insultibus , vel 
epilepsiae accessus miligare , rariores reddere, vel 
penitus profligare valent: ast sicuti compertum est, 
spasmos generatim omnes alios esse ab hypersthenia, 
alios ab hyposlhenia, alios demum ab irritatione, 
consequitur inde in antispasmodicorum censu collo¬ 
cari posse remedia stimulantia, deprimentia, et ipsa 
irritantia, proindeque nullum esse pharmacum, quod 
per se vere antispasmodieum appellari possit. 

LIV. Aphrodisiaca illa dicuntur, quae veneris 
oestrum excitare valent, sive virilem potestatem im¬ 
pertiendo, sive foeminarum sterilitati occurrendo. An- 
tiaphrodisiaca e converso, quae excessivum veneris 
desiderium in utroque sexu compescere observantur. 

LV. Antiseptica audiunt illa pharmaca, quae pu¬ 
tredini obversantur: ast sicuti in vivente corpore 
putredo locum non habet, nisi demto aut imminuto 
vitalitatis influxu, humores legibus, physicis, chemi- 
cisve obediant, hinc antiseptica illa habenda quae- 
normalem conditionem solidis restituere valent. 

LVI. Deobstruentia,aperientia, aperitiva, vel etiam 
resolventia illa habentur, quae licet multiplici ra¬ 
tione agant pro adiunctorum, et causarum varie¬ 
tate, tamen cum utilitate adhibentur ad resolvendas 

'viscerum durities, et sic obstructionibus, infarctibus, 
et hypertrophiis praesertim opitulantur. 

LVII. Quum adversae fortunae aura, tristes co¬ 
gitationes, nimia studia, male actorum conscientia, 
amor, invidia, odium, ira, ambitio, avaritia, nimia 
etiam laetitia , quilibet verbo animi affectus non 
coerciti, eiusve emotiones, aut mentis nimiae con¬ 
tentiones, totidem morborum causas sistant, quibus 
misera Adami progenies plecti solet: patet inde 
maximi et esse facienda auxilia moralia: et sane 
quanti valeant hisce in adiunctis philosophiae mo¬ 
ralis praecepta, quanti valeat religio, quae unice 
in rebus adversis solatium largitur, et qua dereli¬ 
cta vitae taedium consequitur: quantum prosint 
amicorum officia quam miros salutares effectus 
saepe edant musicales concentus, omnes noscunt 
Medici, qui una simul Philosophi hisce praesidiis 
opportune uti sciunt. 

LVIII. Auxiliis autem moralibus non unice tri¬ 
buimus vim stimulantem, aut deprimentem: siculi 
enim animi affectus nequeunt absolute partiri in 
stimulantes et deprimentes, singulis quippe pecu¬ 
liaris est agendi ratio supra centra nervea, ita pa¬ 
riter auxilia moralia horum effectibus opponenda 
peculiarem agendi rationem praeseferre opinamur, 
quae accedit quidem ad stimulantem, vel ad depri¬ 
mentem, imo alterutram complectitur, inlereadum 
peculiaris, sui generis est reapse habenda. 

LIX. De magnelismo animali silemus ■ quaelibet 
enim de eo proferuntur, sunt adeo incerta, ut vix 
ullam in medicina rationali fiduciam mereantur. 

5 

LX. Si remediorum effectus circumscripti tan¬ 
tum observentur in parte cui applicita fuere, topica, 
seu localia appellari consuescunt. 

LXI. Inter haec praecipuam merentur animadver¬ 
sionem irritantia: hoc vocabulo illas omnes designa¬ 
mus potentias, quae, sive mechanico, sive chemico, 
sive physico-chemico modo, sive demum alia abdita, 
incomperta, neque adeo facile definienda ratione, a 
mechanica et physico-cheraica omnino diversa, in 
corporis viventis partes immediate agentes, textuum 
integritati officiunt, eorumque existendi modum in 
mutua molecularum relatione alterant, ut sensilita- 
tis et contractilitatis pervertentur inde facultates, 
functionumque perturbetur exercitium , ita tamen 
ut si incitamentum afficiatur, non quantitative sed 
qualitative tantum et localiter affectum observetur. 

LXII. Haec facultas stimulantibus aeque ac con- 
trastimulantibus plerisque potentiis communis est; 
et sane plures sunt contrastimulantes substantiae , 
quae localibus suis effectibus adeo irritantes eva¬ 
dunt, ut pro stimulantibus imponerent, nisi adeo 
patenter universae animalis oeconomiae vires in¬ 
fringerent: a nitro, a digitali concitatissimos cordis 
arteriarumque motus minui et coerceri posse nemo 
dubitat unus, intereadum a prioris usu vesicae, et 
urethrae, a digitali ventriculi ortae irritationes saepe 
vetant ne utpote conlrastimulantia in usum du¬ 
cantur. 

LXIII. Vis irritans cum stimulante non confun¬ 
denda; stimulantia enim generales produnt effectus, 
vel saltem locales eorum editi effectus non sunt 



in ratione universalis actionis, quae eos aliquando 
praecedit: opium validissimum stimulorum vix ir¬ 
ritans : nitrum eontrastimulorum fortasse prin¬ 
ceps, valde irritans: stimuli vires addunt quin 
molestiam parians etiam in partibus super quas 
electivam exerunt vim: irritantia e converso mole¬ 
stiam edunt, dolorem pariunt, perturbant, quin 
incitent; adsunt potentiae certe neque incitantes, 
neque deprimentes, sed incongruae pro aliquarum 
partium specifico sentiendi modo: sanguinis gutta 
in tracheam illapsa, bilis agens in sanguinis vias, 
lac vel urina si in oculos agant, quatenus ad con- 
iunctivae contactum perveniunt irritamentum infe¬ 
runt permolestum, nocensque: sunt tamen humores 
nostri corporis inquilini, quibus vis dynamica ne¬ 
que incitans neque deprimens tribui potest. 

LXIV. Hisce adde si plures stimuli simul con¬ 
currant, eorum actionem eo semper maiorem fieri: 
si plura vero irritantia corpori applicentur, alte¬ 
rum alterius effectus destruit , aut certe minores 
reddit. 

LXW Irritantis potentiae effectus ad dissitas etiam 
corporis partes per consensum propagari quidem 
poterunt, ipsasque, etiam irritare, et consensnaJia 
excitare phaenomena, quin totius corporis incita¬ 
mentum quantitati ve mutetur. 

LXVI. In tenuissimas particulas divisa substan¬ 
tia irritans, absorpta, et ad varias corporis partes 
delata, tot partiales irrilaliunculas excitare valet, 
quot sunt organa, itnmo quot fortasse sunt puncta , 
ad quorum contactum pervenit, ut irritationum par- 

tialium summa atque complexus pro actione dyna- 
mica imponat, quemadmodum in mercuriali et io- 
dico morbo contingere observamus: huiuscemodi 
actionem perturbatricem appellamus. Adiathesicuin 
autem esse in universo corpore excitum a potentia 
perturbatrice tumultum, vel ex eo probatur, quod, 
sublata causa, quilibet conticescat effectus. 

LXVII. Ad remedia insuper localia referri me¬ 
rentur demulcentia , quae nimirum mucilaginosis, 
albuminosis, amylaceis, aqueis , vel oleosis scatent 
principiis, et muci artificialis vices gerunt in mem¬ 
branarum, praecipue mucosarum irritationibus valde 
proficua, sive ore detineantur sive ingerantur, sive 
demum in rectum, vaginam aut urethrae iniician- 
tur canalem; gummi, hydro le-tim, dactyli, ficus, mul¬ 
taque poma et fructus qui saccharo scatent vel mu- 
cilagine huius sunt loci, ne recenseamus oryzae de-' 
coctum , hordei , avenae , furfuris aliaque bene- 

multa. 

LXVIII. Antagonistica illa dicuntur, quae irri¬ 
tationem localem in parte corporis utplurimum 
externa inducunt, qua suborta, internae affectiones 
irritativae, subphlogisticae, aut etiam humorales non 
parum levari observantur : vocantur etiam revel¬ 
lentia. 

LXIX. Ad revellentia spectant rubefacientia, quae 
cutis ruborem tantum producunt excito erjthe - 
mate: vesicantia , quae cuticulam e subposita cule 
elevare valent vesicae ad instar sero repletae: pu¬ 
stulantia , sive eruptiva, quae originem praebent 
pustularum, papularum, aut phlyctaenarum eruptioni. 

caustica demum, escarotica, cateretica, vel corro¬ 
siva, quae ob maximam acritatem organicos textus 
chemica ratione decomponere, destruere, corrodere 
valent. Haec postrema, cum eo adhibentur consi¬ 
lio, e a que arte, ui pilos a superficie cutanea aufe¬ 
rant, vocautur tunc psilotrica, depilatoria. 

LXX. Adstringentia agunt super textuum pro¬ 
prietates fibram corrugando, crispando, breviorem, 
rigidioremque reddendo: in profluviis adhibitai, ut 
praeternaturales coerceantur humorum fluxus, sty¬ 
ptica tunc ex effectibus appellari solent, speciatim 
vero haemostaticorum nomen assumunt, quum in 
haemorrhagiis opem ferunt. Adstringentibus oppo¬ 
nuntur relaxantia , seu emollientia. 

LXXI. Quid exsiccantium , vel humectantium no-; 
mine sit intelligendum , ab ipsismet vocabulis patet. 

LXX1I. Consolidantia illa appellantur pharma¬ 
ceutica agentia, quae extus admota, textuum adhae¬ 
sioni favent in ulcerationibus, et qualibet continui 
solutione, ut sic celerior, et bonae indolis cicatrix 
e [Formetur, et quidem 'vulneraria , antivulneraria 
aequius appellauda, dicuntur quae in ulceribus et 
vulneribus partium mollium prosunt: detersiva si 
ad detergendam tantum ulcerum superficiem adhi¬ 
beantur: catagmatica quae ad ossa sive conuectenda, 
sive consolidanda in fracturis (licet perperam) fuere 
commendata: antigangraenosa quae gangraenae pro¬ 
cessui vel progressui adversantur: sarcotica demum 
quae textuum a gangraena destructorum reprodu- 
ctionem coadiuvant promoventque. 

LXXI1I. Ne manca remediorum enumeratio eva- 

dat, amuleta adhuc recensenda. Qua de re, si vulgi 
ignorantia commiserationis, proinde et indulgentiae 
est digna; excultos non deesse viros, qui nostra 
hac aetate amuletis fiduciam tribuant, risum non 
modo, sed indignationem et revera movet. Corpora 
electricis aut magneticis proprietatibus praedita ad 
corporis contactum collocata agere concedimus: sed 
non agere ut amuleta quisque facile perspicit. Idem 
dicendum de substantiis odoris, quae si suspensae 
alicui corporis parti gerantur , aliquot queunt ef¬ 
fectus edere, ut moschus ad exemplum, adversus 
nervei systematis morbos. Jmuleta inierim pro¬ 
prie dicta , quae prophylactica vi gaudeant adver¬ 
sus pestem, choleram indicum et ita porro, fabula 
est. 

LXXIV. Illud denique non praetereundum loca¬ 
les adesse morbos, qui probe curantur dynamicis 
compensationibus in usum ductis, sieuti pariter a 
remediis topice admotis universales saepe effectus 
obtinere datum est: hirudines, cucurbitulae, acu- 
punctura sint ad exemplum. 

CAPUT IV. 


Pharmacognosis. 


I. Inexhaustus remediorum quum sit fons, atque 
ab omnibus naturae productionibus ad organicum 
vel inorganicum regnum spectantibus auxilia queant 
aegrotantibus suppeditariquamnam, quaeso, viam 
tenere pharmacologus debet, quibusnam praeceptis 
aut regulis inniti, ut subtantias aliqua medica effi¬ 
cacitate praestantes ab inertibus distinguere valeat, 
priores inter se distinguere atque medicum in usum 
convertere, caeteras vero reiicere? 

II. Id praestat Pharmacognosis quam illam esse 
diximus pharmacologiae partem, quae ad remedio¬ 
rum notionem ducit. 

III. Hoc autem ut assequatur pharmacologus 
considerare debet i° naturales notas, per quas qui 

nobili impulsu ducti naturae secreta rimari susce¬ 
perunt, ac vix dicibili patientia singula accurate 
animadvertentes, ita affabre allabor#runt ut animalia 
et vegetabilia non modo ad quasdam reduxerint 
familias, verum etiam et haec et fossilia in elasses, 
ordinas, genera , species ac varietates accurate di¬ 
stinxerint : quapropter a botanices fontibus quoad 
vegetabilia, quae copiosiorem et magis momento¬ 
sam materiei medicae suppelloctilem suppeditant; ab 
illis zoologiae quoad animalia, ac demum a geo- 
logia, nec non mineralogia quoad ea quae ad fos¬ 
silium attinent provinciam, lumina depromere de¬ 
bet opportuna : quibus in scientiis proinde plane 
peregrinus non sit, qui pharmacologiae studium 
saggreditur. 

IV. Ad cognoscendas insuper substantias officinales' 
notitia ducit proprietatum physicarum : ab carun- 
dem quippe mole, configuratione, colore, consisten¬ 
tia, pondere, odore, ac sapore, peritis non modo 
quamlibet officinalem substantiam cognoscere, ve- 
rupi etiam ab affinibus distinguere ne fraudes in¬ 
scitia aut malitia in commercio patrentur, ac de¬ 
mum bonam aut pravam ipsarum qualitatem deter¬ 
minare datum est. 

V. Utut autem botanici plantarum characteres, 
nec non physicae corporum proprietates maximum - 
pharmacognosi praestent adiumentum, ne tamen 
sat tutum perhibeant criterium, longe abesse fateri 
aequum est. 

VI. A characterum sane naturalium similitudine 
virium etiam medicarum convenientiam derivare 

nequimus: in omnibus revera vegetabilium familiis, 
quibus generalis quaedam indita est proprietas aut 
emolliendi, aut nutriendi, aut stimulandi, iacet 
species una aut altera, quae ob oppositos effectus 
illud penitus destruit, quod affulserat analogiae ar¬ 
gumentum : sic inter solanaceas suspectissimam so- 
bolem extollitur, ut optimum alimentum solani tu¬ 
berosi species: inter gramina farinacea et nutri- 
tioni aptissima lolium valde pertimescendum ad- 
numeretur: umbellatae daucum carotam comple¬ 
ctuntur innocuam stirpem, conium maculatum in¬ 
fensissimam, ferulam, et angelicam, quae licet non 
infensae a se invicem non modo, sed praesertim a 
dauco, et a conio medica valdopere discrepant vi: 
ad pentandriam trigyniam spectant sambucus, et 
rhus, ad polyandriam monogyniam papaver et cara- 
bogia, quae utraeque corolla instruuntur tetrape— 
tala : allata itaque sat evincunt botanicam nos du¬ 
cere ad cognoscendas stirpes ac determinandas 
officinales iam notasu, haudquaquam vero argumen¬ 
tum ab affinitatibus botanicis desumptum ad actio¬ 
nis analogiam statuendam opportunum esse ducen¬ 
dum. 

VII. An tutiori via remediorum efficientiam as¬ 
sequi sensuum ope datum erit? Natura ecquidem. 
setisuum organis animalia instruxit, quae veluti 
vigiles excubiae illorum incolumitati prospicerent, 
et bruta instinctu ducta olfactus ope nocuas ab in¬ 
nocuis substantiis distinguere valent, et sic de iis 
quae sint aut refugiendae aut capessendae commo¬ 
nefiunt : gustus pariter in primis nos monet de 



74 

acritate, caustioitate, amaritie, stipticitate, insipi- 
ditate , quae cum pendeant ab impressionibus su¬ 
pra sensilitatem et conlractililatem palati, linguae, 
oris, substantiarum explorandarum agendi rationem 
quadantenus revelant. 

VIII. Ast in tanta substantiarum multitudine qua 
locupletata materies medica est, inanis spes reme¬ 
dia sensuum ope a priori dignoscendi! Ianua tan¬ 
tum laboriosis atque assiduis observatoribus vix 
aperta : qui comparatione praesertim utuntur, ut re¬ 
conditam rerum naturam sensuum ope detegere 
valeant. Saepe vero decipiuntur et ipsi. 

IX. Sensus insuper saepe sunt fallaces : sed de¬ 
mus etiam et integros et sanos ipsos esse: quis 
inficiabitur tamen inter substantias amaras, quae 
generatim tonum ac robur ventriculo impertiuntur, 
appetitum excitant, digestioni favent, adesse amaris¬ 
simas, quae nauseam vomitumque promovent aut 
veneficam portandunt vim? Quis ignorat inter dul¬ 
ces et mucilaginosas alias enutrire, alias relaxare? 

X. Evictum itaque est a medicamentorum neque 
odore, neque sapore tutum de eorumdem agendi ra¬ 
tione iudicium ferri posse. Idem dicendum de colore 
aliisque physicis proprietatibus, ad quas in pharma- 
cologia speciali maxime attendere praestat, ut co- 
anoscantur substantiae lemtimae ab affinibus aut so- 
phisticis, cum quibus commisceri, aut quarum unae 
aliis substitui consuescunt: haudquaquam vero ad 
detegendas abditas medicamentorum vires sat op¬ 
portunum per se suppeditare praesidium. 

XI. Licet porro dudum receptum sit gumini ge- 

neraliler lenire : resinas irritationem producere : 
olea pinguia relaxare et demulcere : essentialia la¬ 
bantes aut lapsas erigere vires : salia neutra ,..renum 

\ 

et intestinorum actionem promovere : aromata ro¬ 
borare ac calefacere: semel ac nuperior .chemia 
magis aptis reagentibus usa eo pervenit ut corpora 
in totidem principiis, quibus constant, resolvere 
ac abdita illa detegere, quibus peculiares impositae 
a natura sunt vires didicerit, pharmacognosis pro¬ 
fecto novum habuit praesidium, illudque minus in¬ 
certum ut remedia a remediis distinguere valeret, 
singulisque suam privam vim assignare. 

XII. Ast utinam hoc praestaret chemia absque 
errandi formidine! Verumtamen haec utut lauda¬ 
bilia sint et ad amplificandam, exornandamque 
scientiam non parum contulerint, et conferant; 
hisce tamen lucubrationibus adiuti tuto remediorum 
efficientiam statuere non hactenus valemus; et sane 
quotidie nova chemica reperta iudaginum praece¬ 
dentium fallaciam revelant: parillina iuxta experi¬ 
menta a Cl. Pallotta in.se ipso instituta depri¬ 
mentem vim exercet, intereadum a salsaparilla 
cordis, arteriarumque motus adaugeri, animalem 
evehi temperiem, hyperincitationis, verbo, phoeno- 
mena exoriri indubiis veterum, nuperiorumque ob¬ 
servationibus evictum. 

XIII. Hisce adde : 

i. Plu res esse substantias, et quidem actuosas, 
quae subtiles chemicorum indagines effugiunt: ita, 
si homines morentur in cubiculo clauso, in quo 
substratae fuerint recentes hyosciami, stramonii,. 

atropae herbae ut exsiccentur, experiri consuescunt 
capitis obnubilationes, temulentiam, sensuum hebe- 
ludiuem, virium infirmitatem , quae virulentiae 
phoenomena a manantibus earumdem effluviis re- 
petenda, neque hyosciaminae, neque daturinae, 
neque alropinae principiis fixis tribui queunt : 

2 . Per analysim quaedam substantiarum organi¬ 
carum elementa non erui, sed dissipari: 

3. Ex principiorum earumdem connubio cum 
corporibus adhibitis ad analysim peragendam nova 
emergere producta, quae in corpore explorato 
haudquaquam aderant. Incertum itaque dicendum 
crilerium chemicum per se ad coguoscenda phar- 
maca, praesertim vero ad eruendam eorum agendi 
rationem in animali oeconomia. 

XIV. Quum itaque neque naturales notae, neque 
proprietatum physicarum examen, neque chemico- 
rum inquisitiones sat tutum pharmacognosticum cri¬ 
lerium perhibeant; nullo non tempore tum sollertes 
rerum naturae scrutatores, cum summi in medendi 
arte viri, experimentorum viam inire, laudabili 
consilio, arbitrati sunt, ut sic factis inhaerentes, a 

veritate quo minus fieri potest, recederent. 

XV. Experimenta autem instituuntur vel super 
corpora mortua: vel super humores a viventibus 
detractos: vel super brutorum corpora integra: 
laesa : vel demum super homines sanos : vel mor¬ 
bis affectos. 

XVI. Ab experimentis super textus mortuos in¬ 
stitutis nullum firmum inferre licet iudicium: ef- 

* 

fectus enim mere physici aut chemici producuntur. 

qiii hon parum abludunt ab iis cjui lorum habere 
debent super textus qui sub dynamismi imperio 
sunt constituti. 

XVIT. Tdem dicendum de iis quae super humores 
capiuntur a viventibus detractos: humores quippe 
vita non gaudent propria, et integra domui tu r erasi, 
vel dyscrasia laborant in viventibus pro varia so¬ 
lidorum conditione a quibus elaborantur, perficiun¬ 
tur, in motum adiguntur. 

XVIII Ergo ne, sane, ex eo quod addito nitrate 
potassae sanguini e vena detracto , ex cbernicarum 
affinitatum lege eiusdem praepediatur coagulum in¬ 
ferre licet de nitratis potassae vi deplastisante in 
sanguine ipso dum intra vasa contentus in circui¬ 
tum adigitur, et dynamismi subiicitur imperio? 
Haudqnaquam profecto. 

XIX. Quum porro pharmacorum potenti alis actuo- 
sitas sit in ratione composita earumd-em intrinse¬ 
carum proprietatum, et fibrae organico-viventis 
susceplibilitatis ad eam experiendam, quum que haec 
ipsa susceptibilitas ab illius organico contextu et 
dynamismi vel gradu, vel ratione sit repetenda : 
consequitur inde super viventium textus et organa, 
experimenta aequius capienda fore, ut a constan¬ 
tibus inductis mutationibus, et adhibitae potentiae 
notio elucescat, et eiusdem agendi ratio statuatur 
confirmeturque. 

XX. Brutorum viventium corpora, quae superio¬ 
ris dicuntur ordinis, in quibus nimirum tum tex¬ 
tuum compages magis accedit ad humanum organis¬ 
mum : cum, ut ex anatome comparata compertum, 


78 ' ■ 

X • 0 % # 

apparatuum complexus , et systhematum distributio 
maximam demonstrant, inter ipsa et hominis oe¬ 
conomiam, analogiam intercedere: illa sunt, cjuae 
comparatiora iudicantur, super quae experimenta 
instituere liceat. 

XXI. Hanc secuti sunt viam inter veteres Lo- 
WERUS, Etmullerus, Boyle , Pringle, Haleerus, 
W ILLISIUS , Hillefeldius, Baglivius, Forstenigs, 
Gesnerus , Lossius aliique: hanc postea tenuere 
Gmelinius, Alibert, Home, Sage, et inter italos 
Torti, Redi, Fontana , Mangili, Mongiardini : 
strenuam demum operam collocarunt Brodie, Du- 
puy Brougton, Bretonneau, Orfila, Vauquelin, 
Magendie, Delliee,'Duverney, Senac, Le Gallois, 
Beceard, Piedaguee, Segalas, Christison, Giaco- 
mini ut plurium nomina reticeam, nunc enim tem¬ 
poris vix auctor recensetur qui de alicuius poten¬ 
tiae therapeuticae aut veneficae agendi ratione disse¬ 
rere audeat, quin experimentis super viventia bru¬ 
torum corpora institutis, propria innitatur sententia. 

XXII. Inter nos Laurentius Martini, cuius no¬ 
men claritatem effundit, experimenta super cuni¬ 
culos coepit, ut lites componere valeret circa 
dissidentes sententias quoad aquae laurocerasi agendi 
rationem. 

V. 

Cantu’ et Berruti, praeter tot alia capta, aethe¬ 
rum sulphurici, nitrici, hydrochlorici et acetici in¬ 
spiratorum , et sulphurici etiam deglutiti effectus 
accuratissime det erminarunt non modo experimen¬ 
tis susceptis super gallinas, cuniculos, ranas; ve¬ 
rum etiam ad narcosim destruendam ab iis produ- 



ctam utile reperiit Cantu’, immo tutum praesidium 
acetatem morphinae; strichninam vero speciatim si 
de effectibus agatur ab inspirato aethere nitrico pro¬ 
ductis. 

Bonjean Chamberiensis et ipse experimentis inni¬ 
xus haemostaticam ergotinae vim praedicavit, quam 
novis ad rem institutis experimentis valdopere esse 
coercendam autumarunt Demichelis, Sachero, Ma- 

LINVERNI. 

XXIII. Ut ut vero haec per se laudabilia sint, 
ac de scientiae artisque progressibus benemerean- 
tur valdopere eximii viri qui neque insumptibus, 
neque improbis parcunt laboribus, et patientissime 
in suscepto arduo opere indefessi incedunt, ut fa¬ 
ctis utique non amplius commentis et hypothesibus 
superstruatur in re medica veritatis inquisitio : at¬ 
tamen erunt ne obtenti eventus adeo semper «uti, 
ut nullus amplius subsit dubitationi locus? Tuto ne 
inde inferre licet ab effectibus a variis agentibus 
productis super brutorum corpora eosdem esse in 
humana specie expectandos? Cave.ne censeas. 

Si Revera adeo discrepant sensilitatis, contracti- 
litatis ac motilitatis rationes in variis hominibus pro 
temperamenti, idiosyncrasiae^ aetatis, sexus, adsue- 
ludinum contractarum, vitae generis, anni tempe¬ 
statum, caeli sub quo vivunt, diversitate, et influxu, 
‘ut ab eisdem potentiis aliter ac aliter aflici patian¬ 
tur, quid non dicendum de experimentis super va¬ 
rii generis animantia institutis, inter quae licet ali¬ 
qua intercedat analogia, tot tamen adsunt discri¬ 
mina, ut nulla institui queat comparatio? 



:80 

XXIV. Multa homini innoxia labem inferunt ani¬ 
malibus: alia nonnisi certis brutorum speciebus in¬ 
festa sunt: quaedam vero impune a brutis inge¬ 
runtur, quae maxime homini deleteria sunt. Bruta 
insuper nequeunt distincte significare mutationes, 
quas ex ingestis percipiunt , et etiamsi irrequieto 
suo motu, clamoribus vel eiulatu, variisque evacua¬ 
tionibus effectus declarent, loquela tamen destituta, 
de gradu et sede affectionis ignaros nos relinquunt, 
nec subtiliorum sensationum, ut tensionis, torporis, 
vertiginis, anxietatis, nauseae, torminum apta queunt 
suppeditare indicia. 

XXV. H isce adde, quod sollertes saepe decipian¬ 
tur experimenlatores in experimentorum eventu a 
vivisectionibus , a vulneribus inflictis, a lacessitis 
viventium nobilioribus partibus, ut effectus ab adhi¬ 
biti*. potentiis producti sensibus obvii evadant: quo¬ 
modo, sane, datum erit distinguere effectus sub¬ 
stantiae explorandae ab iis qui subolescunt a vulnere, 
ab excitis doloribus spasmisque diris, ab admisso 
aere in viscerum vasorumque cavo, a lacessitis ner¬ 
vis, sauciatis vasis, dynamicis turbatis relationibus, 
praepedita innervatione, liberoque sic praepedito 
functionum exercitio ? 

XXVI. Quapropter ne. ab experimentis super vi¬ 
ventia brutorum corpora captis, quae ad pharma- 
coguosim ducunt, in errores illabamur , sequentia 

teneantur: 

i° Praeconcepta opinione non ducamur: neque 
lucrandi cupido, neque inanis gloriolae aura nos 
afficiant: quum enim non adeo facile etiam post 

multos ingenii conatus , quid reperire datum sit; 

quod reapse sit novum pro •vero novo et reperto 

saepe panditur quod revera non est, uisi imagina¬ 
tionis productum. 

2 Seligantur animalia superioris ordinis, quo¬ 
rum oeconomia ad humanam magis accedit, ut supra 
diximus: et in quibus corporis volumen a corpo¬ 
ris liumaiy volumine minus recedit, in quibus in¬ 
super praeterpropter aequalis sit temperiei vitalis 
gradus. 

3 ° luter haec praeferantur illa, quae domesti¬ 
cam vitam traducere solent quaeque iisdem pene 
alimentis vesci consuescunt, uti feles, ad exemplum , 
el canes : mere enim herbivora , mere carnivora , 
rostro praedita, dentibus destituta, amphibia, aqua¬ 
tica, reptilia, et inferioris adhuc ordinis minus apta 
habenda. 

4 ° Inspiciatur utrum idem sit etperimenti even¬ 
tus in plui ibus animalibus eiusdem et alterius 
generis , et variis sub adiunctis instituti , prout * 
nimiium ventriculus cibis vacuus vel repletus est5 
prout animal post explorandam ingestam substan¬ 
tiam cavet a potu, et alimentis, vel e converso bi- 
beritj aut alimenta assumpserit, utrum avide aut 
vi coactum, quanam copia, et cuiusnam qualitatis, 
quanam temperie: quodnam ab ingestione ad pri¬ 
mos effectus intervallum intercesserit. 

5 Incipiantur tentamenla a minimis dosibus , 
ac ad maiores sensim progrediatur, donec ad non 
ferendas perveniamus, sedulo observatis omnibus, 

qui contingunt effectibus, sic enim de qualitativa non 

6 ' 

modo verum etiam de quantitati va ac graduaria 
pharmaci explorati agendi ratione, iudicium afferre 
licebit. 

6" Elapso temporis intervallo, quoad opportunum 
denseatur, detrahatur a vena sanguis, ut observen¬ 
tur inductae in ipso mutationes , sive quoad phy¬ 
sicos eiusdem characteres, sive quoad intimam cra- 
sim, eiusque compositionem: observetur utrum coeat, 
vel non: citius aut serius: quasnam ostendat seri, 
albuminae, cruoris proportiones, ac dotes: quibus¬ 
nam in conditionibus a sanguine integro recedat, 
vel non: qua de re supervacaneum non erit aliquid 
sanguinis detrahere antequam ineatur experimen¬ 
tum, ut comparatio institui queat. 

7 0 Ope reagentium, aut per analysim exploretur 
utrum quaedam intrusae substantiae principia im¬ 
mutata vel mutata sanguinis vias adiverint, et cum 
ipso sint copulata. 

Eodem pacto explorentur excreta , praesertim 
urinae: hac quippe ratione datum erit non solum 
pharmaco vim assignare , verum etiam rationem 
reddere de modo quo agit. 

Licet enim pro rato et firmo teneamus remedia 
non agere super humores, vel aequius inducias a 
pharmacis mutationes in humoribus illas non esse, 
quae morbosis conditionibus adversentur , ut sic 
debellentur morbi: indubium tamen est sanguinem 
commodum vehiculum esse posse per quod trans¬ 
ferantur pharmaca ad internas partes , super uni¬ 
versam oeconomiam effectus suos portendere va¬ 
leant, sanguis ipse medicatas vires acquirere possit. 

ut demum per exerelionum vias e corpore elimi¬ 
nari patiantur principia peregrina quorum praesen¬ 
tia damnosa foret,, ut manifestum habemus in uri¬ 
nis eorum, qui curationi mercuriali , aut iodicae 
subiecti fuerunt, quemadmodum evincunt experi¬ 
menta eximii nostri Cantu’. 

. * ' 

8 ° Peremptis animalibus, aperiantur extispicia: 

vel interficiantur animalia dum pharmacun agit, ut 

adnotenlur textuum alterationes, et comparentur 

cum phaenomenis observatis dum vitam agitabant: 

sic enim effectus determinantur a pharmaco in¬ 
ducti. 


Animadvertero tamen praestat sat actuosas adesse 
potentias, et etiam lethiferas, quae vix ullam , aut 
nullam sensilem alterationem super textus inducunt. 

Adde, propter sympaliae leges effectus saepe ma¬ 
nifestari non proportionales, et aliquando alienos 
in dissitis corporis partibus ab iis qui directe pro- 

duncantur super textus, super quos medicamenta 
aptantur 


Demum et esse medicamenta quorum effectus 
nisi a diu continuato usu emergunt. 

XXV [f. Ex dictis itaque elucescit hanc explorandi 
viam maximi quidem esse aestimandam, immo nun¬ 
quam esse omittendam, tunc praesertim ut circum¬ 
specti incedamus, quoties agitur de homini aptan¬ 
dis novis ac fortasse nocuis substantiis; ast vero 
tanti neutiquam esse faciendam, ut tutas inde in¬ 
ferre liceat illationes. 


XXVIII. De Pharmacognosi valdopere beneme— 
liti illi habendi suut magni nominis viri, qui tum 

de scientiae incremento solliciti, tum pbilantropiae 
sensu ducti nobili ausu , animoque imperterrito, 
experimenta etiam periculosa super semetipsos dum 
integra fruebantur valetudine suscipere veriti non 
sunt, ut cunctas sedulo observassent mutationes 
quas experirent; pharmaci post ingestionem, san¬ 
guinem vel excreta ad analysim revocarent, omnia 
verbo, accurate adnotare fas esset quae pharmaci 


agendi - rationi tribuenda forent: repetitis autem 
experimentis in aliis benevalentibus hominibus rem 
magis magisque confirmare valerent. 

XXIX. Etsi vero qui in omnibus partibus me¬ 
dicae scientiae profunda studia iniverunt, magis ido - 
nei iure sint habendi ut effectus cognoscant, di¬ 
stinguant, determinent : dixerim tamen in huiusce 
generis experimentis phaenomena subiectiva ab 
ipsismet experimentatoribus quidem , obiectiva au¬ 
tem melius aptiusque a severo observatore iudicari 
nullius partis studio addicto. 

XXX. Hanc experiundi viam a veteribus fere 
penitus neglectam reliquis antistare primus docuit 
illustris Ab. Haller qui in praefatione pharmaco- 
peae Helveticae sic scriptum reliquit: «Primum in 
« corpore sano medela tentanda est, sine pere- 
« grina ulla miscela, odoreque et sapore eius expio-. 
« ratis, exigua illius dosis ingerenda, et ad omnes, 
« quae inde contingunt, affectiones, quis pulsus, 

« qui calor, quae respiratio, quaenam excretiones, 


« attendendum. » 

XXXI. Hanc postea secuti Alexander Edimbur- 
gensis, Lossius, Stork, Elliotson, Vauqu elin, Ma- 

gendie, De Lens, Coullon, Querzent, Caventou, 
Duval , Coruzzi , G iACOiMiNi ut pluriam nomina 
omittam, non parum luminis ad cognoscenda phar- 
maca pertulerunt , ita ut collalis experimentorum 
eventibus in Gallia, Anglia, Germania, Italia pas- 
sim in homine sano institutorum, et quidem in va¬ 
riis privae valetudinis adunetis vix amplius in sta¬ 
tuendis remediorum viribus, dubitationi locus su- 
peresse videatur. 

XXXII. Ne iniqui porro rerum aestimatores esse 
videamur fateri aequum est in hisce experimento¬ 
rum generibus, nostro hoc saeculo, caeteris palmam 
tulisse doctrinae homeopathicae patronos ac secta¬ 
tores Hanhemanno duce atque magistro. 

Miramur nos certe, viros caeteroquin praeclaros 
in inanem hanc, improbam et nullo firmo rationis 
fundamento tutandam doctrinam delabi potuisse : 
ast inierim non aliter ac si saeculo xvi alchimista- 
rum deliramenta materiem medicam deformem et 
monstruosam reddere potuerunt, non defuere illis 
temporibus viri, qui meliori consilio ducti, ab ipsis 
eorum figmentis lumina depromsere opportuna ut 
et chemiae et materiei medicae progressubus con¬ 
suluerint: ita pariter et liceat nobis piratarum ad 
instar ex homaeopathistarum futilitatibus quidquid 
boui est potiri , et in nostram convertere utili¬ 
tatem. 

XXXIII. Quum revera a medicamentis aliqua 

semper inducatur mutatio , consequitur inde ab 
eorundem actione in corpore sano, id quod sanum 
est morbosum necesse fieri , et proinde quot sunt 

medicamenta tot speciales morbos in corpore sano 
excitari, qui peculiarem formam praeseferunt, eam- 
dem habent durationem , eumdemque ostendunt 
exitum, qui morbi medicinales ab iis appellantur: 
designantur vero nomine desumpto a medicamento 
a quo exciti fuerunt, et proinde dicuntur Mercu¬ 
rialis, Iodalis, Arsenicalis, Strichnicus, Solanosus , 
Veratrosus , et ita porro. 

XXXIV. Verum enimvero symptomata quae in 
homine sano constanter (iuxla ipsos) observantur a 
variis lentatis medicamentis , quaeque constituunt 
symptomatographiam pharmacologicam , pharmaco¬ 
rum quidem electivam relevare valent agendi ra¬ 
tionem : gradus vero ac modi quibus motus orga- 
nico-vitales alterantur eorum vim dynamicam pa¬ 
tefaciunt: atqui huiusmodi symptomata non sunt 
constanter eadem, sunt enim in ratione resistentiae 
physiologicae et susceptibilitatis individualis: iuxta 
variam insuper adhibitam dosim varios quoque pro¬ 
duci effectus rationi consonum est censere: ergo 
dum nos ab hisce experimentis non admittimus tot 
entitates morbosas quot sunt agentia therapeutica, 
ab hisce electivam et dynamicam pharmacorum 
agendi rationem vel haurimus, vel confirmamus vel 
primitus receptam revicimus. 

XXXV. Experimenta autem cuncta a fide dignis . 
auctoribus super semetipsos, aut super alios bene- 
valentes homines capta, vel capienda, illa praeser¬ 
tim quae a probis instituuntur viris , qui nullius 
systematis aut specialis doctrinae sectatores sunt, 
quorumque labores in veritatis inquisitione dumta- 

xat versantur, dum magnifacimus: ne tamen quoad 
statuendam in aegrotantium corpore pharmacorum 
agendi rationem in errores illabamur plura ani¬ 
madvertenda esse censemus : 

Et r° quidem ab introducta substantia antihy- 
gienica in sano corpore turbatur Somnus, silet ap¬ 
petitus, excitatur silis, totius corporis lassitudo so- 
bolescit, alvus vel sollicitatur, vel obstipa evadit, 
excretorum copia vel qualitates alterantur, quarum 
functiones quum pleraeque iam a naturae statu re¬ 
cedant in aegrotantibus, consequitur inde non eos¬ 
dem in aegrotis ac in sanis expectandos esse ef¬ 
fectus. - 

2 ° Qui aegrotat, ideo aegrotat quia in statu prae- 
ternaturali est constitutus, et proinde a mutatis fi¬ 
brae conditionibus organico-dynamicis , physicis, 
chemicis, aut plasticis, inde fit Ut sensiliiatis, con- 
tractilitatis, aut motilitatis rationes necesse alteren¬ 
tur, et fibra proinde necesse novam aqUirat apti- 
, tudinem, susceptibilitatem, dispositionem quam Itali 
bene explicant nomine Dell'Impressionabilita ut ali¬ 
ter a variis agentibus afficiatur ac in Statu natu^- 
rae: et revera quis inficiabitur mortales generatim 
in statu integrae valetudinis grate affici a naribus 
attracta nicotiana, a meraci potu, a liquoribus spi- 
rituosj-5, a sorbillato coffeae infuso, quae substan¬ 
tiae nullo queunt tollerari pacto dum aegrotant? 
Si itaque ab iis abhorremus in morbis quae in de¬ 
liciis erant dum prospera vigebat valetudo, dicen¬ 
dum non eamdem esse in aegris ac in sanis fibrae 
idoneitatem ad experiundam potentiarum actionem. 


\ 

3° Naturae viribus in benevalentibus saepe rea- 
gunt adversus potentias adiaeteticas et efficiunt ut 
expellantur ipsae, vel praepediantur, vel obliteren- 
tur earuradem effectus, dum in morbis, labentibus 
naturae viribus, aut prae morbi intensitatq oppres¬ 
sis, nullum ponunt obicem, ne illa, ex integro suos 
producant effectus. 

4° Homo sanus dum experimentum super serae- 
lipsum instituit, vej mutat proprium -viverfdi ge¬ 
nus, se abstinet ab alimentis, corpus non amplius 
exercet iuxta consuetum , cavet ab aere, calore et 
frigore; ab huiusmodi autem mutato vitae genere 
iam quaedam sobolescunt sequelae, quae ordinem 
physiologicum turbare valent, quas a pharmaco in¬ 
gesto repetere non licet: vel e converso proprium 
vivendi modum non mutat, iisdem utitur alimentis, 
eadem praeterpropter copia vinum epotat , se se 
calori, frigori aerique libero exponit, propriis in¬ 
cumbit muneribus, ut quotidie solet, et tunc prae- 
terquamquod contemporaneus usus rerum non na¬ 
turalium , ingesti pharmaci effectus non parum 
debet turbare, aut etiam praepedire; quum insu¬ 
per huiusmodi regimen longe sit alienum a regi¬ 
mine quod aegrotantibus convenit, consequitur inde 
vix aliquid inferri posse quod tutum sit, ut ab ef¬ 
fectibus, quos sani habuerunt a pharmacis, easdem 
liceat in aegrotantibus sperare. 

5° Demum, credibile ne est, quaeso, nullo animi 
pathemate affectos illos fuisse, et metu non percul¬ 
sos qui licet imperterriti , audaciter experimenta 
periculosa super semetipsos instituerunt, et ingen- 

tes etinm doses veneficarum substantiarum se in¬ 
gessisse tradunt, absque assumpto antidoto, tunc 
vix quum prima veneficii pathemata experiebantur 
aut experiri censebant? Sit mihi venia, ast ipsis 
fidem adhibere nequeo. 

Concludamus itaque experimenta super homines 
sanos maximi quidem subsidii et fuisse et esse ad 
pharmacognosiin illustrandam, at per se longe abesse 
nc potenlialem remediorum efficacitatem in aegrotan¬ 
tibus fidenter statuamus. 

4 

XXXVI. Quum hucusque allata et explicata ad- 
municula ad illustrandam pbarrnacognosim, quidem 
non parum conferant, haudquaquam vero ad fir¬ 
mandas potentiales remediorum vires, vel, rectius, 
ad eorumdem statuendam absque errandi formi¬ 
dine in aegrotantium corpore agendi rationem per 
se sufficiant: ut medicum revera hoc fiat crilerium, 
nihil certius ducit, quam sedula eorum observatio, 
quae in humana machina variis morbis adfecla a 
medicamenti efficientia contingunt, sic enim quid 
praestet in mitigandis, vel tollendis morbis medi¬ 
camentum, severo eruitur iudicio. 

XXXVII. Iu huiusmodi explorandi via medicus 
vel simplex est observator, vel experimentator : in 
experimentis porro instituendis, memor sit, per 
humanitatis iura non licere experimenta caeca, ope 
remediorum virtutis dubiae facere, ex quibus aegro¬ 
rum miseriae augeri, leviori morbo morbus gravior 
addi, et sic maiori vitae discrimini exponi ipsi pos¬ 
sent: medicus quippe iuvare debet, vel saltem non 
nocere, et quamdiu non desunt medicamenta iam~ 

dudum comprobata, haud lentandum remedium 
novum. Totum caeteroquin experimentum cum 
summa circumspectione prosequatur medicus, ut 
quum phoenomena suspecta excipiunt, ulteriorem 
illius usum illico interrumpere, vel et necessaria 
corrigentia adhibere possit. 

XXXVIII. Sequentia insuper teneat: 

i° Morbi cui medicamentum opponitur, nec non 
aegri cui applicatur, singulorumque sub quibus vi¬ 
vit adiunctorum perfectam habeat, vel sibi compa¬ 
ret notitiam. 

2 ° Sedulo perspiciat quaenam aegro, quaenam 
morbo, quaenam naturae viribus, quaenam for¬ 
tuitis adiunctis, quaenam demum pharmaco, sint 
tribuendgt. 

3° Prudentia sit dux, et incipiat proinde a tenui 
dosi, tali tamen quae aliquos polliceatur effectus, 
et dosim postea, prout adiuncta sinunt, sensim 
sensimque augeat. 

4° Remedium porrigatur et genuinum, et simpli¬ 
ciori qua fieri potest forma: opus enim non levis 
negotii est, expertissimis itaque tantum in arte vi¬ 
ris committendum, ne a male susceptis tentami¬ 
nibus phoenomena oriantur hominum saluti valdo- 
pere perniciosa. 

XXXIX. Ex communi omnium consensu, obser- - 
valiones numero plures ad aegrotantium lectum col¬ 
lectae, praesertim in nosocomiis civilibus, in qui¬ 
bus aegrotantes excipiuntur utriusque sexus, cuius¬ 
libet aetatis, varii temperamenti, qui diversum vitae 
genus traducunt, variis opificiis et artibus dediti 

sunt, atmospbaere omnibus vicissitudinibus patent, 
vitae socialis pluribus subiiciunlur adiuuclis, in qui¬ 
bus, verbo, morbi, et constitutionales, et epidemici, 
et sporadici: et acuti, et chronici : et a causis mo¬ 
ralibus/ vel physicis geniti multiplici sub forma, ac 
omnibus in eorum phasibus contemplandi occurrunt: 
et experimenta scite, et prudenter ibidem suscepta, 
praecipuum suppetunt praesidium, ut sattulo tum 
ex constanti, cum ex variato successuum eventu, 
therapeutica remediorum agendi ratio statuatur. 

XL. Hoc pro raloy et firmo damus utique: ast 
hanc rei veritatem dudum intuitus divus senex non 
inepte exclamaverat artem esse longam , vitam 
vero brevem! Et sane quidem quum nemo posset 
per proprias observationes, vel experimenta a se- 
metipso capta, eam notionum , suppellectilem sibi 
comparare, quae ad rationale clinices exercitium 
necessaria foret , consequitur inde aliorum obser¬ 
vata flocci haud esse facienda , et a veterum, nec 
non recentiorum auctoritatibus criterium pharniu - 
cognosticum esse perficiendum. 

XLI. Verum enim vero tot sunt Sententiarum 
circa remediorum vim penes auctores dissensus, vix 
in foro medico novum proponitur medicamentum, 
eius eximiae laudes ad sydera usque attolluntur, ve- 
luti praesidum nulli secundum adversus speciales 
praedicatur aegritudines, factis vero, experimentis, 
et summorum virorum auctoritatibus ab exteris 
etiam gentibus petitis, confirmatur: dum inierim 
facta factis opponuntur, eadem experimenta ab aliis 
repetita diversum praebent eventum , et proinde 


ephaemera illa encomia illieo concidunt, remedium 
novum oblivioni iterum committitur , veluti iners 
prorsum substantia vel etiam damnosa. 

XLII. Quid mirum, si eflicaciora ipsa medica¬ 
menta a saeculis iam in usum ducta , ut .opium , 
camphora, nitrum, cantharide?, china-china, ferri 
preparata, aliaque bene multa, iuxta variam theo¬ 
riam cui varii auctores addicti sunt, iuxta praecon- 
ceptam eorum opinionem, diversa /uno et opposita 
vi praedita commendantur, et unusquisque pro mo¬ 
dulo suo inconcussa, ut ipse censet, argumenta in 
medium adducit, ut propriam thesim confirmare, 
ac sancire valeat? 

• 4 . % ; ' •* k» ' 9 r* 

XLIII. Hic itaque fons nihil aliud est nisi dis - 
sentionum pelagus in quo neo-medicus incertus per 
immensas iactaLur undas, et de via deflectere ne- 
cesse deberet, vel etiam naufragio perire, nisi se¬ 
curus analysim, et experientiam, sagax artem cri¬ 
ticam in subsidium peteret. 

XLIV. Ars critica docet opinionum dissensus in¬ 
ter veteres et neotericos circa virtutem variis phar¬ 
macis tribuendam, saepe evauescere, quatenus illa 
eadem pharmaca utilitatem praestent in iisdem mor¬ 
borum adiunclis, eo solo discrimine ut aliter a ve¬ 
teribus virtus medicamentosa explicaretur, ac iu re¬ 
ceptis nuperiorum doctrinis explicari soleat. 

XLV. Ratiociuanlibus palet quid intelligendum 
sit de fictitia vi anti-variolica, antiscarlalinosa, anti- 
morbillosa: si enim pharmaca tentata in huiusce- 
modi morbis, qui periodo delectantur necessaria, 
aliquando profuerunt, profuerunt quatenus vitales 

vires ad aequilibrium componere potuerunt, et pro¬ 
inde haec eadem pliarmaca in iisdem morbis sed in 
oppositis dyuamismi adiunetis exhibita non parum 
nocumenti esse allatura quisque facile perspicit. 

XLVI. Non ex unico itaque fonte remediorum no¬ 
titia eruenda, sed ex omnium complexu, per repe¬ 
titas observationes ratiocinio suffultas, auctoritati¬ 
bus innixas, veram experientiam assequi datum 
est, quae per diutinum artis exercitium, novis di¬ 
tatur observatis , perficiturque: hinc illi iure aesti¬ 
mandi medici qui observationes colligunt, sed non 
caecas, ac ab iis, ratiocinii ope, hypolheses cer¬ 
tiores reddere, theoretica commenta dilucidare co¬ 
nantur, et in veritatis inquisitione, naturam scisci¬ 
tando, indesinenter versantur: illi maximopere aesti¬ 
mandi, qui neque in verba magistri iurarunt, qui 
lieque ab antiquis sunt, neque a novis, utrosque 
vero ubi veritatem colunt sequuntur.; qui neque 
sententiam versatiliter quotidie mutant , neque in 
antea concepta opinione sunt adeo pertinaces ut 
eam derelinquere renuant , etiam meridiana luce 
aliter respondentibus factis; qui nova remedia, 
quorum nesciunt agendi rationem, neque statim 
satyrico infamant titulo , neque non bene notas 
adhuc nimias decantant vires. 

XLVII. Qui ita se gesserit, quique persuasum 
aliunde habeat materiem medicam pathologiae or¬ 
ganico -dynamic a e esse accommodandam , et perpe¬ 
ram proinde potentialem remediorum vim adver¬ 
sus speciales aegritudines , vel nosologicas earum 
formas esse quaesitam , neque quaerendam fore: 

sed aequius in therapenticis agentibus spectandas 
esse mutationes quas exerunt in conditionibus or¬ 
ganicis fibrae viventis dynamicisque eiusdem pro¬ 
prietatibus, a quarum alterationibus morbi sobole- 
scunt proximeque sustinentur, a quibus mutatis eo¬ 
rum mutatur forma, gradus aut sedes, et quibus 
nisi sublatis atque ad normam reductis, haudqua- 
quam restituitur salus: is eo pervenire poterit ut 
singulis pharmacis aequam tribuat agendi rationem, 
iisque notis, scite, prudenter ac opportune eisdem 
uti ac singulis eorum adiunctis iuxta rationem ea¬ 
dem aptare discat. 



CAPUT V. 
Pharmacocresia. 


I. Salutares remediorum effectus, non solum ab 
horum natura et virtute, sed et a vario quo adhi¬ 
bentur modo, magnopere dependent. Therapeutae 
itaque ac pharmacologo maxime interesse debet va¬ 
rias expendere methodos, quibus remedia adhiberi: 
multiplices considerare vias per quas in aegrorum 
corpore intrudi , eove aptari ipsa vel queunt, vel 
debent. Circa huiusmodi indagines versatur Phar- 
macocresia. 

II. Remedia autem vel ingeruntur: vel injiciun¬ 
tur in rectum, in vaginam, in urethram; vel ad¬ 
moventur per usum externum: vel admittuntur per 
respirationis organa, vel demum intruduntur in san¬ 
guinis vias, ot quidem per injectionem in venas, 

vel per -applicationem., facta continui solutione, vel 
per inoculationem. 

III. Ciborum receptaculum communem, frequen- 
tissimam ac commodam remediis suscipiendis prae¬ 
stat viam : ore enim assumpta et ventriculo admissa 
immediatam exercent actionem super membranam 
mucosam et super nerveas papillas, indeque ulterius 
per nervosam irradiationem propagatur remedio¬ 
rum efficacia: per compertas sympathias quas prae- 
slantissimum viscus alii cum aliis corporis partibus, 
electivo quasi modo in peculiares partes morbo 
affectas proprios dirigunt effectus : ac demum per 
chyli sanguinisque vias ad omnia corporis puncta, 
magis vel minus mutata, aut etiam penitus immu¬ 
tata aliquot eorum principia perveniunt. 

IV. Medicamentum vero ventriculo ingestum cum 
succo gastrico in conflictum venit: hunc mutans, 
mutatur et illud per gastricum succum, unde fit ut 
illius efficacia vel validius expediatur, vel per ali 
quam adsimilationis speciem moderetur. 

V. Non mutatum insuper , aut non penitus in 
ventriculo resolutum et subactum ad intestina de- 
labitur, in quibus nunc similes, nunc alias ac iu 
ventriculo expertas patitur mutationes, et effectus 
provocare valet vel analogos, vel diversos pro va¬ 
ria eorum organica textura, vario sentiendi modo, 
munerumque quibus incumbunt diversitate, propa¬ 
gatis non semel effeelibus ad conspirantia vel con¬ 
tigua viscera. 

VI. Iure iiaqiie per ingestionem pharmaca ut plu¬ 
rimum exhiberi consuescunt, quia tum stomachus 




eum intestina omnes praeseferunt conditiones (non¬ 
nullis tamen exceptis adiunctis), quae opportunio¬ 
res censentur ut remedium penitus, promptius, 
tutius suos sortiatur effectus. Nullum revera est 
viscus, quod adeo immediate pateat remediorum 
admissioni, nullumque proinde quod adeo rapide, 
nervorum vitae animalis et organicae ministerio, 
receptas potentiarum impressiones ad universam 
oeconomiam diffundere valeat, quam ventriculus: 
nulla corporis pars in qua absorptionis officium 
adeo celeriter peragatur, quam in intestinali tubo, 
in»quo aperta hiant vix finita absorbentium ostiola. 

VH. Quod etsi ratum, animadvertere tamen prae¬ 
stat medicamentum ingestum cum humoribus ente¬ 
ricis, nec non cum alimentorum poculentorumque 
reliquiis, aliisve ingestis, ita chemice mutare posse 
propriam naturam , ut propriam agendi rationem 
aut amittat, aut intendat nimis, aut alienam assu¬ 
mat, vel etiam nocuam. 

VIII. Quare in remediorum praescriptione per 
ingestionem prae oculis habeat Clinicus: 

i° Aegrotantis idiosyncrasiam: 

2 ° Morbosam adeptam ventriculi sensilitalem , 
qua fiat ut potentiarum impressiones super varia 
organica elementa quibus compingitur viscus, pari 
non perferantur ratione, iuxta variam morbi indo¬ 
lem, sedem eiusque gradum et stadium : 

3° Pharmaca ingesta aliter agere prout ventri¬ 
culus est inanis, aut cibis repletus: et proinde vi¬ 
gente gastrica saburra, aut quum intestina sordi¬ 
bus obruuntur, emeto cathartica pro opportunitate 

esse praemittenda, antequam porrigantur pharmaci» 
indicata: 

4° Aliter demum agere prout sunt sub forma 
solida aut liquida: prout sunt calida , tepentia , 
frigida, aut gelida: prout magna debent, aut mo¬ 
dica queunt, vel minima dosi administrari. 

IX. Quod si memoratae aut: peculiares aliae ven¬ 
triculi conditiones , praepedita deglutitio , aliaque 
adiuncta vetent, ne pharmaca per ingestionem exhi¬ 
beantur: denegato ad ventriculum accessu, et alia 
adhuc patet via per quam in tubum intestinalem 
intrudantur, per rectum nimirum intestinum. 

X. Per hoc atrium adplicata medicamenta non 
modo in idiopathicis intestini crassi et organorum 
huic vicinorum affectionibus, verum etiam in mor¬ 
bis universalibus, aut aliam habentibus sedem, ma¬ 
ximum certe effectum praestant , medicorum votis 
saepissime respondentem: assumptorum insuper per 
os effectum ex hac simul parte augere, nobis datum. 

XI. Verumtamen remediorum per clysteres in- 
iectorum effectus longe sunt minores, eorumque 
actio (si purgantia excipiamus quorum effectus im¬ 
mediate super organico-vitales intestinorum pro¬ 
prietates exeruntur) lentior valdopere observatur. 

XII. Revera vel agitur de remediis quae super . 
nervorum proprietates suam exerunt vim ut ad uni¬ 
versam oeconomiam propagentur effectus, quumque 
intestina, praesertim crassa, paucis ditentur ner¬ 
vis et obscura proinde sensilitate praedita, nihil 
mirum si effectus non adeo patentes observari 
queant : vel agitur de iis quae assimidationis aliquam 

speciem experiri debent, ut absorbeantur: intestina 
vero conditionibus carent opportunis ut hoc absol-, 
vere queant officium: clysteres sane ex substantiis 
analeplicis corpora in statu physiologico enutrire 
nequeunt. 

XIII. Quapropter teneamus: clysteres non rnodo 
summae utilitatis pharmaca sistere veluli praesidia 
topice aut- per continguitatem agentia in morbis 
recti, vesicae aut uteri: verum etiam in aliis mor¬ 
bis , in quibus totus organismus dynamice saltem 
afficitur, aut systematis nervei laesae observantur 
proprietates, salutares qUoque effectus ab iis esse 
expeclandos. 

_ | I I # I 

Imminutae autem efficacitati quadantenus occur¬ 
rimus aucta dosi. 


XIV. Animadvertendum tamen substantias et 
adesse quarum actio validior observatur si per 
clysteres iniicianlur quam si ore ingerantur, qua¬ 
tenus earum non infirmetur efficacitas a miscela 
chemicisque mutationibus cum liquidis in primis 
viis contentis: alias el adesse quarum effectus nimis 
irritantes evadunt pro intestinorum morbosa su- 
sceptibilitate, quas cum involventibus commiscere 


expedit, ut per hanc perferri patiantur viam. 

XV. Inter varias porro vias quas remediorum aditui 
perbibet natura nostram merentur considerationem 

• * • . * • • 4 

vagina el urethra, per has quippe remedia, liquida 
sub forma iniici haud raro consuescunt: licet vero 
ex huiusmodi introductionis modo universales ef¬ 
fectus obtineri posse, inficiari nequeamus: in mor¬ 
bis tamen localibus dumtaxat vaginae et urethrae. 

necnon uteri aut vesicae et in iis praesertim iu 
quibus organicus harum partium afficitur contextus, 
peragi ulplurimum solent huiusmodi iniectiones. 

XVI. Quicumque porro considerat, quam miram 
exerceat uterus sympathiam in reliquas corporis 
foeminei partes, speciatim vero super nervei sy¬ 
stematis centra, fatebitur profecto millenas affe¬ 
ctiones, quibus foeminae patent, anorexiam, buli¬ 
miam, vomitum, singultum, lypolhimias, morosi¬ 
tates, haemicranias, odontalgias , palpitationem, 
epilepsiam, catalepsim, somnambulismum omnisque 
generis neuroses ab uteri laxitate, atonia, orgasmo, 
hyperaesthesi , saepe esse repetendas; proindeque 
si ab iniectis in vaginam relaxantibus, adstringen- 
tibus, tonicis , roborantibus, torpentibus, priores 
affectiones aut superatae aut mitigatae-fuerunt, in¬ 
ferre inde non licet de universalibus editis effecti¬ 
bus , sed potius de uteri organico-dynamicis pro¬ 
prietatibus ad normam reductis , a quibus laesis 
priores sustinebantur morbi. Et sane ex clinicoium 
observationibus evictum est, haec eadem phaimaca 
in memoratis adiunctis per. os exhibita, effectu 
saepe carere, quae valdopere prosunt, si in vagi¬ 
nam intrudantur. 

XVII. Praetermitto verba facere de remediorum 
applicatione super internam orificiorum uro geni¬ 
talium ut ri usque sexus superficiem, necnon super 
gingivas, internam oris, labiorumque membranam 
et linguam ipsam, quam ad curandam luem pro¬ 
posuere quoad calomelani pauca grana cum amylo 
aut cum butyro Hunterus , Clarc , Cruiksank : 

quoad unguentum mercuriale Emmemot, Torreilhe, 
Scattigna; quoad hydrochloratem auri demum pri¬ 
mus, omnium Arcibaldus Pitcarnius, postea vero 
Chrestien, Delpech, cuiusque utilitatem confir¬ 
marunt Bertrandii, Fodere, Lallemandii, Cul- 
lerierii observationes apud Gallos: Delafieldii 
apud Anglos : Chiarenti , Gozzt, Barbantini, Se* 
mentini in Italia : Hufelandii apud Berolinenses : 
doctoris Soria apud Ispanos : Odhelii in Swecia : 
Warburtonii Roges apud Americanos, ut plurium 
nomina omittam : haec quippe methodus ad iatro- 
lepticam potius referenda, de qua infra. 

XVIII. Cutis humana non tantum uti universale 
totius corporis involucrum est consideranda, quod 
suppositas partes ab aeris inclementia, corporum 
impetu, animalium aggressione defendat et protegat: 
sed confertissimis nervulis , infinitis vasculis inba?- 
lantibus et exhalantibus contexta, exquisitissima 
sensi bil ita te praedita, instrumentum sistit cuius 
momentum maximi est faciendum sive ad sanitatem 
luendam, sive ad morbos producendos, sive demum 
ut viam aperiat ad eos curandos. 

XIX. Sive itaque consideretur ut organum ab¬ 
sorbens, sive ut exhalans organum habeatur ipsa ; 
sive ut sensibihtatts organum specietur: ob inti¬ 
mum quod inter ipsam et internas partes inter¬ 
cedit foedus, elucet, medicamentorum per culem 
applicationem, morbis non paucis convenire non 
modo cutaneis, verum etiam universalibus aut or- 
ganico-dynamicam consentieutium partium compa¬ 
gem laedentibus. 

W. Revera historia medica nos docet, externam 
remediorum applicationem sub unguentorum aut 
frictionum forma, vetustissimis temporibus in usum 
fuisse, et nunc etiam temporis agyriae et circula¬ 
tores non desunt, qui emplastrorum et epithema¬ 
tum ope chronicorum morborum empiricas cura¬ 
tiones absolvunt, cui medelae ulpote commodiori 
et a periculo immuni (ut falso opinatur) facile 
obsequiosum se praebet vulgus ignarum. 

XXT. In expendendo remediorum usu per exter¬ 
nam eornm admotionem vel introductionem, ut 
aliquem teneamus ordinem, clarissimum BauscHi 
hae in re secuti, varias dividimus methodos in 

I 

iatrolepticam , endermicam , thetmo-endermicam , 
hjdro-endermicam et electro-endermicam. 

XXII. Methodus iatrileptica consistit in simplici 
substantiarum medicinalium, sub forma liquida aut 
molli , applicatione super externam corporis su¬ 
perficiem aut aliquot eius partes, adhibitis inter 
dum unctionibus aut institutis frictionibus: in hoc 
vero medelae genere pharmaca directe agunt super 
nerveas cutis papillas, cutis sensilitatem acuere vel 
obtundere valent et insuper vel propter irradiatio¬ 
nem vel propter dynamicas relationes effectus etiam 
generales nerveum super systema edere saepe ob¬ 
servantur. Omissis praeterea ( maximam saepe por¬ 
tendentibus Utilitatem ) topicis quas necesse indu¬ 
cunt.» mutationibus super organicas textus cutanei 
proprietates, relaxando , adstringendo aut irritando; 
fieri nequit, ne ex parte, vel quaedam saltem 
absorbeantur principia quaeque integra, tel magis 

uii d usque mutata ad sanguinis alveum perveniant 
sicque therapeuticam remediorum, efficacitatem por¬ 
tendere valeant. 

XXIII. Hoc adeo verum est ut saepe in humo¬ 
ribus excretis reperiantur eorum principia, quae 
extimis corporis regionibus admota fuerunt et qui¬ 
dem non valde post admotionem, quod absorptionis 
promplitudinem indubie probat: quum vero indicia 
eorumdem praesentiae in excretis humoribus diu 
persistere soleant, inde etiam de eorum vi elabo- 
ratrice ad dissipandas aegritudines universalesque 
destruendas labes , quibus infirmabantur solida 
(primarie), inquinabantur humores (secundarie), 
eviclissimum habemus aigumentum. 

XXIV. Methodus autem iatraleptica utut com¬ 
modior et sat tuta > irnmo quibusdam in adiunctis 
tutissima, ac reliquis anteponenda, cautelis tamen 
indiget ac quibusdam regulis coercenda, ne me¬ 
dicorum aegrorumque eludantur spes, vel etiam 
perniciosa evadat; quapropter animadvertendum : 

i° Iatrolepticam methodum tunc in usum esse 
ducendam quum ventriculus phlogosi aut irritatione 
saltem detinetur, ita ut ab ingestis pharmacis metus 
vigeat, ne vehementius adhuc praestantissimum af¬ 
ficiatur viscus: quum ob adversam idiosynci asiam 
tollerari nequeunt pliarmaca, quibus carere in mor¬ 
borum curatione nullo modo possumus, ut de cor¬ 
tice peru-viano esset eiusve praeparatis ad debel¬ 
landas febres quae perniciem afferunt: in infantili 
aetate, in qua pliarmaca ingrato praedita sapore 
generatiui respuuntur et nisi vi coacti ea ingerunt 

infantes i iis in adiunctis in quibus negotium urget 
et proinde per varias vias remedium intrudere ex¬ 
pedit, ut tanta intrudatur copia et super varia or¬ 
gana tum directe quum sympathice agat ut et 
promptiores et tutiores inde liceat sperare effectus: 

2 ° Hanc methodum non esse amplexandam, si 
agatur de substantiis irritantibus, frigidis, reper- 
cutientibus in dermatitide acuta, erysipelate, exan¬ 
thematibus; quemadmodum etiam in efflorescendis 
squamosis atque tuberculosis ineptam esse ducen¬ 
dam : 

3° Esse adiuncla in quibus per hanc viam re¬ 
mediis uti tantummodo liceat ut in tetano aliquando 
contingit, in trismo, aphagia : esse alia in quibus 
haec methodus prae caeteris prodest, ut in affe¬ 
ctionibus systematis lymphatico-glandularis; sed et 
esse pariter pharmaca quae nullos ferme effectus 
per externam admotionem produnt ut de tonicis 
generatim constat: 

4° Per hanc viam remediorum dosim aliquan¬ 
tisper maiorem esse opportere: 

5° Adesse corporis regiones in quibus absorptio¬ 
nis officium magis actuosum observatur : huiusce- 
modi sunt regiones subaxillares, interfemorales, vola 
manuum, planta pedum, regio epigastrica, paries 
internae brachiorum, coxarum, surarum; caeteris 
partibus absorptionem magis actuosam pariter ob¬ 
servari in infantibus quam in adultis, in his quam 
iu senibus: actuosiorem in foeminis quam viris; 
ieiuno ventriculo quam cibis repleto vel aliquot a 
pastu horis : aestate et vere quum autumno aut 

hyerne : in iis qui lymphatico aut sanguineo tem¬ 
peramento sunt praediti quam in iis qui biliosum 
aut melancholicum praeseferunt : in valetudinariis, 
cachecticis aut convalescentibus, quam in robore 
praeditis et firma solidorum compage instructis. 

XXV. Quum autem cutis epidermide ubique le¬ 
gatur, quae interdum aspera el rudis apparet, vel 
pilosa hirsuties in quibusdam vigeat, quae reme¬ 
diorum extus admotorum actioni non parvum obi¬ 
cem ponunt: hinc humanum ingenium aliam exco¬ 
gitavit methodum quam endermicam vocarunt. 

XXVI. Consistit haec in vesicantis applicatione, 
quod eo praemittitur consilio ut elevata cuticula 
a subiecta cute, denudetur cutis ipsa, sicque phar- 
tnaca, sub forma pulveris, unguenti, aut liquidi 
ibidem applicita ad immediatum contactum perve¬ 
niant cum inhalantibus vasis nerveisque papillis. 

XXVII. Agentium effectus per methodum hanc 
et longe promptiores et valdopere magis energici 
observantur : quod repetendum tum a sollicite per¬ 
acta absorptione, cum et“a subita instantanea im¬ 
pressione, quam pharmacum edit super nerveas 
cutis papillas, quae ad centra nervea, et univer¬ 
sam oeconomiam propagari patitur : non enim cen¬ 
sendum cuiuscumque pharmaci actionem nullam 
esse, nisi actuosa eius principia absorpta ad san¬ 
guinis alveum primitus fuerint delata. 

XXVIII. Illae eaedem cautelae, quibus dirigenda 
iatraleptica, prae oculis habeantur in aptanda en- 
dermica methodo. 

XXIX. Methodus thermo endermica, nihil aliud 





est uisi introductio per viam cutis, aut simplex 
admotio ad externum corporis habitum eorum me¬ 
dicamentorum quae ope calorici in vapores adigi 
queunt, sive non alterentur neque decompositionem 
patiantur, sive per passam alterationem, aut decom¬ 
positionem, novamque synthesina, utiles et com¬ 


pertas acquirant proprietates. 

XXX. Superioris aetatis celebres medici, uti Ni¬ 
colaus Massa, Alexander Petronius, aliique per¬ 
multi hanc methodum iam adhibuerant, ut cinna¬ 
baris artificialis vapores instar suffimenti aegrotantis 
corpori applicarent : scilicet in cubiculo calefacto 
solebant nudos aegros, capsa lignea inclusos, sic 
ut solum caput emineret, exponere dicto suffimento, 
cuius vapor et poterat determinari ad singularem 
corporis partem, quae potissimum affecta videbatui . 
ast omissis opportunis cautelis, gravissima immo 
funesta mala consecuta sunt. Ndiil tamen secius hoc 


curationis genus in Xenodochio Bononiensi Sanctae 
Ursulae in usum iterum duxisse Clarissimum Pa- 
lazzi , adductis sanationum historiis, accepimus. 
Judicio insuper Gales, aliorumque, maiorem effi¬ 
cacitatem exerit sulphur adversus scabiem, aliasque 
dermatopathias, si in suffimento adhibeatur : pe¬ 
culiares apparatus proinde ad rem idonei excogi¬ 
tati fuerunt, ad sat commodam formam reducti, 
qui uno simul asphyxiae periculum avertunt- 

XXXI. Licet ratiocinium suadeat, et experientia 
confirmet nonnullorum remediorum introductionem 
vel applicationem per methodum themio-eiidei mi¬ 
cam sat opportunam esse posse, ut variis satisfa- 

ciamus indicationibus, quae in artis exercitio saepe 
occurrunt, ut evictum habemus ab utilitate, quam 
praestant balnea sic dicta vaporum, quae medicata 
et esse queunt: illud in genere animadvertere suf¬ 
ficiat , caloricum potentissimum esse stimulum 
diffusivum et efficacissimum : ab eius protracta 
actione super universam corporis superficiem (ca¬ 
pite. utut excepto ) cordis arteriarumque motus sol¬ 
licitari, sanguinem celerius in circuitum adi«i . 

unde haemormeses cerebrales, pulmonales aliorum¬ 
que viscerum facile oriantur; quod ut praepediatur, 
cavendum ne methodus thevmo-endermica in usum 
ducatur ad curandas scabiem, luem, dermathoses, 
podagram, paralysim, aliasque chronicas labes, 
quum plethora viget, quum viget orgasmus, in va¬ 
lidae constitutionis hominibus, sic enim avertitur 
apoplexiae, encephalitidis, pneumo-uitidis, cardio- 
angioitidis praesentissimum periculum. In casuum 
specialitate opportunior erit dicendi locus. 

XXXI. Methodus hydro-endermica , aliter curatio 
balnearia methodum sistit frequeqlissimam, com¬ 
modam et compertissimam , qua pharmaca adrnit- 
tantui, ut et universalem actionem, et topicos ef¬ 
fectus super infirmatam humanam exeranl oecono¬ 
miam : balnea enim non debemus considerare tan¬ 
tum simplicia, verum etiam medicata, illa nimi¬ 
rum in quibus aqua vehiculum suppetit, ul sub¬ 
stantiae medica vi pollentes ad corporis superfi¬ 
ciem admoveantur, sicque vel absorberi patiantur, 
vel cutis sensilitalem, aliasque et vitales et orga¬ 
nicas textus dermoidei proprietates afficiant, unde 

dividuntur in torpentia, relaxantia, resolventia, et 
ila porro. 

XXXIII. Balnea simplicia hygienicum et pro- 

phylacticum suppetunt "praesidium maximi facien¬ 
dum non modo, verum etiam therapeuticum. 

• XXXIV. Prout autem balneum frigidum est, tem¬ 
peratum aut calidum: prout est universale, vel pai- 
tiale : prout nimirum totum corpus aut eiusdem 
pars in aqua immergitur, vel adhibetur embroca— 
tionis sub forma : pro variis medicatis principiis, 
quae in aqua soluta reperiuntur, vel a natura ipsa, 
vel ab arte, varios in aegrotantis corpore edere de¬ 
bere effectus, indubium, de quibus hic non est 

disserere loci. 

XXXV. Actuosiora quoque remediorum principia 

ab externo corporis ambitu ad internas latebias 
ope electrici fluidi , peculiarumque apparatuum ad 
rem excogitatorum intrudi posse opinati sunt cuca 
medietatem elapsi saeculi inter Ital. clarissimi viri 
PiVA-n, Biarchi, Verati, nec non Winkeer Li- 
psiensis: habuerunt asseclas, habuerunt adversarios, 
methodus interea derelicta. 


XXXVI. Hanc vero ope galvanicae pilae Fabrb- 
Paeaprat Gallus, Rossi atque Cerruti inter nos 
iu usum iterum revocarunt undecim ab hinc annis. 

XXXVII. MeLhodum istam electro-endermica/n 
appellant nuperi, quasi electricum nil nisi vehicu¬ 
lum suppeteret, quo ad magis reconditas organismi 

paries perveniant pharmaca. 

XXXVIII. Fluidum electricum potenlissimum si¬ 
stere agens physiologicum, hygienicum prophylacti- 

cum ac therapeuticum, nemo nisi caecus ant men- 
tecaptns inficiabitur profecto. Ast quum hic non 
agatur de electricitate vel galvanismo per se, sed 
tantum ut medium introductionis, seu ut vehicu¬ 
lum, quo actuosiora vegetabilium principia, aut mi¬ 
neralia praeparata energica agenti facultate instru¬ 
cta internam intrent oeconomiam , et super prae¬ 
cipua organicae naturae , dynatuismi , et nerveae 
poteritiae phoenomena promptiorem, tutiorem, et 
maiorem influxum exerceant/, dicam, ulteriora de¬ 
siderari experimenta, quibus methodi vel confir¬ 
metur utilitas, vel nulhtas demonstretur, vel tan¬ 
dem pernicies patefiat. 

XXXIX. Respirationis via non ultimum tenet 
locum inter varias compertas expertasque metho¬ 
dos, quibus remedia intus intrudi et applicaii cum 

utilitate queunt. 

Haec sane methodus Indis durium non ignota , 
in Europam, regnante Eudovico XIII primitus in¬ 
troducta quoad nicotianae folia i.n fumum ope fi¬ 
stulae fumatoriae hauriendum resoluta: ab Anglis 
asserente Krimer, accepta atque vulgata, qui foliis 
ac stipitibus daturae stramonii combustis uti con¬ 
sueverant, quorum attrahebant fumum i.n spasmodi¬ 
cis pectoris affectionibus absque inflammatione, et 
absente quolibet organicae laesionis metu. 

XL. Hisce innixus observationibus, tn seme- 
tipso expertus est laudatus Krimer inspirationem 
vaporum aquae laurocerasi in dyspnea sufifocativa 
qua correptus fuerat ab inspirato gaz acido nitroso, 
quumque non solum emolumentum perceperit, sed 


ferme extemplo se liberatum fuisse fatentur a mo¬ 
lesto constrictionis in larynge sensu qpo conflicta¬ 
batur , eamdern portendere posse in tussi convul- 
siva utilitatem arbitratus est, neque experimenta 
spem fefellere. 

XLI. Horum vaporum inspirationem in coquelu- 
tia in usum iterum revocavit anno 1821 penes nos 
clinicus eximius doctor Josephus Bbofferio scien¬ 
tiae progressibus praematuro fato ereptus; ac tandem 
maximum aegrae humanitati emolumentum attule¬ 
runt Americani Doctores Morton et Jackson, qui 
animadvertentes aetheris sulphurici vim stupefa¬ 
cientem: si non primi excogitarunt illius inspi ¬ 
ratos vapores sensilitatem adimere , primi saltem 
opio aliisve narcoticis esse anteponendos iis pro¬ 
posuere quibus magna chirurgica operatio sit in¬ 
stituenda : experimentis vero observationibusque 
rem confirmarunt. 

XLTT. Publici iuris vix facto novo reperto, pro 
novo enim i ure habendum quatenus ab oblivione 
in qua iecerat revocatum fuit, universa plaudens 
ac laeta Europa se tantum ab America socia erga 
humanum genus recepisse munus, experimenta opti¬ 
mo cum eventu ubique repetita fuerunt, nec brevi 
post MoRTOivir ac Jacicsonti methodus utilis fuit 
sancita, quae in usum traduceretur. Chloroformium 
(quod obtinetur a disti 1 latione alkoolis cum chlo- 
ruro calcis in aqua soluto ) anteponendum autu¬ 
mant nonnulli. Contrarium suadent eventus. 

XTJir. Methodum autem intrudendi pbarmaca 
sub vaporis aut gaz forma per respirationis vias 

dum .neque spernendam neque hegligendam 
putamus, muneris perpendere tamen censemus: 

t° Ita a natura comparatam esse internae la¬ 
ryngis, tracheae, bronchiorum membranae organi¬ 
cam compagem nervis vitae animalis et organicae 
praeditam , ut peculiari gaudeat sensibilitate per 
quam praeter atmosphaerico aeri cuicumque agenti 
impatiens evadat , quapropter a qualibet admissa 
substantia cum aere inspirando commixta, aut or¬ 
ganice, aut dynamice saltem alterari : 

a° Respirationem functionem vitalem sistere, quae 
intercipi vel feriari non patitur, durante vita, proin- 
deque numquam admittenda gaz deleria, vel talia 
quae respirationis pabulum sustinere nequeant. 

XLIV. Hisce animadversionibus innixi concludi¬ 
mus , aqueos vapores , quemadmodum et vapores 
manantes a decocto foliorum , aut florum malvae , 
radicis altheae, florum verbassi, tussilaginis, simi¬ 
lium infundibulo exceptos , naribus attractos aut 
ori admissos, si eque inspiratos, apprime iis conve¬ 
nire qui bronchitide detinentur et dira tussi ve¬ 
xantur: quum enim blandum exerceant contactum 
cum morbose affecta membrana, quum emolliendo 
et relaxando agant; quumque cum sufficiente aeris 
atmosphaerici quantitate commixti respirationi non 
officiant, neque sanguinis venosi in arteriosum mu¬ 
tationem praepediant, imo oxygenii copia imminuta 
eryplopyriam pulmonalem infringant, maxime op¬ 
portunam opem iis afferre opinamur. 

XLV. Quoad fumum foliorum nicotianae , da- 
turae stramonii aliarumque virosarum stirpium , 

qui ope fistulae fumatoriae hauriri solet, animarim 
vertimus generatim non agere nisi super membra¬ 
nam oris et faucium, nervosque per schneideria- 
nam disseminatos, a quibus receptae impressiones 
ad cerebrum propagantur, unde narcosis : raro enim 
pulmonum intrat vias, quod si contingat, incon- 
gruam impressionem perferre nequeunt nervi pneu- 
mogastrici, qui nervi sensiles vitae animali in pul¬ 
monibus sunt habendi. 

XLVI. Non idem dicendum de vaporibus aquae 
lauro cerasi iuxta methodum a Krimer propositam, 
a Brofferio perfectiorem factam: ireque ita sen¬ 
tiendum de aetherum aut chloroformii inspiratio¬ 
nibus: hi enim vapores revera inspirantur, pulmo. 
num adeunt vias, et super eorum nervos immediatos 
portendere effectus , pronum est coniectari tum a 
phaenomenorum quae inde oriuntur natura, cum a 
promptitudine qua excipiunt , et qua etiam dissi¬ 
pantur : quomodo sane aliter explicare datum esset, 
narcosim ab inspirato aethere sulphurico in gallU 
nis dissipari extemplo potuisse ab admota guttula 
una solutionis acelalis morphinae ad linguae con¬ 
tactum, iuxta experimenta ab eximio nostro Cantu’ 
sollerter ac sagaciter instituta, et ea promptitudine 
qua ageret electrica scintilla? 

XLV1I. Licet vero ab impressione quam recipiunt 
nervi ad cerebrum delata narcolismi aelherici phae¬ 
nomena repetenda esse videantur; nemo inficiabitur 
tamen incongruam sistere potentiam aethereos va¬ 
pores ad immediatum contactum viarum pulmona¬ 
lium perductos, proptereaque in phtisicis, in iis qui 

iam alias haemoptoem sunt exparti , vel ad eam 
proclives agnoscuntur, prorsus abstinendum esse 
censemus. In quolibet autem casu caveatur ne ae¬ 
theris inspiratio diu protrahatur; cureturque ut una 
cum aetheris vaporibus sufficiens aeris atmosphae- 
rici copia simul inspiretur. 

XLVIII. Si inspirati aetherei vapores sensum 
obtundere non modo, sed penitus adimere valent, 
erunt ne penitus immunes apparatus locomotores? 
Non credendum. Quamquam enim nervos vitae 
animalis, alios sensui, motui alios esse dicatos, con¬ 
cedamus, quum tamen aetheris inspirati narcotici 
effectus, nisi ad centra nervea propagata actione , 
manifestentur, consequitur inde et super faculta¬ 
tem motricem syderationis effectus quoque manife- 
festari: confirmatur hoc a salutaribus effectibus quos 
in tetanico obtinuit Doctor Pertusio. 

XLIX. Consequitur inde pariter improbandam 
esse aetheris inspirationem ad levandos parius do¬ 
lores, quum enim ut absolvatur partus validae re¬ 
quirantur musculorum abdominis et diaphragmatis, 
nec non fibrarum muscularium uteri contractiones, 
cavendum a potentia quae torporem in fibris mu¬ 
scularibus inducere valet. An et metuenda conge¬ 
stio cerebralis cui adeo facile obnoxiae foeminae 
observantur sub partus nisubus ac labore , et cui 
pariter favent omnes potentiae narcoticae ? 

L. Immane itaque beneficium nos certe specta¬ 
mus in methodo adhibendi aetheris sulphurici a 
Iacksonio et Mortonio proposita pro iis qui artuum 
amputationi, scirrhi extirpationi aliisque chirurgi- 



cis operationibus se subiici debent, in quibus ope¬ 
rator a patientis dolore dirigi non debet, in quibus 
dolor ipse non est necessarius, in quibus voluntarios 
motus operandus exequi non debet: remedium ta¬ 
men non semper discrimine caret: operationes in¬ 
super adsunt et casus speciales in quibus ab aethere 
inspirando abstineri se debent patientes itixta sa¬ 
pientis et experti Chirurgi consilium. 

LL Praetermitto verba facere de remediorum in¬ 
troductione per iniectionem in venas , ac per ino¬ 
culationem, hae quippe methodi iure obsoleverunt: 
et sane quidem per inoculationem nisi veneficae po¬ 
tentiae intrudi queunt, quarum agendi ratio.semper 
infida: quoad iniectionem vero in venas animadver¬ 
tere expedit, eam esse internae membranae vaso¬ 
rum sensibilitatis rationem, ut perverse necesse af¬ 
ficiatur a cuiuslibet peregrinae substantiae contactu, 
nisi per absorptionis cutaneae aut intestinalis vias me¬ 
dicamentorum principia ad sanguinis alveum trans¬ 
ferantur, hac quippe ratione nisi peculiarem mu¬ 
tationem iam fuerint* experta , una cum chylo et 
lympha transferuntur et sic effectus praepediuntur 
primae et subitae impressionis: aliter ipsorum va¬ 
sorum organico-dynamicae proprietates laeduntur. 




CAPUT VI. 

Pharmacot axi a. 

/ -» 


T. Illa pharmacologiae generalis pars, quae re¬ 
media cuncta in quasdam tribuere classes conatur, 
ut tum in investigandis eorum proprietatibus, cum 
in assignanda therapeutica agendi ratione qua pol¬ 
lent, aliquis habeatur ordo, pharmacotaxia (ut vo¬ 
cabulum ipsum sonat) appellatur. 

II. Accuratam remediorum partitionem instituere, 
arduum sistit negotium: numeris omnibus absoluta 
perfici nequit: opus tamen, ut rite materiei medi¬ 
cae specialis studium ineatur, omnino necessarium 

censetur. 

III. Primus qui aliquam methodum in inquirendis 
remediorum viribus secutus sit, ut medica refert 


historia, Scribonius fuit Largus, cui idcirco po¬ 
steri debitas tribuerunt laudes, neque iniure phar- 
macologorum primum appellarunt, non certe qua¬ 
tenus in scientia pharmacologica caeteris(suis etiam 
temporibus) antecellerit, sed quatenus aliquam viam 
methodicam omnium primus sit prosecutus. 

IV. Post ipsum alii aliam in pharmacotaxia se¬ 
cuti sunt viam, et quique pro libito et arbitrio re¬ 
mediorum classes et ordines statuerunt, diverso fun¬ 
damento innixi. 

V. Rati nos neque characteres naturales, neque 
physicas substantiarum proprietates, neque reperta 
assidue nova chemica quibus constant elementa, ne¬ 
que tributas tandem ab earum usu in morbis vires, 
sat tutam aperire viam in rationali pharmacorum 
applicatione, et in eorum proinde partitione: rati in 
remediis perperam inquiri determinatas vires, ceu 
specificas, adversus singulas morborum formas, sed 
potius potentias sistere quae mutationes inducere 
potes tum super proprietates organico-dynamicas 
fibrae viventis, cum super conditiones plasticas, phy¬ 
sicas vel chemicas eiusdem dynamismo subiectas 
ratiocinio , experientiae, et summorum demum vi¬ 
rorum auctoritatibus suffulti, eam tribuere stude¬ 
mus remediis partitionem, quae tyrones medicos ad 
aegrotantium lectos manuduere valeat. 

Haec vero si neque novitatis nota, neque pei’- 
fectionis gloria insignitur sua sorte erit contenta, 

si utilitatis non .fefellerit scopum. 

VI. Quapropter, quum in morborum omnium 

ineunda curatione generale therapeutices praeceptum 

sit, materiales, si quae sunt, expellere causas, hinc 
exordium ducimus ab evacuantibus. 

VII. Ad evacuantia spectant; i° emetica: 2 ° pur¬ 
gantia: 3° anthelmintica. Appendicis gratia addun¬ 
tur secretiva. 

VIII. Quum vero in aegrotantibus saepe expediat 
effrenes coercere dynamicos motus, quibus hyper- 
sthenici morbi vel sustinentur vel comitantur, con¬ 
sideranda hinc veniunt illa pharmaca quae hisce 
indicationibus satisfacere valent: sunt vero contra• 
stimulantia vel indirecta vel directa, sive refrige¬ 
rium tantum impertiantur, sive vitales vires reapse 
infringant , sive demum propter emollientes vel de¬ 
mulcentes effectus, quas super fibrae alteratas pro- 
prjetat'es inducunt, solatium inde aegri experiantur. 

IX. Ast, ex communi pathologorum consensu , 
morbi existunt, qui licet phlogistico genio ut pluri¬ 
mum stipati incedant, sicuti tamen a speciali causa 
inducti foventur, solis antiphlogislicis praesidiis su¬ 
perari unquam queunt, nisi ad specifica devenia¬ 
mus: haec vero ut ut sui generis effectus edant, 
quum tamen mutationem super plasticas dynamicas- 
que solidorum, humorumque conditiones inducant, 
et sic secundariis saepe occurrant dyscrasiis, et in¬ 
flammatorii praegressi processus sequelas , chroni¬ 
cas labes inferentes, radicitus etiam valeant evel- 

T 

iere, nemo hinc vitio nobis vertet, si (fortasse parum 
apto, communiter tamen recepto) resolventium no¬ 
mine haec designamus pharmaca, quaeque idcirco 
post contraslimulantium considerationem commo¬ 
dum reperiunl locum. 

I w * * ' • 

X. Consideratis antiphlogisticis ac resolventibus; 
illa consideranda veniunt artis praesidi§, quae vi¬ 
rium defectui opitulantur, et stimulantium nomine 
cognoscuntur. 

XL Ad ista referuntur: i° analeptica: a° anti- 
scorbutica : 3° stimuli diffusivi sive nervina exci¬ 
tantia: 4° tonica seu roborantia: 5° demum ad¬ 
stringentia. 

XII. Haec autem licet topicos tantum super tex¬ 
tuum proprietates edant effectus, aliquam tamen 
cum tonicis actionis analogiam servant ut difficile 
sit accuratos statuere limites quibus priora a po¬ 
sterioribus dirimantur, et pleraeque adsint quibus 
roborans una, et adstringens simul facultas sint 
tribuendae. 

XIII. Dum adstringentia post tonicorum conside¬ 
rationem, collocanda esse censemus, non latet nos 
et adstringentia adesse quae non incitant, sed in¬ 
firmant, ut sulphas ferri ad exemplum, ut glacies: 
astquis poterit, quaeso, accuratam remediorum par¬ 
titionem 'Statuere , quae lacunis prorsus careat, si 
apud omnes reperiuntur auctores, ulpoie inevitabi¬ 
les? Ille pharmacorum proinde prospectus in phar- 
macotaxia perfectior est aestimandus, in quo omnia 
pharmaca iuxta vires assignandas, suum habere pos¬ 
sint in aliqua classe locum. Nos accessisse quidem' 
censemus, non perfecisse fatemur. 

XIV. Postremam remediorum classem constituunt 
revulsiva , quae dirimuntur in i° simpliciter irri¬ 
tantia: 2 ° revellentia proprie dicta: 3 ° escarotica. 


Recensentur emetica > et purgantia. 


XV. Licet asari Europei folia, et radix, radix 
veratri albi , nec non stirpes e generibus violae, 
ranunculi , aliorumque emesim ciere soleant: licet 
vomitus et excitetur saepe a sulphate cupri, et 
zinci, aliaque prostent in officinis pharmaca a mi¬ 
nerali regno desumpta, emetica vi praestantia: ob 
actionis tamen constantiam, atque securitatem prae 
caeteris adhiberi consuescunt. 

✓ < 

i° Tartarum emeticum (prototartras potassii et 


stibii). 

2 ° Cortex radicis ipecacuanhae (jpsychotriae eme¬ 
ticae L.). 

XVI. Purgantia erciscunlur in eccoprotica, ca- 
thartica, et drastica : 

Ad eccoprotica attinent i° pulpa cassiae, e sey- 
tinis cassiae fistulae. L. educta. 

a° Manna: succus concretus, qui ex incisionibus 
fluit in fraxinis orno, excelsiori et rotundifolia L. 
peractis. 

3° Folia et flores persicorum ( amygdali persi- 

K ' ** ~ **■ . ( * 

eae L. ' . . 

4° Globularia alypum. 

5° Olea crassa olivarum, amygdalarum dulcium, 
lini (fructuum oleae Europeae, amygdali communis, 
seminumve lini usitatissimi L.). 

XVII. Calhartica dividimus in mitiora et vali¬ 
diora. 

Ad mitiora spectant: i° oleum ricini, e seminibus 
ricini communis L. expressum. 

2 ° Magnesii oxidum et salia. 

3 ° Bitartras, tartras , sulphas potassae .( cremor- 
tartari, tartarum solubile, tartarum vitriolatum). 

4° Sulphas sociae (sal Glauberii). 

5° Tartras potassae et sodae (sal Saignette). 

XVIII. Catharticam validiorem vim, non tamen 
drasticam exercent: 


i° Aloes (succus gummo-resinosus concretus, quem 
suppeditant folia alois spicatae, per foliatae et va¬ 
riegatae. L.). 

2 ° Rhabarbarum (rhei palmati , undulati, rhapon- 

tici et compacti. L. radix). 

3°Gummi-ammoniacum (gummi-resina quam sup¬ 
peditat dorema ammoniacum Davidis Don). 

XIX. Drastica sunt: i° Jalappa (convolvuli Ja- 
lappae. L. radix). 

2 ° Convolvulus scammoniiim, turpelhum, arven- 
sis, saepium et soldanella. 

3° Senna ( cassiae sennae. L. folia). 

4 ° Helleborus niger et albus. 

5° Gummigutta (gummi-resina quae suppeditatur 

a Cambogia gutta. L.). 

6 ° Baccae rhamni ealhartici et rhamnus fran- 


Colocynlhis (cucumeris colocynthidis. L. fru¬ 
ctus). 

8 ° Gratiola officinalis. 

9 ° Gloriosae superbae radix, 
io. Cyclamen Europeum. 

11. Oleum crotonis tilii. 

12 . Cainca (radix chiococcae racemosae. L.). 

, i 

ART. II. 

Recensentur Anthelmintica. 

XX. Vermifuga ab anthelminticis distinguenda 
esse putamus : vermifuga illa sunt, quae intestinales 
hospites expellere valent : hinc omnia purgantia , 
vermifuga : anthelmintica autem proprius illa cen¬ 
senda, quibus vis inest vermes enecandi, aut tor- 
pefaciendi, ut, sponte in primo casu, accedente 
in altero purgantium actione, e corpore eliminentur. 

XXI. Ad anthelmintica pertinent inter mineralia: 

* * \ ~ . * t ' * K * • J ' - - . ^ 

i p Stannum : 2 ° Petroleum.. 

XXII. Quum petroleum liquidum sistat bitumen, 
nisi lentae decompositionis corporum organicorum 
productum spectari nequit; sicuti tamen a saxis 
scopulorumque fissuris fluit, aut innatans repentur 
in aquarum superficie, vel demum in cryptis sub¬ 
terraneis sat copiose colligitur : hinc velqti fossilis 
regni productum ( falso) haberi consuevit, et oleum 
saxi idest petroleum proinde appellarunt. 

XXIII. Mercurius, eiusque praeparata ut effica- 
cissima anthelmintica et praedicantur : eminent pro- 
tosulphuretum ( oethiops mineralis): protochloru- 
retum (mercurius dulcis, calomelanum, aquila alba). 

XXIV. Inter vegetabilia autem; ut taenifuga 
habentur: i° filix mas (rhizoma polipodti filicis 
maris L. ) : 2 ° Punica granatum ( cortex radicis ). 

XXV. Adversus ascarides' lumbricoides ao ver- 

, ' ■% 

micnlares idonea censentur : i° Helminthocorton et 
corallina (fucus helminthocorton L., aliaeque spe¬ 
cies: corallina offcinalis ac rubens eiusdem). 

2 ° Semen sanctum (summitates floriferae arte¬ 
misiae iudaicae et contra . L.). 

Aliae artemisiae species, abrotamum, absinthium , 
uustriaca , campestris, dracunculus , egregiam an- 
thelminticam vim aliquando et exercent. 

3° Cortex geoffroyae (geoffroyae inermis L. vel 
andirae inermis , racemosae, surinamensis aliorum.) 

4° Crithmum maritimum L. 

5° Radix et fructus meliae azedaraek, L. 

6 ° Chenopodium ( Ghenopodii variae species in¬ 
ter quas praecipue praedicatur Chenopodium an- 
thelminticum ' a Linneo ideo dictum ). 

r j° Tanaeefum (Tanae et i vulgaris L herba, 

flores et semina'). 

/ * * 

XXVJ. Praeter haec, Ruta, Hypericum, Santo- 
lina ChamaeoCyparis sus , aMaeque stirpes, vel ob 
olei essentialis fraerrantiam aestimandae vel ama- 

ritie insignes, asa foetida, foetida ob foeterem ideo 
dieta, chenopodium vulvaria foetentissirna et stirps : 
allium sativum , allium porrum , erysimi alliariae 
folia ac semina, quae urente succo scatent, ad ver¬ 
mes enecandos utiliter et aliquando adhibentur, • 
quod medicis non tantum, sed mulierculis etiam 
non ignotum. 

XXVII. Quum itaque tot dissita, quoad agendi 
rationem, pharmaca ad anthelminticorum classem 
referri mereantur, hoc evincit helminthiasim non 



esse morbum per se , vermium praesentiam , tum 
in sano cum in aegro eorpore esse accidentalem : 
hospites enlozoos modo morborum causam, modo 
morbosae vigentis, aut praegressae conditionis ef¬ 
fectus sistere. Haec omnia adiuucla a medico ideo 
sedulo inspicienda , ne ex inopportuna anthelminli- 
corum adminislratione, detrimenium percipiant ae¬ 
grotantes. 

ART. III. 

Recensentur secreliva. 

XXVIII. Meminisse iuvabit, quod de pharma- 
codynamia agentes iam innuimus, remedia secreliva 
absoluta admitti nulla ratione posse, et quae se¬ 
cretiones excretionesque promovere valent, relative 
tantum aptari posse iuxta compertam eorum agendi 
rationem in specialium adiunctorum opportunitate. 

XXIX. Hisce praemissis, bechica , scialagoga, et 
galactophora, utpote incertae nimis actionis, omit¬ 
tentes, praecipua tantum recensebimus inter dia¬ 
phoretica, diuretica, atque emmenagoga. 

Diaphoretica. 

XXX. Balnea calida ultra trigesimum gradum 
thermometri Reaumuriani. 

Balnea vaporum sive universalia, sive partialia; 
tum et balnea ex limo. 

Princeps diaphoreticorum ex regno vegetali sal- 

saparilla est (radix smilacis salsaparillae L. ), eui 
insignem vim antisyphiliticam , nec non antimercu- 
rialem iure tribuunt auctores. 

Salsaparilia stimulando agit: ipsi accedunt sas- 
safras et guaiacum (lignum concisum trunci, ra¬ 
morum et radicis Lauri sassafras et guaiaci ojji- 
cinalis L.). 

XXXI. Dulcamara (stipites solani dulc amarae L.) 
haberi nequit ut salsaparillae succedaneum, et per¬ 
peram salsaparilia pauperum nuncupata, dulcamara 
quippe deprimente vi dynamica insignitur. 

XXXII. Leniora diaphoretica exhibent. 

Carex arenaria et hirta, rumex patientia, bardana 
(radix arctii lappae L.), tritici repentis stipites, 
tiliae Europeae summitates, sambuci nigrae flores 
et baceae, verbasci thapsi flores, papaveris rhaeados 
petala, thaeae viridis folia. 


Diuretica. 


XXXIII. Inter diuretica eminent: nitras et acetas 
potassae ( nitrum purum et terra foliata tartari 
officinarum ). 

Scillae maritimae bulbi. 

Colchici autumnalis bulbi ante efllorescenliam 
effossi. 

Cerevisia. 

XXXIV. Licet mitiores, in casuum tamen op¬ 
portunitate notabiles diureticos effectus portendunt. 

Iuniperis communis baceae et lignum, genistae 
canaliensis, et tiucloriae radix; arbuti uvae ursi 



L. folia ; asparagi oflicinalis turiones et radix, ono- 
nidis spinosae radix et folia, iridis florentinae ra¬ 
dix tum et radix asclepiadis vincetoxcici. 

• ’ , ~ f ( ’ -5 \ 

Emmenagoga. 

\ i. ^ 

XXXV. Licet emmenagoga parum constantem 
actionem exerceant, et omnes ferme potentiae the¬ 
rapeuticae emmenagogos effectus portendere valeant, 
dummodo scite iuxta varium laesionum dynamica- 
rum, organicarum, sympathicarum gradum ac mo¬ 
dum in usum ducantur, habemus tamen. 

. ' # * 

Crocum Orientalem ( croci sativi stygmata quae 
ex apice pistilli emergunt ), iuniperi sabinae folia 
ac summitates floriferas, marrubii vulgaris L. folia, 
rutam graveolentem, aiugana reptantem, aristolo¬ 
chiae rotundae et longae radices, artemisiam vul— 

u , 

garem, ut emmenagoga stimulantia. 

Ferri praeparata , secalem cornutum, ut depri¬ 
mentia, quibus minoris momenti et alia accedunt. 

* . ' ■ _ •• , / . „ i „• .. • ... -r;. . > 

ART. IV. 

Recensentur hjposthenisantia , emollientia 

et demulcentia. 

0 ‘ ^ ! - _ - , 

XXXVI. Hjposthenisantia vel contrastimulantia 
dividuntur in indirecta et directa : Indirecta in sic 
dicta medicina negativa, vel subtractiva consistunt: 
sunt vero sanguinis detractiones, glacies, et gelida, 
diaeta tenuis et severa, vel omnimoda a cibis et a 
vino abstinentia, mora in tenebris. 

XXXVri. Quae vero per propriam vim vitales 
vires infringunt, directa appellantur : variant quoad 
actionis gradum, vel enim refrigerium tantum in¬ 
ducunt et refrigerantia, antiphlogistica dici meren¬ 
tur : vel plus minusve hostiles effectus exerunt in 
vivente oeconomia et proprius contra stimulantia , 
hyposthenisantia, deprimentia audiunt, vel demum 
emolliendo, relaxando , demulcendo supra textuum 
proprietates agunt, et analogis designantur nomi^ 
nibus. 

XXXVII f. Refrigerantium princeps est aqua, e di¬ 
cacissimum tum in medicina cum in chirurgia artis 
praesidium : 

Postea venit serum laciis : 

Fructus veniunt acido-dulces tamarindi indicae, 
pruni domesticae, rubi idaei, ribesii rubri, albi, 
et uvae crispae, similium : 

Fructus qui saccharo scatent, uti uva, ficus, da- 
tyli, iuiubae, multaque poma. 

Huc acida vegetabilia diluta, citricum, tartaricum, 
malicum, aceticum, oxalicum. 

Huc aquae sive naturales sive artificiales gaz 
acido-carbonico faetae. 

Huc limonatae minerales et sulphurica, et nitrica. 

XXXIX. Veram autem vim hyposthenisantem et 
quidem encephalicam exerunt: i° Acidum hydro- 
cyanicum, tum et folia et baccae pruni laurocerasi 
Lin. : 2 ° hyosciami nigri et albi tota planta: 3° so¬ 
lanum nigrum : 4° datura stramonium : 5° conium 
maculatum, aethusa cynapium, et cicuta virosa quae 
nominibus cicutae maioris et minoris in officinis 




cognoscuntur : 6 ° atropa-belladonna : 7 0 lactuca vi¬ 
rosa et sativa ob thridacem: 8 ° humuli lupuli tu¬ 
riones et strobili foeminei ob lupulinam quam se¬ 
cernunt ac largiuntur: 9 0 aconitum napellus : io° 

nicoliana tabacum. 


XL. Utpote hyposthenisantia spinalia potius ha¬ 
bentur : i° nux vomica, et faba S. Ignalii (fructus 
strjchnos nucis vomicae , et Ignatiae amarae L.j: 
2 0 rhus radicans et loxicodeudron. 

( 

XLL Ad contrastimulantia cardiaca, et vasalia 


referenda; i° digitalis purpureae folia : 
cala: 3° Phellaudrii aquatici semina 


2 0 taxus bac- 
si enim irri¬ 


tantes localis effectus ab universalibus sedulo distin¬ 


guas, de memoratorum vi deprimente non dubita¬ 
bis profecto. 

XLII. Plumbi, cupri, zinci, cadmii , bismuthi, 
arsenici, antimonii praeparata, totidem sunt depri¬ 
mentia quae a minerali regno suppeditantur. 

XLII1 ; Non omnia recensuimus pharmaca, neque 
ex vegetabili, neque ex minerali regno desumpta 
quibus deprimendi vis inest, quatenus ob simulla- 
neas vires quibus insignuntur, alibi veniant consi¬ 
deranda. 


XLIV. Balnea tepentia, quorum temperies inter 
20 um et 3o um gradum thermometri Reaumuriani con¬ 
tinetur, emolliunt et relaxant. 

XLV. Spectatis dynamicis relationibus quas cutis 
alit cum universo systhemate nerveo, cum interna 
membranarum mucosarum superficie, aliisque cor¬ 
poris partibus, rationem reddere datum est de 
multiplici utilitate quam praestant balnea tepentia 

sive universalia, sive partialia, scopo non lanium 


therapeutico, verum etiam prophylactico, atque hy- 
sienico adhibita. 

ZD 

XLVI. Praecipuae plantae emollientes sunt malVa 


et aithea : malvae adhibentur folia et flores: ro- 


tundifolia , sylvestris et alcea species sunt apud nos 
praesertim in usum ductae: altheae ofllcinalis adhi¬ 
betur radix. 


Accedunt i° symphilum officinale L. nomiiie 
etiam consolidae maioris nola stirps, cuius adhi¬ 
betur praesertim radix, licet folia et flores muci- 
lagine etiam scateant : a° Parietariae ohiemalis 
herba : 3° Liliii albi bulbi, et flores : 4° Portulaca 
oleracea : 5° Borago officinalis : 6 ° Anchusa oflici- 
nalis ( buglossi herba vulgo dicta ) : 7 0 Plantago 
oflicinalis: 8 ° Tussilago farfara : 9 0 Erysiinum ofli- 
cinale : io° Pulmonaria officinalis. 


XLVII. Linum usitatissimum L. dat semina 


oleosa, quorum farina cum aqua, lacte, aut decocto 
foliorum malvae cocta, egregium exhibet emolliens, 
cataplasmatis sub forma. 

XLVIII. Semina cucurbitae peponis cucurbitae 
citrulli, cucumeris melonis et cucumeris sativi de¬ 
mulcentia sunt, et ad paranda emulsa adhibentur: 
semina frigida appellari consuescunt. 

XLIX. Demulcenti vi et donatur gumini ara- 
bicum, tragacantha et nostras, principium nimirum 
immediatum quod obtinetur ab acaciis, ab astra¬ 
galis, vel a cerasis, et pruno vulgari L. : 

Saccharum et melassa : 


Mei. 

L. Nolumus omittere pulmones vitulinos; pasta 
enim pectoralis huius nominis, quae in commercio 
prostat, cuiusque usus sat vulgatus receptusque 
hanc continet substantiam ut patet ex eius formula 
quam exaravit Degenetais anno 1 841 qui arcanum 
revelavit. Verum quum ad istam parandam, deco¬ 
ctum pulmonis vitulini commisceatur cum decocto 
caricarum pinguium, dactylorum iuiubarumque, in 
quibus dein solvuntur gummi et saccharum ante¬ 
quam evaporationi committantur usque ad pastae 
consistentiam et dein addatur balsamum tolutanum, 
nec non pro aromate aut fragrantia, aqua florum 
aurantiorum, vel tinctura epidendri vani Hae; patet 
hoc saccharolurum ab aliis substantiis, principiis 
mucilaginosis et saccharinis praedivitibus demul¬ 
centem, bechicam, pectoralem quidem acquirere 
vim qua commendatur; a pulmonibus vitulinis au« 
tem nil nisi nomen recepisse et relinere. 

LI. Inter substantias demulcentes non postremum 
tenet locum radix liquiritiae officinalis, quae radix 
est glycyrrhizae glabrae, L. : 

Affine virtute donatur radix arundinis donacis L. 

' ' '• 1 ‘ »\ ' . ' .-^ 1 ' • . *’ *" ' ' ; . « / . 

Nec non radix arundinis phragmitis eiusdem : 

Flores nimphaeae albae L,. huc pariter essent 
recensendi, quibus praeter demulcentem, anodynam 
quoque tribuunt vim, de qua postrema valdopere 
dubitandum. 

LII. Ab axungia, butyro, ovi vitello, cera et 
spermateceti, opportunos demulcentes effectus per 
externam applicationem obtinent chirurgi. 

LIII. Ichthyocolla vix amplius in usu medico 

v \ ' 

nunc temporis est. Adhibetur pro praeparando em¬ 
plastro adhaesivo quod anglicanum appellant. Tela 
nimirum bombycina, vel sericea solutione ichthyo- 
collae ab initio tenuiori, dein gradatim spissiori, 
iteratis vicibus penicilli ope obducta, quae siccata 
in facie adversa tinctura Benzoe s illinitur : ad loca 
epidermide orbata, et vulnera simplicia ab aeris 
accessu et attritu corporum exteriorum defendenda 
usitatur. 

ART. V. 

Recensentur resolventia. 

LIV. Post contrastimulantium atque emollientium 
considerationem commodum reperire locum resol¬ 
ventia superus diximus. Sunt autem: 

i° Spongia marina. 

2° Iodium, Bromum, eorumque combinationes 
cum aliis corporibus tum simplicibus cum compo¬ 
sitis. 

3 ° Chiorum', chlorura, acidum hydrochloricum , 
hydrochlorata praesertim baritae et calcis. 

4 ° Chloras et boras sodae. 

5 ° Aqua maritima. 

6 ° Aquae salinae. 

7 ° Sapo medicinalis. 

8 ° Oleum piscium, speciatim iecoris gadi mor - 
rhuae. 

9° Mercurius eiusque praeparata. 

io° Auri praeparata. 


1 

Manganesium. 

Sulphur. 

Hydrogenium sulphuratu 
i4° Aquae sulphureae. 


ART. VI. 



Recensentur analeptica et antiscorbutica. 

LV. Quum therapeutica non tantum morborum 
curationibus absolvendis 1 'emedia proponere debeat, 
verum etiam illa quae convalescentibus prospiciunt, 
analepticorum hinc non contemnenda consideratio. 

LVI. Analeptica porro, illa nimirum quae coer¬ 
cito volumine, quin stomachum gravent, maximam 
continent alilibis principii copiam, utpotequae as- 
similatinnis processum subeant, alimenta quidem 
sunt, quae tamen medicaminis potius implent vices ; 
labefactatas quippe aut collapsas prae morbi gra¬ 
vitate vel diuturnitate aegrotantium ac convale¬ 
scentium vires ad integrum restituere valent, illas 
valent reparare materialium iacturas, quas ab adhi¬ 
bitis in morborum curatione evacuantibus, minora- 
tivis directis atque indirectis, et fortasse etiam (in¬ 
genue fateamur oportet) a sanguinis missionum 
patrato abusu, indeque anhaemia inducta, passi 
sunt aegri. 

LVII. Analeptica ut auxilia therapeutica specta¬ 
mus, quae aegris ac convalescentibus opportune, 
haud ita apte sanis accomodantur, hi enim indigent 
quidem alimentis euchimis, eupeptis atque polygo- 

chylis, sed quae tamen durioris sint texturae, maius 
praeseferant pondus atque volumen, a quibus, verbo, 
per digestionis operationes pars alibilis ab excre- 
mentitia segregetur, prior elaboretur, ut in succum 
et sanguinem iuxta physiologiae leges converti pa¬ 
tiatur, et sane qui sanus est bene se habet a co¬ 
mesta carne, non autem a solo osmazomo quod in 
illa carnis quantitate continetur; melius enutritur 
a pane quam a sola foecula amylacea. 

desumuntur ab utroque orga¬ 
nico regno: inter substantias autem analepticas, 
quas animale suppetit regnum, habemus lac, car¬ 
nium iuscula, gelatinam, osmazomum, ova, illaque 
cuncta a quibus diaeta, sic dicta, plenior consti¬ 
tuitur. 

"Veniunt insuper iusculum e decorticata vipera 
( colubro bero L.), capite obtruncato atque reieeto; 
iusculum helicis pomatiae ; iuscula demum testu¬ 
dinum edulium, inter quas midas, coriacea et geo- 
metrica species sunt maritimae; lutaria aquarum 
dulcium natatrix: graeca vero terrestris dicenda. 

LIX. Foecula amylacea, quae sive a graminea¬ 
rum familia, sive a radicibus tuberosis, sive a qua¬ 
vis demum planta eiusve parte fuerit suppeditata, 
dummodo per artis processus ab extraneis princi-. 
piis quibus aliquando imbuta est, exuatur, identicis 
semper iuxta Raspail et Gottereau, gaudet pro¬ 
prietatibus, praecipuum est analepticum vegetale. 

LX. Patet hinc cur non modo lichen islandicus, 
solani tuberosi tubera, tubera orchidis masculae, 
morantae arundinaceae atque indicae radix, utpote 


L.VIII. Analeptica 

analeptica vegetabilia spectentur, quae plantae vel 
plantarum partes innocuae censentur, verum etiam 
spectetur ut analeplicum, et ipsa radix iatrophae 
manioht L. licet haec succum contineat adeo dele- 
terium, cuius ope instrumentorum vulnerantium 
cuspides formidolose inquinari queunt. 

LXI. Ad perficiendam demum virium restaura¬ 
tionem in convalescentibus, maximi facienda gym¬ 
nastica, quo nomine non tantum corporis exercitia, 
uniuscuiusque individui adiunctis aptanda compre¬ 
hendimus, verum etiam peregrinationes, rusticatio¬ 
nem, coeli mutationem, et mutatum quolibet modo 
vitae genus. 

LXII. Omnia analeptica, antiscorbutica: verum 
sane scorbutum debellare, diathesimque scorbuti¬ 
cam penitus superare, solis analepticis datum est. 

Inter stirpes autem antiscorbutica vi pollentes, 
caeteris praestat cochlearia ojjicinalis L. 

Affini virtute donantur: i° sisymbrium nasturtium 
et tenuifolium ; 2 ° lepidium sativum : 3° cardamine 
pratensis : 4° 'veronica ojjicinalis et beccabunga L. 

EXIII. A plerisque maiori efficacia praeditae cen¬ 
sentur allii variae species, inter quas antecellunt 
sativum ac caepa, quorum adhibentur bulbi. 

Eodem in censu habeantur : i° raphani sativi 
radices, folia et semina: tropaeolum maius : 

3° oxalis acetosella : 4° rumex acetosa : dapium 
graveolas ac pelroselinum L. 

Neque omittenda glocomae ederaceae L. ( hede¬ 
rae terrestris) folia, quibus accedit inulae helenii 
L. ( ehulae campanae ) radix. 

Dauci carotae radix ut antiscorbutica commen¬ 
datur et ipsa: de eius autem praedicata vi anti- 
cancerosa atque antiscjrrhosa dubitandum, vel ali¬ 
quid saltem exaggeratis laudibus detrahendum. 

ARX. VII. 

Recensentur stimuli diffusivi . 

LXIV. Circa electrici ac galvanici fluidi stimu¬ 
lantem diffusivam vim, nulla apud auctores con¬ 
troversia viget. 

Electricum autem galvanicum ac magneticum 
identicum sistere fluidum ex nuperiorum doctrina, 
evictum. 

LXV. Vinum, alkoolem, aetheres, vim stimu-r 
lantem diffusivam exercere, adeo perspicuum est, 
ut nullus dubitationi subsit locus. 

• ' i - ■ 

Haud tamen narcotismum ab inspiratis aetheri¬ 
bus inductum, ab eorumdem vi stimulante esse 
iudicandum. 

An ab imminuta oxygenii copia in sanguine ar¬ 
terioso ? 

' j * . ^w~ 

An a peculiari impressione quam nervi pneumo- 
gastrici in pulmonibus recipiant, quam cito ad 
commune deferant sensorium , unde narcosis ? 

LXVI. Ammoniaca ad stimulos diffusivos refe¬ 
renda : eamdem agendi rationem, non tamen adeo 
promptam neque adeo energicam eius exercent 
salia , praesertim hyposalia. 

LXVII. Non alienam actionem exercent olea 

volatilia, et plantae, quarum potestas ab olei vo¬ 
latilis praesentia est: huc attinent: 

i° Folia, flores et cortices aurantiorum ( citri 
aurantii L. ) 

2 ° Cinnamomum? cortex ramorum lauri cinna¬ 
momi L. ). 

3° Vanilla ( epidendri vanillae L . fructus ). 

4° Mentha cuius plures extant species, inter 
quas caeleris praestat (Mentha piperita L. ). 

5° Melissa officinalis. 

6° Rosmarinus officinalis. 

7 ° Thymus vulgaris, acymos atque serpillum. 

8° Satureia capitata. 
c,° Salvia officinalis. 

io° Matricaria partenium et chamomilla. 

11 ° Angelica archangelica. 
ia 0 Pimpinella anisum. 

i3° Illicium anisatum. 

i4° Anethum foeniculum. 
i5° Hypericum perforatum L. 

LXVI1I. Phosphorus temerarium auxilii genus, 
nisi in disperatis morbis adhibendus, potentissimupa 
quoque sistit stimulum diffusivum. 

Mitiorem incitantem dynamicam exercent vim 
oleum animale Dippelli, oleumque lithantracis. 

LXIX. Ad moschum, ad castoreum sat fidenter 
confugere solent medici, quoties in maxima nervei 
systematis debilitate, stimulis egent diffusivis. 
Succinum eodem praeterpropter in censu har- 

betur. 

LXX. Adeo verum est serpentariam virginianam • 

polygalam amaram et setiegam ; contrayervam : sti¬ 
mulantes exercere effectus, ut illis in morborum 
adiunctis, in quibus phlogosis adhuc supersunt re¬ 
liquiae, ab hisce pharmacis non parum reformident 
practici. Sunt autem radices aristholochiae serpen - 
tariae L. Poljgalae amarae et senegae: dorsteniae 
contrajerVae eiusdem. 

LXXI. Therebenthinas; resinas liquidas; balsama 
nativa; naphtalinam ad stimulos diffusivos referre, 
non veremur. 

LXXII. Quoad dynamicam agendi rationem opii 
( succi concreti e capsulis papaveris somniferi L .) : 
camphorae ( principii immediati quorumdam vege¬ 
tabilium, speciatim lauri camphorae L. quodque 
ex labiatarum familia Jussieu , iuxta Proust erui 
patitur ): asae foetidae ( gummi-resinae quam sup¬ 
petit faerula asa foetida L. ) : Valerianae ( radicis 
valerianae officinalis et Phu. L. ): coffeae ( semi¬ 
num tostorum coffae arabicae L. infusionisque 
theiformis inde parandae) unanimes non sunt au¬ 
ctorum senteutiae. 

Licet autem non .parvi sint ponderis adversario¬ 
rum argumenta, nos tamen ad eorum cohortem 
pertinemus qui supradictas substantias, stimulan¬ 
tem diffusivam actionem in viventem oeconomiam 
exerere tuentur. _ 

Quoad opium, demonstrari non posse concedi¬ 
mus, parem actionem exercere morphinam eiusque 
salia. 

LXXIII. Leviorem sed incitantem tamen actio¬ 
nem exercent: 

i° Viscum album L. 

2 ° Convallaria maialis L. 

3° Betonica officinalis L. 

* • * • 

4° Primula veris L. 

5° Hibiseus abelmoschus L., quae planta licet 
ad malvacearum familiam spectet, semina praebet 
moschato praedicta odore ( ambrettes ) quae stimu¬ 
lantia, cardiaca, narcotica, antispasmodica censen¬ 
tur, et a quibus per analysim, resinam coloratam 
ac volatile principium eduxit Bonastre. 

. ' r ‘‘ - , ■ 1 C' J * * * ' ” • # 

Art. viix, 

Recensentur tonica. 

m ^ V w * * * . •* 9 - | 

. - • ' ‘ -p " * # \ 9 * ‘ * * . * '* * - V 

LXXIV. Corticem peruvianum tonicorum prin¬ 
cipem habemus: 

Vis anti periodica a tonica eiusdem potestate non 

est: 

Est a chininae et cinchoninae praesentia, quo¬ 
rum salia et hypersalia, tutissimum adversus febres 
intermittentes et quasilibet periodice revertentes 
affectiones perhibent auxilium ,dummodo omopa- 
thiae , iuxta artis praecepta, devictae penitus fue¬ 
rint, 

LXXV. Patet inde nullum esse verum chinae- 

l* • • *• i ’ ‘ .‘ •* % 

chinae succedaneum, ut febrifugum: si enim cor¬ 
tices simarubae (quassiae simarubae L.) angusturae 
(Bomplandiae trifoliatae Wild.), cascarillae ( ero - 
tonis cascarillae L.) Hyppocastani. ( OEsculi hyppo- 
castani L.) Winteranus {Winterae aromaticae E.) 

ut tonicum praestant, nequeunt utilem opem in eis 
febribus intermittentibus afferre, quae a textuum 
atonia non sustinentur. 

LXXVI. Non aliter sentiendum de cortice salicis 
albae L., quamquam enim salicinam ex eo eduxe¬ 
rint Leroux et Buchner, a salicina autem febrium 
superatarum innumei^a sint a fide dignis'auctori¬ 
bus exerata exempla; longe tamen absumus ne cen¬ 
seamus salicinae fideri posse quoties agitur de 
perniciosis, et proinde salicinam sat tuto salibus 
chinoideis substitui posse. Idem censemus de po- 
pulina quam in foliis populi tremulae L. Bracco- 
not, in radicum autem cortice Vanden Gheyn re¬ 
pellere: idem de Jloridzina quam in cortice radi¬ 
cum malorum, cerasorum prunorumque detexei’e 
De Kouninck et Stas, quaeque apud Polonos, ut 
validum febrifugum, teste Boullier de Sully, valde 
nunc temporis praedicatur: idem de lillacina quam 
e foliis fructibusque adhuc virescentibus Syringiae 
'vulgaris L. eduxit Alphonsus Millet ( Syringinam 
appellavit Bernays , qui peculiari processu analo¬ 
gam substantiam e seminibus citri eduxit, quam li- 
moninam vocavit, eodem in censu tenendam): idem 
de phillirina novum alcaloideum quod a foliis ac 
cortice phillireae latifoliae L. se detexisse affirmat 
professor Grigolato, quod tamen constat primitus 
iam anno 1828 , delectura fuisse a quodam Car- 
boncini ( Vide Gazzeta ecletica di Farmacia i836, 
pag. 641 ), cui idcirco reperti meritum tribuendum. 

LXXVII. Lycopi Europei L. tota planta: ilicis 
aquifolii L. folia: gei urbani L. radix: datisca con- 

nabina eiusdem, ut egregia febrifuga passi m com¬ 
mendamur, immo eorum laudes ad sytlera usque 
ab auctoribus attolluntur* ut ipso cortici peruviano 
salibusque chinoideis anteponenda esse censeant. 
Nos vero quin aliquid summorum verorum auctori¬ 
tati detrahamus, constituimus in illis profuisse fe¬ 
brium intermittentium adiunclis , in quibus fibra 
robore indiget , profuisse idcirco ob vim tonicam 
qua insigniuntur, haud quaquam vero ob accessifu- 
gam, qua destituuntur. 

LXXVIII. Recepta pariter sunt ut febrifuga ob 
vim tonicam quam fibrae impertiuntur: trifolium 
fibrinum: ( menyanthes trifoliata L.) carduus be¬ 
nedictus ( centaurea calcitrapa L.): millefolium 
('achillaa millefolium L.): teucrium chamoedrium , 
scordium et chamaepitis: taraxacum ( leontodon ta- 
raxacum L.): cichorium ( cichorium intybus L.): 

furnaria officinalis eiusdem. 

Praestat insuper ut insigne roborans ac Ionicum, 

lignum quassiae amarae L- „ 

Praestant gentianae luteae radix , et gentiana ■ 
acaulis eiusdem. 

Non ultimum tenent locum artemisia absyntium 

• > i \ >, * ' 

et chelidonium maius L. 

LXXIX. Myrrha, gummi-resina a vetustis^tem- 
poribus celebrata non sat adhuc certae originis, val- 
dopere roborat. 

Nux muscata fructus nimirum myristicae ojficina- 
lis L. eiusque involucrum membranaceo-carnosum, . 
macis in officinis dictum, roborante et virtute prae¬ 
ditae habentur substantiae. 


/ 

LXXX. Theobromae cacaos L. semina torre¬ 
facta ex quibus paratur wakaka ab Indis , chocco- 
lata ab Europeis, enutrientia ac roborantia cen¬ 
sentur. 

LXXXI. Fructus qui decerpuntur immaturi a ca- 
riophjllo aromatico L. : dianti cariophylli L. flo¬ 
res: cortex ravensurae id est cigathovilli aromatici 
Wild; non modo pro condimento aromatico inser¬ 
viunt, sed utpole stomachica etiam commendantur. 

LXXX.II. Amomi cardomomi L. semina, quae 
grate olent, saporem aromaticum, pungentem, non 
iniucundum praebent, in dyspepsia conveniunt, 

■ quum languidae ventriculi agnoscuntur vires: amomi 
zingiberis radix fragrantiae praestantia pollet, eius- 
que pulvis, si nares subeat, sternutationes immo¬ 
dicas ciet, unde ut errhinum excitans aestimatur. 

Arx. ix.' 

Recensentur adstringentia. 

LXXXIII. Adstringeutia super textuum agunt pro¬ 
prietates, fibram crispando , corrugando, in minus 
volumen coarctando. 

LXXXIV. Sunt autem quae stipticam dumtaxat 
actionem exercent, neque infirmantem, neque ro¬ 
borantem: uti ergotina Bonjean , et alumen ( sui - 
phas alminae et potassae ). 

, LXXXV. Stipticos sane, promptos, interdum im¬ 
mediatos haemostaticos effectus edunt ergotina et 
alumen, quin stimulum afferat alumen, neque infir- 

mantem actionem exerceat ergotina, quatenus viroso 
principio orbata: quapropter nil vetat quominus in 
usum ducantur in haemorrhagiis sive activis, sive 
passivis, vel a causa traumatica inductis, quum im¬ 
manis iam fuerit experta pergatque cruoris ia- 
ctura. 

LXXXVI. Inter haemoslatica mere stiptica col¬ 
locare etiam consuescunt boletum igniarium ad rem 
paratum: at nil adstringentis in eo inesse adver¬ 
tentes, hoc praesidii genus tamquam mechanice 
agens solummodo spectandum esse censemus, quod 
ad coercendum sanguinis profluvium a sauciatis mi T 

nimis vasis ab hirudinum morsu, in levibus exeo- 

* \ 

riationibus per externam applicationem ob mollem 
ac lanuginosum, ita dixerim, contextum, quem prae- 
sefert valdopere opportunum : naribus intrusum 
epistaxim compescere, utpote idoneum obturamen¬ 
tum, facile hinc intelligitur. 

LXXXVII. Concinam; acidum pyro-gallicam ut 
mere stiptica considerari posse viderentur: vix 
enim dynamicam exerunt actionem, intereadum ut 
stipticum praesidium efficacissimos edere solent ef¬ 
fectus: si considerabimus tamen validiora sistere 
principia, quae in iis continentur substantiis, quae 
una cum adstringente, roborantem simul vim con¬ 
sociant, aliquam vel levissimam roborantem vim et 
hisce tribuere non nequimus. 

Huiusmodi sane sunt: radices ratanhiae ( Kra-? 
meriae triandrae L.): bistortae ( polygoni bistor- 
tae L.); tormentillae (tormentillae erectae L.); co- 
lombo (menispermi hirsuti vel palmati L.) • 


I 

Cortices quercus r'oboris et suberis L.; 

Succus concretus mimosae catechu L. ; qui sub 
nomine terrae catechu vel iaponicae in officinis 
cognoscitur : 

Succus pariter concretus naucleae gambir L.; 
gummi kino in officinis dictus. 

Succus concretus pterocarpi draconis L. (sanguis 
draconis officinarum), cuius fortasse nimis penes 
veteres auctores evectae reperiuntur vires. 

LXXXVIII. Accedunt ignotae stirpis cortex quem 
monesiae nomine designant, nuperrime in usum me¬ 
dicum traductus; paulliniae sorbilis L. fructus: ro¬ 
sae gallicae petala: rosae caninae fructus (cynor- 
rhodon), quaemadrnodum et fructus cornus maris 
L.; urticae dioicae tota planta: miva Cydoniorum, 
fructuum nimirum cjdoniae 'vulgaris L. 

LXXXIX. Collodium «t mere plasticum auxilii 
genus spectandum: agglutinando quippe agere com¬ 
pertum. 

XG. Sunt demum potentiae a quibus dum adstrin- 
gentes, una simul infirmantes obtinemus effectus; 
attinent huc frigida, nix et glacies. 

Attinent insuper omphacium, acetum vini, acida 
generatim omnia modice diluta , inter quae citri- 
cum eminet inter vegetabilia, sulphuricum inter mi¬ 
neralia. 

Eodem in ordine collocanda sulphus ferri, zinci, 
cadmii, acelas plumbi. 



Recensentur revulsiva. 


XCI. Revulsiva quoad actionis gradum ac mo¬ 
dum herisci commode queunt in simpliciter irri¬ 
tantia', revellentia proprie dicta:, ac tandem esca- 
rotica. 

Irritantia. 

XCII. Ad irritantia referimus i? Sinapis nigrae 

T 

L. semina. 

2 ° Piperis nigri, longi, et cubebae L. semina. 

3° Arthemidis pyrethri L. radicem. 

4° Anemonis pulsatillae et pratensis L. folia. 

5° Veratri sabadillae L. semina. 

6° Delphinii staphisagriae L. semina. 

7 ° Phitolaccae decandrae L. radicem et folia. 

Revellentia. 

XCIII. Salutarem contrairritationem obtinent 

" ; i / . . f. ’ . ' 9 ' f * : 

quotidie clinici a frictionibus, cucurbitularum sic¬ 
carum variis corporis regionibus applicatione, a 
cauteriis vel setaceis institutis , quae totidem revel¬ 
lentia sistunt auxilia: inter haec autem maximi fa¬ 
cienda acupunctura. 

XCIV. Veniunt insuper ea agentia a quorum extima 
admotione, cuticula a subiecta cute vesicae ad in¬ 
star elevatur, et vesicantia proinde appellantur: 
Pastai vesicatoria multiplici parari solet ratione: 
substantiae autem a quibus vesicatorii effectus obti¬ 
neri consuescunt, sunt, ex regno animali i* Can¬ 
tharides (meloe vesicatorius L.) bombycum variae 

species, praesertim processionea (bombyces autem 
ad phaelaenae genus retulit Linnaeus); ex vegeta¬ 
bili i° Daphnum alphinae, cneori, gnidis , mezerei L. 
cortices : 2 0 Euphorbium, succus concretus gummo- 
resinosus, qui obtinetur ab euphorbia officinarum, 
antiquorum et canariensi L; tum et alter qui per 
expressionem a seminibus obtinetur alterius euphor- 
biae speciei, latjris a Linnaeo dictae. 

Escarotica. 

XCV. Ad escarotica attinent: i° Kreosotum, o- 
leum essentiale quod sub materierum resinosarum 
distillatione, quae in quibusdam lignis continentur, 

producitur. 

2 0 Pjrothonides oleum pyrogeneum a Ranque 
propositum quod a combustione obtinetur linteorum 
ex canabi vel xilino effictorum, quodque analogiam 
habet cum oleo papyri Lamery dudum noto , nec 
non cum naphtalina Garden, atque Reichenbach: 
pari praeterpropter agit modo fuligo ex qua absoli- 
nam eduxit Bracconot ; hanc vero ex piretina acida 
constare tradit aliis materialibus nupta. Blain fuli¬ 
ginem commendat veluti Kreosoti succedaneam in 
impetiginum chronicarum curatione, in serpigine, 
tinea, ulceribus chronicis. Aqua antivulneraria Plenk 
fuliginem continet. 

3° Acidum nitricum vel azoticum ad destruendas 

* • ^ 

morbosas vegetationes, ad consolidanda ulcera ato* 
nica adeo utile: 4® Acidum nitro-muriaticum (aqua 
regia) quod priori antiponitur, si ulcera scrophulo-^ 
sam , cancerosam praeseferant indolem : 5° Nitras 
argenti sive crislallisatum sive fusum (Lapis infer- 

na)is): fusum ut optimum cathereticum aestimatur, 
quatenus superficialiter agat, quin metus adsit, ne 
peragatur absorptio. Caeteroquin ab -interna nitra¬ 
tis administratione non reformidant neoterici, immo 
in angina pectoris FAUQUiERet Hander ; in asthmate 
Cappe atque Wolf : in tussi convulsiva Jones : in car- 
dialgia Johnsor in chorea s.Viti Prion : in epilepsia 
Hor >scher: in paralysi a saturninis Robert: in diar¬ 
rhoea colliquativa phthisicorum Graves atque Frie- 

ijrejc, maximam aegrotos percepisse utilitatem fa¬ 
te n tui'. 

6° Polassa: soda: calx: ammoniaca agunt ut cau- 
sticum, organicos textus, quibus admoventur, de¬ 
struunt: adhibentur proinde ad instituenda cauteria, 
ad aperiendos absessus furunculares, ad destruen¬ 
das excrescenlias sarcomatosas, similibus usibus in 
chirurgia inserviunt: generatim vero causticum Kiri- 
dobonense nunc temporis anteponitur, quod con¬ 
stat anaticis dosibus potassae causticae et calcis vi¬ 
vae , quatenus non adeo facile liquescat, sicque 
facilius datum sit actionis limites determinare ac 
coercere. 

XCVL Vegetabile regnum vix dat escarolica: pos¬ 
sumus tamen recensere clematitem rectam , et 'vi- 
talbam L. Plumbaginem Europeam eiusdem dentil- 
lariae nomine in officinis notam stirpem: tandem 
thapsinam quam a radice tapsiae foetidae L. edu¬ 
xit Joannes Hilarius Grogetti Teramensis, phar- 
maceuta. 

CAPUT VII 

Pharmacoposologia . 


I. Libratio quantitatis seu dosium, quibus medi¬ 
camenta administrari queunt aut debent, pharma- 
coposologiam constituit. 

II. Si pharmaca non qualitative tantum, sed quan- 
titative quoque agere ratum: si a dosium excessu 
vel defectu, modo damna emergere, modo effectu 
carere, compertum: pharmacoposologiae notitiam, 
iis qui nobili philanthropiae ausu allecti , clinices 
exercitio se totos devovere student, utilem non 
modo, ast omnino necessariam fore, per se patet. 

III. Ast quum doses aliter vel aliter sint mode¬ 
randae non tantum prout maior vel minor unicui¬ 


que pharmaco agendi inest vis: verum etiam uniuscu¬ 
iusque aegrotantis temperamento, idiosyncrasiae, 

susceptibilltali aptari debeant, ne verba faciam de 
aetate, sexu, vitae genere, aliisque benemultis in¬ 
di vidualibus adiunctis , a clinici perspicacia num- 
quam omittendis: quum insuper pro varia indica¬ 
tione cui medicus medicaminis ope satisfacere 
contendit, dosis ac forma sint variandae: ac de¬ 
mum iuxla variam viam per quam intruduntur 
pharmaca (quod de pharmacocresia agentes prose¬ 
cuti sumus), eorum efficacia modo sit intendenda, 
alias moderanda sit, quod non modo a varia forma 
quam medicamento impertimur, verum etiam aucta 
vel imminuta dosi assequimur: consequitur inde 
pharmacoposologiae specialis studium maxima se¬ 
dulitate quidem prosequi oportere , in pharmaco- 
posologia autem generali id expendendum unice 
superesse, ut quantitates statuantur, quae iuxta rece¬ 
ptas conventiones, determinatis dosibus respondent. 

IV. Brevitati proinde consulentes, nitide tantum 
exponimus, quomodo quantitates a medicis partiri 
consuescant: quibus signis conventionalibus indicari 
soleant: quodnam discrimen intercedat inter pondera 
medicinalia, et pondera commercii: ut tabulam tan¬ 
dem comparativam addam mensurarum et ponderum 
hactenus penes nos vigentium cum mensuris et pon¬ 
deribus novi systematis decimalis, quod tyronibus 
maxime nunc temporis interesse debet. 

V. Libra itaque medicinalis, non aliter ac libra 
commercii, duodecim constat unciis: uncia consti¬ 
tuitur ab octo drachmis: drachma a tribus scrupu¬ 
lis: scrupulum demum a viginti granis si de sub¬ 
stantia solida agitur, vel a viginti guttis si de li- 

qui da substantia sermo sit: granum autem pondus 
aequiparat quo granum tritici bene evoluti ac 
siccati donatur. 

VI. Discrimen quod intercedit inter pondera com¬ 
mercii et pondera medicinalia, hoc unicum est, 
quod nimirum scrupulum commercii, quod (danaro) 
appellant vigintiquatuor constet granis vel guttis , 
dum illud medicinale, ut diximus, non constat nisi 
viginti : quo posito discrimine, consequitur drach¬ 
mam commerci constare 72 granis, dum illa me¬ 
dicinalis constat sexaginla: unciam commercii 5 76 
granis, unciam medicinalem 4 ^° tantum: libram¬ 
que proinde commercii continere 1 i5y grana, ultra 
quae contineantur in libra medicinali, idest libram 
medicinalem constare unciis decem commercii. 

VII. Si agatur de herbis sive siccis, sive recen¬ 
tibus, de seminibus eorumve farinis, de radicibus, 
stipitibus aliisve substantiis circa quarum doses pa¬ 
rum intersit ne sint adeo exacte mensurritae, tunc 
enumerantur manipuli', manipulus autem est quan¬ 
tum manu comprehenditur. 

VIII. Memoratae porro doses designari solent se¬ 
quentibus signis ‘conventionalibus: 


» 


libi 


’a 


3 

3 

S 1 '- 

gult. 

manip 


. uncia 

drachma 
. scrupulum 


S 


ra nnm 


gutta 


. manipulus 

IX. Numeri romani qui postponuntur dictis si¬ 
gnis, indicant numerum librarum, unciarum etc. 

Sic, exempli gratia, libra una sic conscriibitur jjj, 
librae duae fl. i j, uncia una §j , uneiae tres §iij, 
drachmae sex 5vj , scrupula .duo 3 ij , grana octo 
gr. viij, gutiae decem gutt. x, 

X. Quoties data dosis est jdimidienda, tunc ap¬ 
ponunt duplicem literam S, quarum una sit longa, 
altera vero brevis: ita , ad exemplum , uncia di¬ 
midia — ss, unciae duae et dimidia — ^ ij ss. 

XT. Ad indicandas doses aequales duarum, trium 
vel plurium substantiarum adhibetur vocabulum 
ana, quod sic conscribi .consuescit aa: exemplum: 
R. rhabarbari pulverat i et iartratis potassae aa 3 j. 
Quando demum dosis relinquitur arbitrio pharma¬ 
copolae, tun.c scribe quantum satis, idest q. s. 

XII. 

Tabula comparativa inter pondera ojjficinalia hacte¬ 
nus penes nos 'vigentia et pondera novi sjsthe- 
matis decimalis. 

Tum granum cum gutta: 
respondent . . . grammis o o5 centigrammis 


o5 centigrammis 

n 


scrupulum respondet 

r 

drachma .... 

uncia. 

libra. 


r. 06 

3. 18 

25 . 44 
3o5. 28 


(*) Granum aeque ac gutta responderent praecise grammis 0. 053 
milligramrais, ast tria milligramma (quae constituunt yix percepti¬ 
bilem partem grani) omitti consuescunt in praescriptione substan¬ 
tiae administrandae ad dosim grani unius; ad calculum tamen re- 



1 


1 50 

XIII. Vellem tabulas comparativas addere pon¬ 
derum ac mensurarum penes nos vigentium cum 
ponderibus ac mensuris finitimarum regionum, alia- 
rumque universae Europae , illarum saltem cum 
quibus frequentius relationes inimus, ast inchoatum 
opus nimis salebrosum evadit, neque numeris omni¬ 
bus absolutum illud vobis exhibere pollicerer, qua¬ 
propter dum illud nunc derelinquere Statui non ulte¬ 
rius pharmacoposologiam generalem prosequar. 

vocantur pro constituendo vel aequiparando scrupulo et sic dein¬ 
ceps, et sane ad aequiparandum scrupulum multiplicamus per 

20. 0.053 milligramma, et habemus gramma 1. 06 cenligramina, ut 
ex tabula, dum si multiplicaremus tantum 0. 05 centigramma, ha¬ 
beremus gramma unum praecisum, quod pondus non responderet 
scrupulo antiquo. 

V. Eq. Battalia Praeses. 

